
waar daar nog positiaf 
gereageer word nie. 

en handwerk. 

Nou, 'n kwarteeu na die tweede wêreldoorlog 


die evangelie op alle kontinente en onder so goed 
as alle volke verkondig is, nou sak die draers van 


nasies as sodanig nie, maar ook 'n deel van die 
westerse kerk het self ontrou aan sy Godgegewe 
roeping geword en sing saam in die koor van die 
rewolusie om die bande wat aan God bind, stukkend 
te ruk. Hulle vereer die skepsel bo die Skepper, 
verval in allerhande ongeregtighede en skenk hulle 
goedkeuring aan ongehoorde dinge. Al hierdie sede- 
loosheid word deur die nuusmedia uitgedra tot ver 
buite die grense en ook tot in ons eie land. Die 
wêreld het immers klein geword. 


Dit vraag kan gestel word: Hoe staan ons eie 


Daar is soos ons dit sien net drie moontlik- 
hede. Ons nuusmedia keur die ,,skandelike harts- 
togte”, soos Paulus dit noem, goed, 6f hulle keur 
dit af, of hulle staan neutraal daarteenoor. 


GOEDKEUR! 


Ons kan die Here dank dat ons Suid-Afrikaanse 
nuusmedia, oor die algemeen gesproke, die sede- 
lose dinge nie goedpraat nie. Hulle staan hoër as die 
deursnee buitelandse nuusmedia. Hulle besef blyk- 
baar nog goed, dat die sonde 'n skandvlek van die 
nasies is, en dat alleen geregtigheid 'n volk verhoog, 
Soos die Spreukedigter dit stel. Hulle verantwoorde- 
likheid as leiers op 'n bepaalde terrein van die volks- 
lewe word nog besef. Hulle het seer seker ook die 
voorbidding van die kerk nodig om vas te staan en 
nie te swig vir groot invloede van buite nie. 





AFKEUR! 


Ons nuusmedia keur, so het ons bo gesê, oor 
die algemeen, nie die verderflike praktye, wat elders 
anders aangeprys word, goed nie. Maar tot ons 
innige spyt moet ook gekonstateer word dat ons 
nuusmedia, globaal gesproke, dit ook nie ferm afkeur 
nie. Dié houding word nie met groot beslistheid 
ingeneem nie wat prontweg sê: Dit is 'n volk, 'n 
Christelike volk, onwaardig! Dit is ongeoorloof! Dit 
is in stryd met ons geloof en ons volksbelang en 
moet bestry en uitgeroei word! Ons gaan dit nie 
propageer nie, maar dit met beslistheid afwys! 

So 'n houding sal inderdaad 'n krag wees teen 
sedelike verval. Dit sal die oë van baie lesers vir die 
gevare van sedebederwende praktyke oopmaak, en 


kerk en owerheid help om die volk voort te lei op die 
pad van Suid-Afrika, wat 'n weg was, gekies onder 
die bede: ,,Here, leer ons u weg.” 

NEUTRAAL! 


Neem te veel van ons Suid-Afrikaanse nuus- 
media nie 'n neutrale houding aan in die opkoms en 
voortgang van sedeondermynende bedrywe nie? 
Die dinge word wel nie goedgekeur nie, ook nie 
beslis afgekeur nie, maar wel breed, dikwels met 
die fynste beskrywing van vuile smerighede onder 
die aandag van die publiek gebring. 

Met ander woorde 'n soort neutrale houding 
word ingeneem en ons mense word mak gemaak 
vir wat nie betaamlik is nie. Op dié wyse word 
ons Christenmense gekondisioneer, op dié wyse 
word ons gewoon gemaak aan dié dinge wat ons 
volksiel besoedel. Daar is gesê: Herhaal 'n leuen 
maar keer op keer en uiteindelik word dit geglo. 
Maar dit is ook waar: Sien halfnaakte foto's keer 
op keer, lees vuil, onsedelike verhale met smaak 
vertel dag na dag, en die resultaat sal wees, dat die 
betrokke persoon gekondisioneer sal word. Hy sal 
Sulke dinge nie meer erg vind nie. 

Om sedelose gebeurtenisse te vermeld is vir 
'n nuusmedia, wat sy verantwoordelikheid ten volle 
besef, alleen geoorloof as dit op 'n afkeurende wyse 
geskied. Neutraliteit teenoor wat ongeoorloof is, 
mag nie die houding wees nie van die nuusmedia 
van 'n volk wat nog vra: Wat sê die Herel 


Joh. Dreyer 





SYFERS PRAAT OOK 


Statistieke en syfers spreek hulle eie taal, en 
al te dikwels is hulle so raak, dat hulle nie weer- 
spreek kan word nie. Dit geld nie alleen op finansieel 
en ekonomies gebied nie, maar ook op die terrein 

van die kerklike lewe. Alleen tot sy eie skade kan 
die kerk dit oor die hoof sien. Die Heilige Skrif laat 
syfers ook nie links lê nie, maar maak gebruik daar- 

CO] Vervolg op bladsy 25 

van om bepaalde toestande en resultate aan die lig 
te bring. 


Wat die kerklike syfers vir ons te sê het, blyk 
uit die statistieke soos vervat in die jongste uitgawe 
van die kerkalmanak. Volgens die jongste volkstel- 
ling het die Hervormde Kerk die vinnigste groeitempo 
van die drie Afrikaanssprekende kerke getoon, maar 
dit moet ons nie tevrede met onsself maak nie, 
maar ons moet rekening daarmee hou, dat dit ons 
as kerk juis voor nuwe uitdagings stel. En dit is die 
geestelike versorging en die nég betere versorging 
as nou van ons mense. Want hier ontbreek nog veel 
wat die betere bearbeiding in die weg staan naamlik 
die steeds voortdurende tekort aan evangelie- 
dienaars. Op hierdie gebied vergelyk die Hervormde 
Kerk swak met byvoorbeeld die veel kleiner Ge- 
reformeerde Kerk, wat ongeveer net soveel pre- 
dikante in die bediening het as ons, hoewel ons byna 
tweemaal groter is. Waar by ons van 'n gemeente 
verwag word om af te stig as die getal belydende 
lidmate oor die 1000 gaan, daar, so is my gesê, 
word dit by die Gereformeerde Kerk wenslik geag 
dat daar afstigting kom waar 'n gemeente 500 en 
meer is. 


Die vraag kan gestel en dadelik negatief beant- 
woord word of een predikant by die duisend bely- 
dende lidmate plus nog 'n drie- of vierhonderd 
dooplidmate daarby na behore kan bearbei? En as 
so 'n predikant sy plek in die herderlike versorging 
van die gemeente met al die krankbesoek en huis- 
besoek en vergaderings sou kan volstaan, dan bly 
die klemmende vraag oor: Sal daar nog genoeg tyd 
oorbly vir studie en deeglike voorbereiding vir die 
preekwerk? By al hierdie werk kom nog dit by, dat 
die gebroke maatskaplike toestande in baie huwelike 
en gesinne 'n swaar las op die leraars as raadgewers 
en troosters lê, en dat die jeug in ons verworde tyd 
baie aandag verg. 


Met hierdie groot gemeentes gaan dit met die 
leraar soos met 'n drywer van 'n baie lang span 
osse, soos wat veertig of vyftig jaar gelede nog 
algemeen in ons land te sien was. As die drywer 


voor aanjaag, dan is die jukke teen die horings van 
die agterste vier of ses. Merk hy dit en gee hy aan- 
dag aan hulle hier agter, dan hang die tou van die 
voorstes slap. Die vergelyking van die predikant 
met 'n drywer mag minder geskik lyk, maar in 
hierdie opsigte is dit onses insiens tog goed in sover 
as wat die organisasie in die gemeente aangaan en 
dat die leraar gereeld kontak met al sy mense moet 
hou. 


Die sedelike verwildering wat oor die mensheid 
losgebreek het, die toenemende verwêreldliking en 
allesopeisende materialisme verg veel nouer en 
gereelder kontak tussen die predikant en sy lidmate. 
En om dit moontlik te maak sal die getal lidmate per 
predikant afgebring moet word. 


Volgens die statistieke in die kerklike Almanak 
vir 1975 is daar 32 gemeentes met meer as 800 
belydende lede plus 300 tot 400 dooplidmate wat 
nog nie belydenis van die geloof afgelê het nie. As 
hierdie ongeveer 30 gemeentes in twee verdeel sou 
word deur afstigtings dan beteken dit dat behalwe 
die tekort aan predikante wat nog altyd in die Her- 
vormde Kerk te vinde is, nog 30 leraars ekstra nodig 
sal wees. Ondanks die feit dat daar Desember 1974 
veertien jong manne tot die bediening toegelaat is, 
sal daar nadat hulle beroep en georden is, nog 
ongeveer 12 gemeentes en meer wees wat beroepe 
uitbring. In die Januarie uitgawe van Die Hervormer 
was daar 17 bedankings. 


Dat sulke afgestigte gemeentes nie gou, be- 
halwe 'n pastorie, ook nog 'n doelmatige kerkgebou 
kan oprig nie, lê voor die hand. Tog behoort dit nie 
te beswarend te wees nie. In baie gevalle sal dit 
immers moontlik wees om tydelik die bestaande 
kerkgeboue saam te gebruik. Dit blyk uit die sta- 
tistieke in die Almanak dat 'n hele lot gemeentes 
met minder as 400 belydende lidmate tog die mas 
goed opkom. 


Dit sal ter wille van beter, intensiewer bear- 
beiding die taak van die ringskommissie wees om 
aandag aan hierdie saak te gee. 


Joh. Dreyer 





Ernstige siekte 


Twee van ons emeriti-predikante naamlik ds. P. J. J. Venter, laastelik bedienaar 
van die Woord in die gemeente Vredefort en ds. T. F. J. Dreyer (sr.), gewese 


—OOO— 


kapelaan van ons Weermag op Voortrekkerhoogte, is albei vir die afgelope maande 
ernstig siek en moet albei veel pyn verduur. 


Verder het ds. A. Ras ook ernstig siek geword tydens 'n besoek in Pretoria. 


—OOo— 


Voor sy uittrede was hy organiserende sekretaris by die Bybelgenootskap. 
Verder word genoem di. W. J. Bezuidenhout en P. J. Fouché. 


Hulle word aanbeveel vir voorbidding van die kerk, dat die Here God hulle 
genadig mag wees en die beproewing heilig aan hulle harte en hulle en hulle 
gesinne die vertroostinge van sy heilige Gees wil skenk. 


EE EE Ee wee ee 

PAASOORDENKING: 





Luk. 23 vers 46: — ,Vader, in 
u hande gee Ek my gees oor.” 


Met die lydensgeskiedenis van onse 
Here Jesus Christus, staan ons altyd 
weer in die hart van die evangelie. By 
Golgota staan ons by die belangrike 
middelpunt van die saligheid, en daar 
vind ons drie kruise. Die middelste een 
is die kruis van versoening en dit 
spreek tot die wêreld van verlorenes 
van redding en behoudenis. Die ander 
een is die kruis van waarskuwing. Daar 








DS. C. $. v. H. STEENEKAMP 


sien ons 'n booswig hang. Hy was 'n 
rower en 'n moordenaar. En in daardie 
verskriklike sterwensuur wou hy nog 
nie glo in die Verlosser en Saligmaker 
nie. Die genade en die verlossing van 
die middelste kruis wou hy nie aan- 
vaar nie. En die derde een is die kruis 
van bemoediging. Die man wat aan 
hierdie kruis hang, was nie beter as die 
ander booswig nie. En vir hierdie aard- 
se lewe het hy ook geen verwagting 
meer nie. Maar as hierdie man op 
Jesus sien, koester hy 'n grootse ver- 
wagting vir die ewigheid. Hy besef en 
erken die grootheid van Jesus. En as 
die ander booswig spottenderwyse 
met Christus spreek, dan spreek hier- 
die man in ootmoedige aanbidding: — 
“Here, dink aan my wanneer U in u 
koninkryk gekom het.” Net 'n enkele 
gedagte van Christus aan hom, was al 
vir hom genoeg. En hierop het Chris- 
tus ook geantwoord — want Hy is 
gekruisig tot versoening! 


By alles wat daarvan getuig dat 
Christus tot versoening van die sondes 
gekruisig is, getuig ook die sewe 
woorde wat Christus aan die kruis 
gespreek het. Die sewe kruiswoorde 
wat Jesus daar gespreek het, was die 
goue stroom van sy liefde en genade 
wat in alle rigtings na die mense toe 
gevloei het. 


Die eerste wat ons Christus aan die 
kruis hoor spreek, was 'n gebed. Hy 
bid nie vir Homself nie, maar vir an- 
der, vir sy beule en vir sy vyande. In 
Sy grootste smart dink Christus nie 
aan Homself nie, maar aan ander, en 
dan dra Hy hulle op aan die genade 
van God. Dit is die gebed wat ons daar 
hoor: — ,Vader, vergeef hulle, want 
hulle weet nie wat hulle doen nie.” 
Christus bid om vergewing. Wat die 
ganse mensdom die allernodigste het, 

IN U HANDE 


is vergewing van die sondes. Ter wille 
van die vergewing en versoening hang 
Hy aan die kruis. 


Maar eindelik het die stryd ten einde 
geloop; die oorwinning is behaal en 
dan gee Christus sy gees in die hande 
van die Vader. Sy bediening het Hy 
afgerond deur aan die kruis te sterwe 
en so voleindig HY sy Middelaarswerk. 
Alles wat Hy gedoen en gespreek het 
was goed, want dit was volgens die 
wil van die Vader en dit het altyd in 
diens gestaan van die verlossing en 
Saligmaking van sondaars. Daarom mag 
Christus nou aan die einde van sy ly- 
densweg in kalme rus en vrede van 
hierdie wêreld skei terwyl Hy sê: — 
Vader, in u hande, gee Ek my gees 
Oor. 


Met hierdie woorde staan ons dan 
rondom die sterfbed van die Salig- 
maker. En die sterwe van Christus kon 
nie nalaat om 'n magtige indruk te 
maak op elkeen wat die aangrypende 
erns van die laaste lewensure besef 
nie. Die dood is altyd vreesaanjaend 
en dit bevat altyd sulke groot en raai- 
selagtige dinge wat ons in hierdie lewe 
nooit ten volle kan leer ken nie. Die 
nadering van die dood, hou altyd vir 
ons verskrikkinge in — maar teen hier- 
die verskrikkinge bied die evangelie 
ons in die sterwende Christus 'n onfeil- 
bare geneesmiddel aan. Indien ons glo, 
staan ons in ons hele lewe onder die 
beskutting van Christus. Die gelowige 
weet dat daar nie alleen genade vir 
die lewe is nie, maar ook vir die sterwe 
is daar genade te vind. Christus is al- 
tyd en oral met sy versterkende ver- 
troosting naby, ook in ons sterwensuur. 
As ons sien op die swart poorte van 
die dood, sien ons reeds lig by die 
gedagte dat sy volbragte werk vir ons 
genoeg is. Die skuld van ons besoe- 
delde harte is deur sy bloed gedelg, 
en ons sondes is om sy ontwil ver- 
gewe. Dig by Christus onder al die 
omstandighede van die lewe, wyk die 
angste uit ons hart, en kan ons die 
ewige rus met vrede binnegaan, want 
dit is vir ons wat Christus sy gees in 
die hande van die Vader gegee het. 


Die Vader het op hierdie sewende 
kruiswoord geantwoord. Die eerste 
antwoord van die Vader op die sterwe 
van Christus, was die geskeurde voor- 
hangsel van die tempel in Jerusalem. 
Dit het van bo na benede geskeur. Dit 
beteken al dadelik dat dit nie die 
mense is wat dit geskeur het nie. Die 
mense sou dit van benede na bo 


geskeur het. Maar God self het dit 
gedoen omdat Hy nou uit die donker 
heiligdom na buite wou tree om Hom- 
self te openbaar en om die sondaar 'n 
vrye toegang tot die troon van genade 
te verleen. In die tempel was daar 'n 
groot en swaar gordyn wat skeiding 
gemaak het tussen die heilige en die 
heilige der heilige. Dit was 'n afgeson- 
derde, donker vertrek, waar alleen die 
hoëpriester slegs een keer per jaar 
mog binnegaan om die bloed van ver- 
soening vir die hele volk op die goue 
versoendeksel van die ark te sprinkel. 
Maar vooraf moes daar ook eers vir 
die hoëpriester geoffer word tot reini- 
ging, en dan was daardie donker ver- 
trek ook nog vol swaar wierookwolke. 
Dit verkondig aan ons dat God in 'n 
ontoeganklike lig woon en rondom 
Hom is daar wolke en dokerheid. 


Maar toe Christus aan die kruis ge- 
sterf het, het alles ten einde geloop. 
Noudat Christus in die duisternis van 
die Godverlatenheid was, het God uit 
die duisternis van sy heiligdom na 
buite gekom. Nou dat Jesus alles vol- 
bring het en self na die Vader gaan, 
word die toegang tot die troon van 
die Vader vir die sondaar ook oopge- 
stel. Dit wat altyd verborge was, word 
nou sigbaar en ook bereikbaar. Die 
sondaar het nou 'n nuwe en lewende 
weg na die troon van genade. Dit is 
nou nie meer alleen die hoëpriester of 
die priesters wat tot die troon van 
genade mag kom nie, maar die hele 
volk, die hele gemeente van die Here 
mag nou vry en onbelemmerd nader 
tot die troon van God waar daar net 
genade is. Daarom bly die laaste woor- 
de van Christus altyd vir ons 'n won- 
dervolle boodskap van troos en ge- 
nade. 


Maar dit was nie alleen die voor- 
hangsel van die tempel wat geskeur 
het toe Christus aan die kruis gesterf 
het nie. Ook die rotse van Golgota het 
geskeur, die graftes het oopgegaan en 
die dooies het opgestaan. Toe Chris- 
tus gesterf het, het die genade ryklik 
gevloei, en die lewe het deur die dood 
heen gebreek. Ter wille van die lewe 
van die mens het Christus sy lewe 
afgelê. En reeds rondom Golgota sien 
ons dat die lewe wat Hy daar aflê, in 
die dodes weer opbloei. Dit was die 
natuurlike gevolg daarvan dat Hy sy 
gees in die hande van die Vader gegee 
het. En hierdie oop grafte en geskeur- 
de rotse was die antwoord van God 
op die roepstem van Christus. 


CO] Na volgende bladsy 


DANKDAG VIR DIE OES 





Johannes 6:35 (a): — En Jesus 
sê vir hulle: Ek is die brood van 
die lewe.” 


Ons mense is mense wat lief is vir 
die grond. Vir baie jare was die oor- 
grote meerderheid van die Afrikaner- 
volk, landbouers. Ons mense het ge- 
weet wat dit is om op te kyk. In 
daardie tye wanneer ons wag vir die 
reën om te kom, het ons geleer wat dit 
is om op te kyk. Maar ons het geleer 
om verder te kyk as die wolke. Ons 
het geleer om te kyk na die Gewer van 
alle goeie gawes; na die Skepper van 
hemel en aarde. Dit is vir die boer in 
'n sekere sin makliker om ,,met God 
te wandel”, want wie na aan die natuur 
lewe, kry meer die geleentheid om die 
wonder handewerk van God te aan- 
skou en te beleef. 


Met die verstedeliking van die Afri- 
kanervolk het 'n groot deel van die lid- 
mate van die Christelike kerk weg van 
die natuur af begin lewe. Ons mense 
het begin leef uit die hand van die myn 
en die fabriek en die staatsdiens en in 
hierdie proses is daar al minder boon- 
toe gekyk; is daar al meer en meer 


DIE 
VAN. 


vergeet dat ons elke lewensoomblik 
diep afhanklik bly van die almagtige 
God. In sy ongelowige verset teen God 
het die mens gaan dink dat hy mos 
self werk om sy daaglikse lewensbe- 





DS. W. G. HABIG 





hoeftes te kan bekom. Dit is net mens- 
lik om so te redeneer, maar wie het die 
aarde gemaak met sy minerale bronne, 
sy goud en diamante en ystererts en 
steenkool? God het aan ons hierdie 
mooi en ryk land gegee. God gee 
steeds aan ons die liggaamskragte en 
die lewensgeleenthede ten einde ons 
daaglikse brood te kan verdien. Dit is 
nog altyd God alleen wat die reën gee 
sodat ons opgaardamme gevul kan 


word en dat voedsel geproduseer kan 
word ook vir ons wat ver van die 
grond af lewe. Daarom het elke mens 
in ons land steeds persoonlike belang 
by elke druppel reën wat val en by 
elke mieliekop wat ryp in die drom 
van die dorsmasjien val. 


JESUS 


BROOD 
BIE--LEWE 


Maar die gevaar bestaan ook dat 
ons God net sal sien as die Een wat 
in ons daagliks behoeftes voorsien. 
Hierdie verskynsel het hom ook in die 
tyd van Jesus voorgedoen. 'n Massa 
mense het saamgekom om na Jesus, 
die lang verwagde Messias, te luister. 
Hulle was egter mense met normale 
menslike behoeftes. Hulle het ook 
honger geword. En toe het die groot 
wonderwerk voor hulle afgespeel. Met 
vyf brode en twee vissies het Jesus 
die menigte gevoed. Hulle eerste reak- 
sie was: ,Hy is waarlik die profeet 
wat in die wêreld sou kom.” En toe 
wou hulle Hom met geweld gryp om 
Hom koning te maak. Oor hierdie be- 
nadering van die skare was daar droef- 
heid by Jesus. Daarom het Hy wegge- 
gaan om alleen te wees, want vir 
daardie soort ywer van die mens het 
die Verlosser van die wêreld nie waar- 
dering gehad nie. Hy wou dat hulle 'n 
veel hoër beginsel sal aanvaar naamlik 
dit: ,,Die mens kan van brood alleen nie 
lewe nie.” 


[] Blaai om 








IN U HANDE 


[7] Van vorige bladsy 


Maar ook die geskeurde hart van 
die Romeinse heidense hoofman was 
'n antwoord van die Vader. Dit sal wel 
nie die eerste maal gewees het dat 
hierdie man iemand aan die kruis ge- 
hang het nie. Maar nog nooit het hy 
$o 'n stille en verhewe majesteit aan- 
skou soos daar aan die middelste kruis 
nie. Dit het so 'n diepe indruk op hom 
gemaak dat hy God verheerlik het deur 
uit te roep: — ,Waarlik, Hy was die 
Seun van God!” Daar by die kruis het 
die lig van God deurgedring tot in die 
hart van 'n heiden — en by daardie 
lig het hy dinge gesien wat hy nog 
nooit vantevore aanskou het nie. Daar 
het nuwe lewe gekom, nie net alleen 
in die ryk van die dodes nie, maar ook 
in die dpoie harte van die lewendes. 


Ook deur die hart van die groot mas- 
sa het daar 'n diepe skeur gegaan. Die 
skouspel op Golgota het hulle diep in 
die hart getref, sodat hulle op weg na 
Jerusalem op hul borste geslaan het 
as teken van skuld, berou en bewoën- 
heid. Op Golgota het hulle nie gebly 
wat hulle was nie. Die sterwe van 
Christus het hulle diep ontroer en 
hulle oë is geopen. 

Nou bly die belangrike vraag: Watter 
indruk het die sterwe van Christus op 
ons gemaak? As Hy daar aan die kruis 
sy gees in die hande van die Vader 
gee, word God dan daarmee ook ons 
Vader, sodat ook ons eenmaal rustig 
ons gees in die hande van die Vader 
sal toevertrou? Ons moet ons houding 
ten opsigte van Christus bepaal waar 
Hy aan die kruis sterwe vir die sondes 
van die wêreld, ook vir ons sondes! 
Dit moet ons altyd in gedagte hou dat 
niemand tot die Vader kan kom be- 
halwe deur desus nia. Dan moet ons 


nie eers aan die einde van ons lewe 
ons gees in die hande van die Vader 
wil stel nie, maar reeds nou! Ons hele 
lewenshouding en ons lewe van elke 
dag moet ons kan toevertrou aan God 
onse Vader. Reeds op jong leeftyd het 
Christus gesê: — Weet julle nie dat 
Ek moet wees in die dinge van my 
Vader nie? En so moet ook ons gedurig 
in die dinge van die Vader bly, ja 
ons hele lewe lank. Ons moet ons elke 
dag laat lei deur die hand van die 
Vader. Die weg wat Hy ons aanwys, 
moet ons gehoorsaam bewandel. Want 
dit was ook vir ons dat Christus die 
lydensweg opgegaan en aan die kruis 
sy gees in die hande van die Vader 
gestel het, sodat ook ons eenmaal die 
hoof ootmoedig mag buig om te reg te 
kom in die uitgebreide arms van God 
en aan die liefdevolle hart van die 
Vader waar ons vir ewig in sy tos- 
bereide huis mag woon. 
s Amen, 

JESUS DIÉ BROOD 
VAN DIE LEWE 


CO] Van vorige bladsy 


Wie die Here alleen sien as 'n brood- 
voorsiener — as lemand wat maar net 
moet regstaan om in ons tydelike be- 
hoeftes te voorsien, verstaan verkeerd 
en bedroef die Here. Daarom het Jesus 
hulle ook vermaan: ,,MVoorwaar voor- 
waar Ek sê vir julle, julle soek My nie 
omdat julle tekens gesien het nie, 
maar omdat julle van die brode geëet 
en versadig geword het. Moenie werk 
om die spys wat vergaan nie, maar om 
die spys wat bly tot in die ewige lewe, 
wat die Seun van die mens julle sal 
gee. 


Ons kerk kom hierdie maand saam 
om die Here te dank omdat Hy ons 
gebede verhoor het. Maar God is meer 
as lemand wat net in ons tydelike be- 
hoeftes voorsien. Dit is duidelik dat 
geen twyfel bestaan het oor Jesus se 
vermoë om die tydelike nood van die 
mens te verlig nie. Maar as Jesus vir 
hulle sê: ,,Ek is die brood van die lewe; 
wie na My toe kom sal nooit honger 
kry nie; en wie in My glo sal noit 
dors kry nie”, het hulle gesê: ,,Hierdie 
woorde is hard.” 


Die Messias wat brood gee wat ver- 
gaan — dié Messias aanvaar hulle. 
Maar die Messias wat Homself aan die 
wêreld voorstel as die hemelse Brood 
wat die mens tot in ewigheid voed — 
die Messias wil hulle nie hê nie. 

En dit geliefdes, is 'n gevaar tot op 
hierdie dag. Ons wil maar net in ons 
tydelike node en behoeftes versorg 
word. Solank as wat die Here ons be- 
dien met die dinge wat ons vir die 
tydelike lewe nodig het, is ons tevrede 
en daarom verkondig 'n groot deel van 
die kerk vandag 'n Jesus wat net op 
aarde die nood van die mens moet ver- 
lig. Sy Woord word gebruik in 'n poging 
om 'n einde te maak aan armoede en 
verdrukking en alle aardse ellende. Die 
skare wat die wondervoeding van 
Jesus beleef het, het gedink aan 'n 
lewe sonder sweet; sonder ellende en 
nood. En in hulle ywer om 'n hemel 
op aarde gevestig te kry, het hulle hul 
werklike lewensnood vergeet naamlik 
die mens se verdorwenheid en gebon- 
denheid aan Satan. 


Van daardie benadering wou Jesus 
hulle wegkry. Daarom het Jesus gesê: 
uEk is die Brood van die lewe: wie na 
My toe kom sal nooit honger kry nie; 
en wie in My glo sal nooit dors kry 
nie.” Gedurende die Israeliete se trek 
na die beloofde land, is hulle ook op 
wonderbare wyse gevoed deur die 
manna wat God gestuur het. Die volk 

het dit opgetel en geëet en versadig 
geword en tog het hulle verlore ge- 
gaan. 

Jesus Christus het na hierdie wêreld 
gekom en die pad na die kruis geloop 
om vir ons die Brood van die lewe te 
kan wees. Dit moet vir ons die be- 
langrikste in die lewe wees. 

Die ontsettende honger en dors wat 
die dood met hom saamdra is deur die 
lyding en sterwe van Jesus Christus 
kragteloos gemaak en opgehef. Wie 
dit geglo het en glo, lewe tot in ewig- 
heid. 

Nou bid ons altyd weer dat God die 
oes sal seën. En God het ook belowe 


dat Hy ons ook liggaamlik sal versorg. 
Daarom MOET ons God ook dank vir 
die oes en die feit dat Hy ook in ons 
tydelike behoeftes voorsien. Maar 
hierdie dank wat ons aan God bring, 
mag nie net beperk wees tot 'n bepaalde 
geleentheid nie. Hierdie dank is ons 
elke dag aan Hom verskuldig, en ter- 
wyl ons Hom daagliks dank vir sy voor- 
siening in ons tydelike behoeftes, mag 
ons nooit vergeet nie dat Jesus Chris- 
tus deur die Vader na die wêreld ge- 
stuur is, om vir ons te word, die 
Brood wat bly tot in ewigheid. 


Amen. 





EOMEOKEOKEOMEO EO OE OS OMSOMESOEOEOE 


God gee hom jou. 


God gee haar jou. 


God gee mekaar. 


God gee jul Hom. 


ss DELE UEODEOUEO LEO DE PELLE OPE PEOPLE EOEEOEEOG 

Wees jy gesalfde vors wat intree fier 

as skyf vir alle kwaad wat haar wil deer, 
as pantser vir haar broosheid, sterk én teer, 
dat sy wat swak is, stralend seëvier, 
ontruk aan skuld en pyn, geweld en dood 
in gloed van oorgawe aan liefdestrou 

wat jy oor tyd en ruimte om haar vou, 
soos God sy arms vou om mensenood. 

Hy kan met liefdesoormag uit die kring 

die distels van die sonde buitedring. 


Wees man en vrou, oop na mekaar boetseer 

dat menslikheid as vir-mekaar-daar-wees 

kan kiem én ryp in eenword van die vlees, 

waar offer van mekaar se liefde meer 

en meer mekaar se kwaad en skuld bedek, ( 

wat, vreemd, 'n vloedgolf van vermensliking N 
N 


N 


) 


MAN en VROU ) 


Wees jy die paradys vir hom berei N 
waar al's in sy behae vervulling vind ) 
en hy op aard soos 'n versorgde kind, 
van alle angs om eie wering vry, 

kan speel en heers en vorstelik verheug 
gesterk oor kwaad en leed gaan triomfeer, 
om met sy wonde singend tuis te keer, 
dat God sy vreugde vier in mensevreug. 
Hy wil met liefdesoormag uit die kring 
die distels van die sonde buitedring. 


DEE 

GEES 


in kind en skool oor volk en toekoms bring, 
as God sy beeld in mensevlees verwek. 

Hy sal met liefdesoormag uit die kring 

die distels van die sonde buitedring. 


Gelei mekaar deur daardie gloeiend stond N 
waar mens en wêreld ophou en... begin, 

en tyd én ewigheid se enkel sin N 
oopvlam as halfheid leeg in volheid mond, 

tot, van verskeurde aardsheid gans vervreem, () 
voltooidheid sigbaar vlek en rimpel sier N 
en jul herskape tydloos bruilof vier N 
as Christus sy gemeente by Hom neem. é 
Sy liefdesoorhand het uit hierdie kring N 
die distels van die sonde weggedring. 


Mossie v.d. Berg () 


N 
OPEDDEDPBEOPEDDEDDED DES 


Die lus bekruip my om so af en toe 
iets te vertel uit die skat van my herin- 
nering, veral omdat die huidige geslag 
nie op die hoogte is met die toestand 
waaronder daar in vroeër jare gewerk 
is nie. 


DS. D. F. ERASMUS (Sr.) 


Ek het nou die dag verneem dat ons 
kerk oor meer as 200 predikante be- 
skik. Hierdie mededeling het my ge- 
dagtes na die verlede teruggevoer. Toe 
ek nou meer as 50 jaar gelede op Ven- 
tersdorp deur die konsulent, ds. Ver- 
mooten van Potchefstroom, bevestig is 
— ou ds. C. W. du Toit, toe reeds 
emeritus, was ook teenwoordig — 
was daar in die geheel maar sowat 
tussen 10 en 13 predikante in ons kerk. 
Ek herinner my nog baie goed dat ek 
'n keer 18 maande lank alleen al die 
gemeentes van die destydse Westelike 
Ring, met die uitsondering van Groot 
Marico en Bechuanaland, moes be- 
dien. Dié tekort aan predikante sou 
nog geruime tyd daarna voortduur. 


Dit was moeilike jare; dit was de- 
pressietyd en tot oormaat van ramp 
het ou Wes-Transvaal gebuk gegaan 
onder 'n kwaai sprinkaanplaag. As my 
gevra word hoe ek dit reggekry het 
om my gemeentelike verpligtinge na 
behore na te kom en tegelykertyd die 
vakante ringsgemeentes te bedien, 
moet ek eerlik erken dat ek dit nie 
reggekry het nie, ek het net my bes 
gedoen om dinge hulle normale gang 
te laat verloop. Hierdie toestand het 
my geen voordelige geldelike wins be- 
sorg nie, want soos ek reeds opge- 
merk het, was dit depressietyd. Die 
boere het geen bestaanbare pryse vir 
hulle produkte ontvang nie en op die 
koop toe het ou Wes-Transvaal gesug 
onder 'n aanhoudende droogte. Ek het 
agterna nog lank aan reiskoste afbe- 
taal. Self het ek nie 'n vervoermiddel 
gehad nie en moes gebruik maak van 
die huurmotor van die plaaslike motor- 
hawe. Bekker of George Sutton het 
my in die reël vervoer en ek het baie 
honderde myle saam met hulle in Wes- 
Transvaal afgelê. Hulle koste moes ek 
uit my sak betaal. Die vervoermiddel 
was destyds 'n Ford, T.-Model. Teer- 
paaie was 'n ongekende luukse. Tog 
was dit darem maar lekker ou dael Die 
lawê was nle sê gejaagd s66s nou nie 


UIT MY 
HERINNERING 





Die skrywer 


en die mense het met ossewaens nag- 
maal toe gekom. Na twaalf uur Son- 
dagnag het hulle eers ingespan om 
huiswaarts te keer. 


Die motoriste van 1975 sal ongetwy- 
feld die ou eertydse Fordjie met ag- 
terdog bejeën, maar uit persoonlike 
ondervinding kan ek getuig dat hy 
onder alle omstandighede 'n staatma- 
ker was. Dié modelle kon weliswaar 
nie 'n volgehoue spoed van 30 myl per 
uur handhaaf nie, maar hulle brandstof- 
gebruik was binne 'n man se geldelike 
vermoë, en wat meer is, hulle het jou 
op jou bestemming gebring. Ja-nee, 
dis nou eenmaal waar, jy kon op hulle 
reken. 


Vir baie jare agtereen was ek konsu- 
lent van Schweizer-Reneke. Gewoonlik 
het ek oor Klerksdorp en Wolmaransstad 
daarheen gereis en die afstand van on- 
geveer 140 myl in vyf uur afgelê. Op 
Wolmaransstad het ek in die reël by 
my kollega, die pastor loci, aangery en 
na 'n koppie tee en beskuit my ,,een- 
same" reis voortgesit. Ek dink nog 
met waardering en dankbaarheid terug 
aan die gasvryheid wat ek in die pas- 
torie op Wolmaransstad telkens weer 
geniet het; 


In die reël het ek, behalwe met nag- 
maaltye, Saterdagmêre van huis ver- 
trek, en soms Sondagmiddag nê die 
diens teruggekeer, dit wil sê tot op 
Wolmaransstad waar ek in die plaas- 
like hotel oornag het. 'n Enkele keer 
het ek na huis deurgery, waar ek baie 
laat aangekom het. Die paaie was plek- 
plek maar lelik en die onvergeetlike 
goeie ou Fordjie was ook nooit haastig 
nie. 


Schweizer-Reneke neem 'n sagte 
plekkie in my hart in, en ek dink nog 
met groot dankbaarheid aan die hart- 
like wyse waarop die goeie mense van 
Schweizer-Reneke my altyd ontvang 
en bejeën het. Dit was 'n genot en 
voorreg om Woord en sakramente aan 
die gemeente te bedien. Kortom, ek 
koester nog altyd die alleraangenaam- 
ste herinneringe aan my periodieke 
besoeke daar. 


Die gemeente is in 1925 gestig. As 
voorsitter van die Ringskommissie het 
ek die eer gehad om die stigtingsver- 
gadering te lei. Die name van die ander 
lede van die Ringskommissie het my 
ontgaan, ek onthou net ds. Alers, 
skriba van die Ring, en die ouderlinge 
Kenne de Kock en Andries Oosthuizen. 
Met die stigting was ds. P. J. J. Venter 
ook teenwoordig. 


Tye het verander. Schweizer-Reneke 
het nou 'n sierlike kerkgebou en pas- 
torie en 'n inwonende pastoriepaar. 
Mag die seënende hand van die Here 
op die gemeente rus! 

3) 


(Kan dit nie vervolg word nie?) 





Die antichris is die teenstander, wat 
self Christus wil wees, wat homself 
in die plek van Christus wil stel. Sy 
verset teen Christus lê daar nie duim- 
dik op nie; Hy aap Christus na, 


So moet ons dit ook van die ko- 
mende teenkerk, as kerk van die anti- 
chris, nie verwag dat hy hom opelik 
teen die Skrif sal keer nie, maar die 
waarhede uit die Skrif sal juis mis- 
bruik word, verdraai en geinterpre- 
teer word in die rigting van die eie 
teologiese ontwikkeling — en dit ge- 
beur nou reeds. 


Ds. G J. H. Gljmink, 

HIERDIE BOODSKAP 


VERTROU 


EK AAN JOU TOE 


Hierdie boodskap vertrou ek aan jou 
toe, my kind Timotheiis, ooreenkom- 
stig die profesieë wat vroeër aan- 
gaande jou uitgespreek is, sodat jy 
daardeur die goeie stryd kan stry en 
aan die geloof en 'n goeie gewete 
vashou. 


I Tim. 1:18, 19 


Die handeling waarvoor ons vanaand 
hier saamgekom het, sal straks uitloop 
op die toelating van 14 jongmanne tot 
die evangeliediens en hulle beroepbaar- 
stelling in ons kerk. Binne enkele weke 
sal hulle hopelik verskillende stand- 


PROF. DR. F. J. VAN ZYL 





plase beset, versprei oor die stede, 
dorpe en platteland, nadat hulle geor- 
den is en met hulle daardeur wesenlik 
dieselfde sal gebeur as wat met Ti- 
motheiis gebeur het toe daar 'n bood- 
skap aan hom toevertrou is. 


Hierdie boodskap wat deur Paulus 
aan Timotheiis toevertrou is, is die 
evangelieboodskap, die goeie bood- 
skap van die heerlikheid van die salige 
God, dit wil sê die blye boodskap van 
die enige God wat koninklik soos 'n 
Heer met ons besig is tot ons ewige 
geluk. Hierdie boodskap is die gesonde 
leer, dit wil sê die verkondiging van 
die gekruisigde en opgestane Heer, 
Jesus Christus, waardeur 'n wêreld 
wat tot die dood toe siek is weer ge- 
sond gemaak word. Hierdie boodskap 
is 'n boodskap van bevryding uit die 
knegskap van die sonde, 'n boodskap 
van verlossing uit die slawerny van die 
vrees vir die dood. Daarom is dit 'n 
boodskap van vreugde en van vrede, 
van lewe en van hoop, die één bood- 
skap wat die wêreld méét hoor en wat 
elke mens telkens wêéér moet hoor. 


Die verstommend-wonderlike om- 
trent hierdie allerkosbaarste skat vir 
die wêreld, is die ontsaglike risiko wat 
God loop deur dit toe te vertrou aan 
mense — mense wat Hy beslis nie no- 
dig het nie, mense wat Hom slegs in 
die pad kan staan, en tog mense wat 
Hy wil gebruik. Hierdie mense staan 
in die geval van Paulus bekend as 
apostels, in die geval van Timotheis 
as evangeliste, en in ons geval as her- 
ders en leraars, of dienaars van die 
Woord. Dat hierdie boodskap aan 
mense toevertrou word, beteken 'n 

Die prediker 


voorreg wat ons seker nooit na waarde 
sal kan skat nie. Want wat kan vreug- 
devoller en genotvoller wees as om 
aan mense in nood 'n tyding van uit- 
koms te bring? Wanneer die vreugde 
uit die evangeliediens verdwyn, het dit 
tyd geword vir grondige selfondersoek. 
Tegelyk met die voorreg word egter 'n 
byna ondraaglike verantwoordelikheid op 
ons gelê as sê 'n kosbare skat, die red- 
dingswoord-vir-die-wêreld aan ons toe- 
vertrou word. 'n Mens moet jou verbaas 
oor die ongeduldige haas en oormoe- 
digheid of ongeërgdheid soms waarmee 
ons dikwels so 'n ontsaglike verant- 
woordelikheid tegemoetgaan. Dit moet 
dan ook seker buitengewone mense 
wees wat aan besondere eise voldoen, 
aan wie so iets kosbaars as die evan- 
gelie toevertrou word. Hulle moet se- 
ker aan besondere eise voldoen. 'n 
Mens sou 'n lang lys van eise kon 
opstel waaraan 'n predikant moet vol- 
doen, veral as 'n mens dink aan die 
veeleisende taak wat 'n dienaar van 
die Woord in ons tyd het. Hy sal on- 
getwyfeld 'n hoogstaande mens moet 
wees, sowel wat sy sedelike karakter 
as sy godsdienstige persoonlikheid be- 
tref. Daarby sal hy 'n beskaafde mens 
moet wees met goeie smaak en goeie 
maniere. Hy sal die vrae en die nood 
van. die mense van sy tyd moet ken 
sodat hy 'n sinvolle gesprek met hulle 


kan voer. Omdat hy uitsluitlik met 
mense te doen het, sal hy die vermoë 
moet besit om goed te kommunikeer, 
waarvoor deeglike mensekennis onont- 
beerlik is. Bo alles sal hy goed geskool 
moet wees in die teologie, die dwalin- 
ge en die geestesstrome van sy tyd 
behoorlik moet kan onderskei. Hierdie 
lys van eise kan nog lank uitgerek 
word. Niemand sal seker die wenslik- 
heid en noodsaaklikheid ontken van al 
hierdie eise waaraan 'n dienaar van 
die Woord moet voldoen nie, en 'n 
kerk kan hom gelukkig ag as dit die 
geval is met al die dienaars van die 
Woord. En tog is hierdie eise maar 
net sake van sekondêre belang. Dat die 
evangelieboodskap aan mense toever- 
trou word, geskied nie op grond van 
bepaalde menslike kwaliteite nie. As 
Paulus na sy eie lewe kyk, sien hy niks 
anders as 'n ontsettende negatiewe 
bydrae wat hy gelewer het: 'n lasteraar 
en 'n vervolger en 'n geweldenaar. 
Desondanks het God hom getrou geag, 
het Hy hom krag gegee en in die be- 
diening gestel. Dis 'n saak van loutere 
genade en barmhartigheid. Die Woord 
het Paulus se diens nie nodig nie, en 
as hy tog tot diens van daardie Woord 
geroep word, geskied dit nie voordat 
daardie Woord aan Hom 'n diens be- 
wys het nie: Hy moes eers deur Chris- 
tus gered word wat in die wêreld ge- 
kom het om sondaars te red. Dis 
opvallend dat Paulus die boodskap aan 
Timotheiis ook nie toevertrou o.g.v. 
persoonlike kwaliteite nie. Paulus het 
hom intiem geken. Hierdie twee mense 
se lewens was innig met mekaar deur- 
strengel. Maar as Paulus die opdrag 
wat hy ontvang het aan sy kind in die 
geloof toevertrou, doen hy dit ooreen- 
komstig die profesieë wat vroeër aan- 
gaande hom uitgespreek is. Paulus dink 
hier aan die getuienis van gelowige 
Christene omtrent Timotheis asook 
aan die (Skrif)woorde wat oor hom 
uitgespreek is by sy ordening met 
handoplegging. 


Paulus verstaan dit as profesieë, ge- 
tuienisse met 'n besondere gesag, 
menslike uitsprake deur God geinspi- 
reer, en op grond daarvan het hy vry- 
moedigheid om die boodskap aan Ti- 
motheiis toe te vertrou. Soos die geval 
met Paulus en Timotheiis was, so is 
dit ook met ons: Ons kan eers diens- 


OD] Na volgende bladsy 


baar wees aan die Woord, nadat aan 
ons 'n diens bewys is. Die evangelie- 
woord is nie aan ons gebonde nie, nie 
aan ons trou nie, maar dis aan God 
gebonde wat trou bly al word ons ook 
ontrou. Ons diens van die Woord is 
daardie diens wat oorbly nadat Chris- 
tus alles aan ons gedoen het. Christus 
self maak ons tot sy dienaars, deurdat 
Hy gekom het om sondaars te red. Nie 
net die dienaars van die Woord nie, 
maar almal het Hy gered. Dit is dan ook 
opvallend dat die dinge wat Paulus 
noem waarin sy roeping tot die evan- 
geliediens geleë is, naamlik die genade 
die krag en die barmhartigheid, dieself- 
de dinge is waardeur elke gelowige 
deur Christus in die kerk geroep word. 
Dit moet elke dienaar van die Woord 
nederig en beskeie maak. Hy moet be- 
dink dat ondanks sy teologiese weten- 
skaplikheid, hy wat die wesenlike 
dinge betref tog maar dieselfde weet 
as die eenvoudigste gelowige. Hy moet 
bedink dat voordat hy daaraan gedink 
het om teologie te gaan studeer, Jesus 
vir hom gesterf het soos vir elke ander 
mens in die wêreld. Paulus noem hom 
die vernaamste van die sondaars. Lê 
die vernaamheid van die dienaar van 
die Woord voor alles nie dalk daarin 
dat aan hom besondere barmhartigheid 
en geduld betoon moes word en moet 
word omdat hy dit so besonder nodig 
het nie? Dienaars van die Woord is 
gewone gelowiges wat die Woord van 
God se barmhartigheid op so 'n beson- 
dere wyse gehoor het dat hulle dit nie 
kan nalaat om dit ook aan ander te sê 
nie, 


Roeping deur Christus verminder eg- 
ter nie, maar verhoog en verskerp ons 
eie verantwoordelikheid. Daarom moet 
elke dienaar van die Woord soos Ti- 
motheis die goeie stryd stry. Dis goed 
om heel aan die begin en dwarsdeur 
ons loopbaan as evangeliedienaars 
daaraan herinner te word dat dit nie 
gaan om die aanloklikheid van geëerde 
an gerespekteerde gesagsposisies in die 
samelewing nie, ook nie om 'n weel- 
derige pastorie, 'n luukse motor en 'n 
aantreklike traktement nie. Dit gaan om 
stryd. Paulus noem dit 'n goeie stryd, 
maar dit beteken nie dat dit nie 'n 
harde en swaar stryd is nie. Dis hier 
'n stryd om waarlik dienaar van die 
Woord te wees, om die boodskap wat 
aan ons toevertrou is ongeskonde te 
bewaar en sonder verlies by sy be- 
stemming te bring. Dit gaan in hierdie 
stryd om die behoud en die bewaring 
van wat God deur sy openbaring be- 
werk het. Dis 'n stryd om die behoud 
van die gesonde leer. In Timotheiis se 
tyd hoor ons van fabels en eindelose 
geslagsregisters. Waarskynlik mense 
wat hulle met allerlei spekulasies oor 
die waarheid besig gehou het, los van 
die waarheid wat in Christus vlees en 
bloed aangeneem het. Daar is baie ge- 


praat oor die wet, terwyl die liefdeseis 
van die wet nooit tot konkrete open- 
baring in die lewe gekom het nie. Ons 
tyd het sy eie dwaallere, sy spekula- 
sies, sy fabels. Daar is oneindig baie 
moontlikhede vandag om iets anders 
te leer, om iets anders as die koninklike 
heerskappy van Christus te verkondig, 
iets anders as die genade en die ge- 
nade alleen. Daar is so baie ander 
dinge in die wêreld wat belangrik is, 
wat mooi is, wat waar is, wat goed is. 
Die dienaar van die Woord moet uiters 
versigtig wees dat hy hom nie van die 
hoofsaak na die bysake laat verlei nie. 
Hy sal baie dinge moet laat om die een 
nodige te doen. 


Te midde van al hierdie gevare en 
bedreigings moet die dienaar van die 
Woord die goeie stryd stry. Wat is die 
goeie stryd? Daar is net een goeie 
stryd en daarom is daar ook net een 
werklike swaar stryd, en dit is die ge- 
loofstryd. Die goeie stryd kan nie 
gestry word sonder om aan die geloof 
en 'n goeie gewete vas te hou nie. Die 
goeie stryd is onmoontlik as die geloof 
van die dienaar van die Woord self nie 
voortdurend vernuwe en versterk word 
nie. Wanneer die eentonige sleur van 
die pastorale sorg, straatjie op en 
straatjie af, wanneer die tanende ywer 
en belangstelling van die gemeente- 
lede wanneer die weerstand en teen- 
stand binne en buite die kerk, wanneer 
die besef van eie gebreke en tekort- 
komings dreig om al die ywer uit die 
bediening te neem, dan word die stryd 
om en in die geloof dat 'n mens deur 
Christus en vir Christus geroep is tot 
onverskrokke voortgang in die diens 
van die Woord, 'n baie sware stryd. 
Sonder geloof en 'n goeie gewete sal 
die dienaar van die Woord sy diens 
nie kan vervul nie. Geloof en 'n goeie 
gewete behoort bymekaar. Hulle is die 
kompas en die dieplood vir die doel- 
gerigte voortgang van die skip, dis die 


peilbaken vir die evangeliedienaar om 
nie koers te verloor nie. 'n Goeie ge- 
wete is nie die teenstelling van 'n sleg- 
te gewete nie, daardie gewete wat 'n 
mens aankla by pligversaking nie. 'n 
Goeie gewete is nie die goedkeurende 
getuienis teenoor die afkeurende inner- 
like getuienis nie. As dit in die saak 
van die gewete slegs om 'n afkeurende 
of goedkeurende innerlike oordeel oor 
ons handel en wandel as evangelie- 
dienaar gaan, sou daar weinig voort- 
gang in ons werk gewees het, want 
dan sou die slegte gewete by verre die 
oorhand gehad het, en hy bind ons aan 
ons verlede. 'n Goeie gewete is egter 
'n gewete wat deur die geloof gevorm 
word, 'n gewete wat met die kennis 
van Christus gevul is. Die geloof maak 
'n mens los van die verlede, want deur 
die geloof word 'n mens verlos van jou 
verlede, vergeet jy die dinge wat agter 
is en strek jy jou uit na wat voor is. 
'n Goeie gewete bind ons derhalwe in 
hoop aan die toekoms. Hy breek die 
weg oop vorentoe en bied uitsig aan 
die dienaar van die Woord op die toe- 
koms van die Here wat kom, sodat hy 
die goeie stryd met volharding kan stry. 


Dit sal nie moontlik wees vir die 
evangeliedienaar om voort te gaan met 
sy werk as hierdie toekoms uit die oog 
verloor word nie. Dis nie sonder rede 
dat 'n werkplek van 'n predikant 'n 
standplaas genoem word nie. Dis nie 
'n lêplek of 'n sitplek nie, maar 'n 
staanplek. Dit impliseer waaksame ak- 
tiwiteit. 'n Dienaar van die Woord werk 
waaksaam met die oog op die koms 
van die Heer. Gelukkig daardie diens- 
kneg wat die Heer sê besig sal vind 
as Hy kom. 


Amen. 


Rede gehou by die legitimasie van 
teologiese studente 28 November 1974 





DIE RAASBLAAR 


Die Raasblaar boom is een van die Combretum-familie. Ander bekende name 
van die familie is Rooibos, Vaderlandswilger, Hardekool, Sterkbos en die Sandvaal 


(Transvaalse Silwerblaar). 


Die wetenskaplike naam Combretum zepheri Sond. kom van die naam K. L. P. 
Zepher die Duitse versamelaar wat die boom in 1841 beskryf het. Raasblaar is 
afgelei van die kenmerkende ritselgelud wat van die boom kom as die wind deur 
die (veral droë) blare stoot. Dit word ook Raasbos, Warmkos en Niklaasklapper 


genoem. 


Die bladwisselende boom se takke en blare kom gewoonlik hoog bo die grond 
uit. Die blomme is soos silindervormige are en die vrug het die bekende vier- 
vlerkige vorm. Die bome groei tot 25 voet hoog en kom in Wes-, Noord- en Oos- 
Transvaal en Natal voor — verder in Suidwes-Afrika, Botswana, Angola, Rhodesië, 


Zambië, Malawi en Mosambiek. 


Die Raasblaar word gewoonlik nie vir tuine geplant nie maar in sy natuurlike 
staat maak dit 'n mooi vertoning. Die blare wat maandelank afval sal in tuine 


onwelkom wees. 


Die hout is nie veel werd vir meubels nie maar jukke is van die stamme 


gemaak. Bye is baie lief vir die blomme. 


P. M. Smith 


me ee ee ee ee 

VERBANDE 





1,1. DRIE TEMA'S MET AGTER- 
GROND (vervolg) 


Ons het aan die einde van die eerste 
aflewering van die artikelreeks by die 
hieropvolgende, waarby straks aanvul- 
ling gevoeg word, uitgekom — Eer- 
stens: Abraham Kuyper (1837-1920) 
se naam het nie net in die 50 jaar van- 
af plus-minus 1870 toe hy as Her- 
vermde predikant op die voorgrond 
getree het, tot met sy dood in 1920, 
Nederland beheers nie. Na sy dood het 
sy metodiek (uitgangspunte en rede- 
neerpatrone), en sy teologiese stelsel 
nog lang skaduwees oor kerkbedryf, 
politiek (Antirewolusionêre party), 
kateder (die Vrye Universiteit, Amster- 
dam), kultuur, die ,,Christelike” orga- 
nisasiewese asook die pers — in 
neo-Calvinistiese verband — laat val. 
Terloops Kuyper het hom later dié 
term vir eie rekening as beskrywing 
van sy stelsel laat geval en sy Neder- 
landse kerklike erfgename gebruik dié 
beskrywende woord baie gereeld son- 
der aanstoot. Tot minstens 1944 
(Schilderkwessie en Afskeiding van 
Vrygemaakte Gereformeerde Kerke) 
het sy teologie op die oog af, in sy 
kerkformasie aeseëvier. Selfs tot na 
1960 is daar nog 'n Kuyperiaanse ge- 
laat bewaar, terwyl 'n ,,stil omwente- 
ling” gedurende 1945-1960 aan die 
gang gebly het. Maar eers nê 1960 
begin die tekens van die grondige 
veranderinge wat in aantog was, op- 
sigtellk uitslaan. En die eerste groot 
verskuiwing het in 1967 sy beslag ge- 
kry. Toe het die Generale Sinode van 
die Gereformeerde Kerke in Nederland 
die leeruitspraak van Assen/1926, wat 
vir dekades daarna getuig het van 'n 
fundamentalistiese Skrif- en Belydenis- 
geskrif-benadering ook met 'n beroep 
op Kuyper, tersyde gestel. Die letter- 
likheid, sintuiglike waarneembaar- 
heid”, van bome, slang en gesprekke 
van Gen. 3 het in 1926 uitsluitlik 
suiwere uitleg geword. In 1967 eers 
het dit toe die plek vir duldbare ver- 
skeidenheid van uitleg binne grense, 
ingeruim en heelwat meer as Assen 
is daarmee in beginsel gelikwideer. 
Ons herinner daaraan dat die Gerefor- 
meerde Kerke in Nederland in huidige 
formasie in 1892 ontstaan het uit ver- 
sniging van Afgeskeide Kerk (1834) en 
Doleansie (1886). 


Na die ontploeiing van verdere in- 
grypende veranderde benaderingswy- 
ses van Bybel en Belydenisgeskrifte 
vanaf 1967 het die voortgaande aksie 

2. (VERVOLGREEKS) 


in Januarie 1974 'n kulminasiepunt be- 
reik. Toe is die ontwerp van 'n ,,Ge- 
loofsgetuigenis”, opgestel deur proff. 
G. C. Berkouwer (1903- ) en Her- 
man Ridderbos, (1909- ) deur die 
Generale Sinode van Haarlem/1973- 
1975 in amptelike kerklike behandeling 
in ontvangs geneem. Deur dié belang- 
rike stuk, wat baie gunstig ontvang is, 
word Kuyper se metodiek en stelsel 
naastenby heeltemal uitgehol — as dit 
die woord is vir die Engels/Amerikaan- 
se term ,,debunk'”. Kuyper se teolo- 
giese erflating se greep op politiek, 
maatskappy en Vrye Universiteit het 
losser geword. In die geval van die 
universiteit het dit tot vervanging van 
sy stigtingsgrondslag van wetensvaks- 
beoefening vanuit die ,,gereformeerde 
beginsels” na die mildere breëre en 
gewysigde ,,evangeliese” — op 6 Fe- 
bruarie 1971, gevoer. Ook was daar 
algemene belyning van die ,,evangelie- 
se” grondslag. 


Hieroor later meer. 


PROF. DR. C. H. RAUTENBACH 





Kuyper se besondere vormgewing 
aan binne- en buitekerklike neo-Cal- 
vinistiese riglyne, uitgangspunte, on- 
derskeidings en teenoormekaarstellings 
(antiteses) is op een na tot en met 
1974 ergens in eie kring krities be- 
vraagteken en grootliks tersyde gestel. 
Om goeie redes noem ons die agter- 
haalde vorm van neo-Calvinisme voor- 
taan dikwels Kuyperiaanisme. Ander 
neo-Calviniste soos Bavinck (1854- 
1921) het iets blywends gelaat; wat 'n 
wekroep van Berkouwer: terug na Ba- 
vinck (in 1966), sinnig gemaak het. 
Gemelde uitsondering is Kuyper se be- 
klemtoning van die algemene amp, in 
die kerklewe, dié van die gelowiges — 
die kerklike en Christelike geroepen- 
heid van die grondvlak, die kerkmense, 
die meelewende lidmate. Vir 'n by- 
derwetse benadering van Christelikheid 
in verskillende lewensverbande het dit 
onmisbaar geword. Dit egter sonder 
om sy toepassings daarvan altyd te 
aanvaar. 


Trekke van die Kuyperiaanse neo- 
Calvinisme is sedert 1900 in Suid- 
Afrika ingebring en het tot diep in 
1950's en selfs daarna voortgesuurdeeg 
en moet aandag geniet. 


en PERSPEKTIEWE 





Vervolgens is ook kennis geneem 
enersyds van prof. S. du Toit se ver- 
klaarde opvattings (1968) oor die Ge- 
reformeerde volksdeel se bydrae tot 
die Afrikaner se geestelike kultuuront- 
wikkeling ten opsigte van die Calvi- 
nistiese trekke met moontlike inslae 
van Kuyper se neo-Calvinisme na 1900 
veral via dr. J. D. du Toit (Totius, 
1877-1953). Totius het in Nederland 
aan die Vrye Universiteit onder be- 
geestering van die groot Kuyper ge- 
kom. Maar andersyds is voorlopig no- 
tisie geneem van S. du Toit se ingry- 
pende kritiek op aspekte van Kuyper 
se teologie — in aantog in 1962, verder 
uitgespreek in 1964 en uitgebreider in 
1968. Veral twee aangeleenthede is in 
die verband belangrik — (a) Reeds 
gemelde veranderde vormgewing aan 
die Calvinisme in Suid-Afrika, na 1900 
waardeur ,,die beginsel van die Koning- 
skap van (Christus in Gereformeerde 
kringe in Suid-Afrika sterk op die voor- 
grond gebring is”; (b) Die verklaring: 
,dis die Gereformeerde Kerk wat die 
Calvinisme weer 'n oorheersende fak- 
tor in ons volkslewe gemaak het” (die 
hele volkslewe, alle terreine, C.H.R.). 
Daarby is S. du Toit se kort, saaklike 
indringende kritiese uitsprake oor 
Kuyper se teologie aangehaal — (a) 
Eers was die algemene kritiek oor die 
metodiek en stelsel genoem byvoor- 
beeld — dat Kuyper ,,tog die teologie 
van Calvyn in 'n Griekse en Skolastiese 
kader geplaas het”; ,,by hom (Kuyper) 
selfs duidelike Thomistiese trekke (is) 
,invloed ook van die Duitse ldealis- 
me”, en ,,wysgerige krummels oral in 
die Gereformeerde Kerke uitgestrooi 
(het)”. (b) Daarna kom die spesifieke 
verklaarde mishae oor ,,die in ons land 
funeste invloed” van Kuyper se weder- 
geboorteleer. 


Is Kuyper se Grieks-Hellenistiese, 
Skolastiese, Thomistiese, ldealistiese 
en Na-reformatoriese-skolastiese inslae 
en dies meer asook sy wedergeboor- 
teleer, sentrale sake of raak dit maar 
net omtrekke en inkleding. Sommige 
Kuyper-kenners beskou juis die weder- 
geboorteleer as Kuyper se fundamen- 
teelste uitgangspunt, wat ten grond- 
slag sou Iê aan sy hele antiteseleer 
(antitese — teenoormekaarstelling; 
deesdae se ,,polarisasie”, as kontras- 
tering en uitmekaarmaak is daaraan 
verwant) asook sy beleid van ,,isole- 
ment” wat daaruit spruit. Vir hulle is 

die wedergeboorteleer die hart van 
daardie teologie. Die antitese van we- 
dergeborenes en nie-wedergeborenes, 
waarin Kuyper die mensheid binnekerk- 
lik laat uiteenval, voer tot sy sig op 
die kerkbegrip, en op die kerklike erf 
het daardie begrip tot die Doleansie- 
afskeiding vanaf die Nederlandse Her- 
vormde Kerk in 1886, gedwing. Ewe- 
wydig met gemelde teenoormekaarstel- 
ling is die ander, nou op buitekerklike 
erf: Christelik, gelowig of ge-Christia- 
niseer teenoor nie-Christelik, neutraal, 
profaan, nie-gekersten, ens. Laasge- 
noemde polarisasie het sy hele pro- 
gram in die daaglikse werksfeer van 
die gelowige, politiek, maatskaplik, so- 
siaal en kultureel (w.o. ook onderwys 
en wetenskapsbehoefening, — ,gemo- 
tiveer', geinspireer en bewerkstellig. 


S. du Toit se kritiek raak van die 
werklike skarnierpunte van Kuyper se 
weg tot sy teologie (metodiek) as- 
mede sentrale komponente van die 
stelsel self. Let op sy omraming daar- 
van: dit verskyn in sy boek Bybel, 
Skepping, Evolusie (19682) in die hoof- 
stuk Dwaalweë oor die Skrifverkla- 
ring...; paragraaf — Die Christene, 
sekere tendense in die 19de en 20ste 
eeu en subparagraaf Die Gereformeer- 
de teologie in Nederland. Hy was in 
dié boek besig met die een van die 
twee groot eietydse vraagstukke: die 
ele aard van die Bybelgesag en in dié 
verband die Belydenis-benadering en 
newegesteld die aard van die vakwe- 
tenskapsgesag. Die ander aktuele vrae 
gaan oor die Christianisering van die 
hele lewe in die huige situasie, — God 
se koninkryk in die wêreld. 


Maar mens het 'n prent nodig van 
die grootheid waarna gereëld verwys 
word as: Kuyperiaanisme. 'n Verhan- 
deling daaroor hoort in 'n vaktydskrif 
eerder as in 'n kerkblad vir die gewone 
geloofsbesinning. Mens kan Kuyper 
moontlik kenskets deur hom op heter- 
daad in sy teologiese werskaf gade 
te slaan. Ons het flussies kennis ge- 
neem dat die gelowiges hulle op die 
buitekerklike erf moet laat geld. Daar 
moet hulle volgens Kuyper funksioneer 
deur Christelike organisasies en dies 
meer. Ons verneem daaromtrent hoe 
Kuyper redeneer oor die grondslae van 
dié Christelike organisasiewese. Hy 
beduie dienaangaande dat vir 'n mens 
in die 19de eeu met sy Moderne (libe- 
ralistiese of vrysinnige) kettery en met 
sy Etiese kettery (Etisisme van die 
Hervormdes: De la Saussaye, 1807- 
1874; Nicolaas Beets, 1814-1901 en 
Gunning, 1820-1905) — dit nie meer 
voldoende is om te verklaar dat 'n 
organisasie op die Bybel gefundeer 
is nie. Wanneer 'n organisasie hom 
alleen aan die Skrif bind — so 
beweer Kuyper — lei die een 
dit en die ander dêt uit die Skrif af. 
Dit gee nie voldoende eenheid, vast- 


heid of sekerheid nie. ,,Neemt ge daar- 
entegen de Gereformeerde beginselen 
als grondslagen, dan hebt ge u over al 
deze vraagstukken van uitlegging uit- 
gesproken, en weet ge hoe ge saam 
de zin en de openbaring der Schrift 
omtrent de mensch en de verhouding 
waarin God hem geplaatst heeft, ver- 
staat” (Band aan het Woord, 17). Hy 
wou daar net nie van hoor nie dat op 
dié manier 'n menlike stelsel in die 
plek van die Skrif kom. Op daardie 
oomblik, in daardie verband en met 
daardie oogmerke, was so 'n bewering 
vir hom net nie waar nie. Immers in 
die Skrif sou vir ons 'n stelsel geopen- 
baar wees ,,waarvan de delen in vast 
onderling verband staan”. Van daardie 
“Stelsel van God” vorm die mens vir 
hom 'n voorstelling. En ,,zulk een voor- 
stelling nu, die de mensch zich vormt, 
omtrent het stelsel waarmee God alle 
dingen schiep en regeert, heet iemands 
levens — en wereldbeschouwing en 
de vaste uitgangspunten voor de lijnen 
van zulk een voorstelling noemt men 
iemand's beginselen”. (ons kursive- 
ring.) Dié beginsels as vaste uitgangs- 
punte van die lewens- en wêreldbe- 
skouing het vir Kuyper nie net die 
status van menslike insigte en gedag- 
tespinsels nie. Dit gaan om ,,de same- 
hangende voorstelling die men achtte 
zich uit de Openbaring die God ons gaf 
te moeten vormen omtrent het stelsel 
van God zelve”. Kuyper gee hier sy 
hele metodiek en raamwerk in enkele 
woorde. 


Maar met die oog op wat kom, moet 
ook die ander Kuyper — die Bybel- 
teoloog — homself elders op sy beste 
oor dieselfde aangeleentheid laat eien. 
In die voorwoord van sy Pro Rege of 
Het Koningskap van Christus (1915) 
het hy onder andere geskrywe: ,Alleen 
men Zzoekt het Christelike van deze 
onderscheiden levensuitingen nog te 
zeer uitsluitend in de Christelijke be- 
ginselen en het besef is nog niet le- 
vendig genoeg dat het de Christus 
zelf is, die als onze Koning dit Chris- 
telik stempel op onze levensuitingen 
drukken moet.” Maar dis direk teen- 
oorgestel aan die vorige. 


In die eerste aangehaalde passasies 
is genoeg kapstokke, om die reeds ge- 
melde kritieke op Kuyper deur sy Ne- 
derlandse kerkgenote, asmede deur S. 
du Toit aan op te hang en daarby ook 
al die kritiek wat nog aangesny sal 
word. Maar ons stel dit voorlopig ter 
syde enkel met aanhaling van die proff. 
Berkouwer en Ridderbos se aanvangs- 
woorde in hulle ,,Verantwoording” van 
die ,,ontwerp-Geloofsgetuienis” van 
1974: Het belyden der Kerk is niet te 
vereenzelvigen met een ,,levens- en 
wereldbeschouwing”, met een bepaal- 
de kennisinhoud, waarover in de school 
van het denken discussies mogenlik 
zij. 


Eers wil ons vir toeligting nog 'n 
staaltjie noem van hoe oorbegeesterde 
Kuyperiane die Christelike organisasie- 
wese en apartheid op 'n spits kan dryf, 
selfs tot in die sportwêreld en die ge- 
organiseerde landbou. Wat volg is nie 
stories nie, maar histories, nie van 
vammelewe nie maar sommer nou die 
dag. 


In die Kurhaus, Scheveningen — 
waar ons nog tydens die Wêreldhof- 
verhoor oor Suidwes saam met land- 
genote gesellig verkeer het — het die 
Christelike Korfbalbond sy AO-jarige 
bestaan gevier, met prof. J. Waterink, 
teologies-gevormde opvoedkundige van 
die Vrye Universiteit as feesredenaar. 
Waterink, ook tweemaal op besoek in 
Suid-Afrika, was origens 'n verstan- 
dige man met 'n gesonde aanvanklike 
oordeel oor die eieaard en die anders- 
geaardheid van die onderwyssituasie 
in Christelike Suid-Afrika. Glo dit as u 
wil, maar hy het sy feesrede afgesluit 
met die perorasie — ,,Veertig jaar is 
niet lang. De Christelijke Korfbalbond 
moet doorgaan tot... Jezus komt. 
Willen wij dat strompelend of huppe- 
lend? en zal lenigheid en bewegelijk- 
heid moeten zijn om de Heer Jezus, 
tegemoet te treden. Christelijke Korf- 
balbond, groei dan verder door de 
kracht van God, ken u roeping en ken 
u toekomst!” 


Daar is 'n verskeidenheid van gods- 
diensbelewings. Maar ons kan dit net 
nie vat nie dat gekorfbal moet word na 
luid van Ps. 682: Maar al Gods volk 
in Hom verheug/Sal opspring in hul 
sielevreug'/En huppel voor sy oë. Ook 
lyk dit nie vir ons in die gees van die 
vroeë Reformatore nie, selfs van Cal- 
vyn wat op Sondae perd gery het, om 
'n korfbalklub aan te spoor met Hebr. 
12,12: Rig die slap hande en die ver- 
lamde knieë weer op. Ons swyg liewer 
oor die byvoeglike ,,Christelik” by `n 
veetelersvereniging van nuttige maar 
onedel gedierte. Was dit nie maar alles 
'n voorwendsel vir isolement in die 
letterlike betekenis van isolasie en 
apartheid nie in plaas van Groen van 
Prinsterer se oorspronklike bedoeling 
van selfstandigheid nie? Op die manier 
het in Nederland miniatuur samele- 
wings binne die nasionale samelewing 
ontstaan. Antitese en isolement met 
die uitwerking van Afskeiding was 
Kuyperiaanse tegnieke. In Pretoria het 
dit al gekom tot 'n amateur ,,Christe- 
like” blaasorkes. 


Hier word verder iets opgemerk na 
aanleiding van die veelseggende aan- 
gehaalde passasies uit Kuyper se werk 
en wel — (1) Hy was 'n geniale joer- 
nalis in die styl van sy tyd, (2) Hier 
het hy die Skrifuitleg uitdruklik afhank- 
lik gestel van die ,,Gereformeerde be- 

VERBANDE EN 
PERSPEKTIEWE 


ginsels” — wat vir hom binnekerklik die 
Belydenisgeskrifte beteken het en dan 
nog soos hy die band daaraan vertolk 
het. (3) Hy vind die Bybel ook 'n ma- 
teriaalversameling van gegewens of 
waarhede wat 'n mens verwerk en 
sistematiseer tot 'n Hgtinggewende 
Stelsel van God”. (4) In die agter- 
grond is daar vir hom twee genade- 
sfere, binne- en buitekerklik, die sfeer 
van die besondere genade en van die 
gemene grasie, waarteen o.m. Dooye- 
weerd (1894- hoogleraar Vrye 
Universiteit 1926-1965) ernstig kapsie 
gemaak het as 'n uiteensetting waar 'n 
dik stuk spekulasie en filosofie in sit. 
(5) Prakties dryf hy in sy eerste aan- 
gehaalde diskussie weg van die hoof- 
bron, die Bybel en mis daardeur die 
aansluiting by die oorspronklike Refor- 
matoriese teologie, soos die nuwe be- 
kleër van Kuyper se leerstoel in die 
Dogmatiek aan die Vrye Universiteit 
— prof. Jan Veenhof gebore 1934 — 
met klem van redes aangevoer het 
(Revelatie en (Inspiratie 1968). (6) 
Kuyper het die Christianisering van 
formasies, kringe, strukture ensovoort 
in die maatskappy laat bevorder deur 
saamsnoering van enersgesindes op 
grondslag van die Gereformeerde 
(Calvinistiese) beginsels”. Maar sy 
opvolger aan die Vrye, Herman Bavinck 
(1854-1921), konsensieuse segsman 
van die Calvinistiese herlewing geloods 
deur Kuyper, het dié se greep op sy 
lewe en denke gaandeweg laat verslap 
,en van de door Kuyper gewenste uit- 
werking der Gereformeerde beginselen 
verwachte hij geen afdoende antwoord 
op de concrete vragen”. (Veenhof.) 
En (7) op belangrike betwiste punte 
gee Kuyper hier soos elders twee 
reekse uitsprake, waardeur sy erfge- 
name meermale daarna verwar en uit- 
mekaar geskeur is — dis die twee 
Kuypers waarna al verwys is. 


In die onderhawige uiteensetting sal 
die aangeleentheid van die Geref. (Cal- 
vinistiese) beginsels in die hele buite- 
kerklike sfeer 'n wentelpunt wees. 
Hieraan word tans slegs nog toege- 
voeg: Uit 9 van Kuyper se belangrike, 
rigtingaanduidende teologiese begrippe 
en onderskeidings, is in die Nederland- 
se Gereformeerde wêreld, met ver- 
snelde tempo sinds die Tweede Wê- 
reldoorlog, minstens 8 al krities 
bevraagteken, en die meeste tersyde 
gestel en vervang. Daaronder val die 
twee genadesfere-leer; die van die ver- 
@nderstelde wedergeboorte; plurifor- 
miteit (meervormigheid) van die Kerk; 
die neutrale of a-Christelike we- 
sensaard van die Staat; outonomie van 

die plaaslike gemeente; soewereiniteit 
in eie kring, en Belydenisgeskrifte as 
akkoord van kerklike gemeenskap. 
Dooyeweerd het ook nog in 'n funda- 
mentele studie van 1939 (herhaal in 
1965) Kuyper se wetenskapsleer skerp 
gekritiseer oor die skolastieke lyn 
daarin. 


Vir ons ontstaan 'n groot vraag. 
Nadat Kuyper se metode en stelsel in 
die land van sy herkoms onder sy 
kerkgenote 'n veelomstrede teologie 
geword en gaandeweg tersyde gestel 
is, hoe gaan dié verandering in Suid- 
Afrika verwerk word, waar gemelde 
teologie na 1900 vaste voet gekry het 
veral ten opsigte van Christus se Ko- 
ningskap op alle lewensterreine en wat 
dit meebring ook vir die onderwys. 
Daardie vraag raak gevoelige aange- 
leenthede. Prof. S. du Toit se kritiek 
op Kuyper, uitgespreek vanaf 1962 tot 
1968 oor Kuyper se benadering van 
Skrif en Belydenisgeskrifte en dies 
meer wat vol on-Calvinistieshede sou 
wees, bevorder vrymoedigheid om 
saam die vraag onder die oë te sien. 
Dit gaan juis oor Calvinisme van dag 
tot dag in die hele volkslewe. En dis 
iets wat nog enkele jare gelede nie kon 
gebeur sonder om teologiese en ander 
jukskeie te breek nie. 


Du Toit se boek — Bybel, Skepping, 
Evolusie word by lesers sterk aanbe- 
veel: 1. Hy roer een van die fundamen- 
teelste vraagstukke vir geloof, kerk, 
teologie, Christelike lewe, onderwys en 
onderwysers op 'n bevatlike manier en 
met 'n versigtige herderlike hand, aan. 
2. Hy het 'n grondige studie van die 
eie aard van die vakwetenskaplike ge- 
sag en bewysvoering gemaak en han- 
teer deurgaans wat ons voorheen 'n 
Christelike benadering van die weten- 
skapsbedryf genoem het, sonder om 
— na ons beste herinnering — vroeg 
en laat 'n onbelynde en onomskrewe 
“Christelike” wetenskap te wil propa- 
geer. 3. $. du Toit kom self met onbe- 
vange kritiek van Kuyper se benade- 
ringswyse en stelsel, iets wat hyself 
nog in 1945 nie gelate deur ander kon 
duld nie. Deur sy onderhawige kritiek 
open hy die weg tot verdere sinnige 
inter-kerklike gedagtewisseling of dia- 
loog. Dialoog is sinnig en gerade wan- 
neer mens kan verwag dat die gesprek 
toenadering mag bevorder maar mins- 
tens wedersydse bearip sal laat toe- 
neem. Die verskuiwing by Du Toit na 
1945 strek tot sy wetenskaplike kre- 
dietwaardigheid en integriteit, waarvoor 
ons hom eer. Mens mag en behoort sy 
insigte by te werk in die lig van ver- 
dere gegewens, veranderde aanvangs- 
punte en strenger redenering. 

Toe dr. $S. P. Engelbrecht (1891- ) 
na 'n lang en vrugbare studieverblyf 
in Nederland in 1921 hoogleraar in Pre- 


toria geword het, was hy praat om 
bewus in Suid-Afrika weg te stuur van 
die gevolge wat Kuyper se vorm van 
neo-Calvinisme in Nederland gehad het. 
Net soos $S. du Toit jare later, het hy 
(in sy onderrig C.H.R.) ook die ver- 
anderde vormgewing van die gerefor- 
meerdheid of Calvinisme van proff. 
Dirk Postma en J. Lion Cachet — wat 
hy met waardering die ,,ou Gerefor- 
meerdes met die Kampense gees” ge- 
noem het — nê 1900, deur persoonlik- 
hede onder die invloed van die Vrye 
Universiteit en Kuyper — benadruk. 
Toe Engelbrecht in 1942-1943 oor art. 
i-ix van die Nederlandse Geloofsbely- 
denis geskryf het, was daar onder an- 
dere sy bewering ,,dat dr. Kuyper en 
die neo-Calvinisme die belydenis (-ge- 
skrifte C.H.R.) gemaak het tot die 
maatstaf of kern waaromheen die ver- 
skillende gemeentes hulle groepeer”. 
Verder: ,,Dit gaan om die konsekwen- 
sies van die anti-Calvinistiese en on- 
reformatoriese en onskriftuurlike stand- 
punt van die neo-Calvinisme wat die 
belydenis tot ,akkoord' van gemeen- 
skap van die ,Kerke' maak. Die konse- 
kwensies hiervan is dat die belydenis 
in die praktyk eerste kom en die Skrif 
tweede.” Verdere uitslag was toe 'n 
brosjure hierteen van die Gereformeer- 
de, ds. J. V, CoetzeeNeo-Calvinisme 
—  Verbastering of Regte Ontwikke- 
ling. Dié brosjure was deur die beide 
Potchefstroomse proff. Du Toit, vader 
en seun, as ,diepgaande' en ,grondige' 
Studie aangeprys. Engelbrecht se re- 
pliek was: Neo-Calvinisme, Ontwikke- 
ling en Afwyking van 90 pp op 1 Janu- 
arie 1945. 


'n Gereformeerde kollega — nie 'n 
teoloog nie — het destyds vir my 
gesê: ,,Fanie (S. P. Engelbrecht) bewerk 
sy teenstanders met 'n rapier, Jan Vil- 
joen (ds. J. V. Coetzee) slaan syne 
mis met 'n voorhamer.” Ons wil nou 
saam 'n saak met 'n ontleedmes be- 
werk, waartoe prof. Fanus du Toit 
goeie geleentheid bevorder het. 


(Word vervolg) 


In hierdie liefdelose wêreld moet ons 
in en deur die geloof vashou aan God 
en let op Jesus Christus. 


Prof. G. C. van Niftrik 


Die kruis staan op die grens tussen 
die verlore paradys en die nuwe pa- 
radys. Die kruis spreek tot ons van die 
reg en die geregtigheid van God, wat 
die sonde straf, én van die liefde en 
barmhartighied, wat teen die sonde in 
roem. 


Prof. G. C. van Niftrik 


DIE OU BYBELSTAD 


Vanuit die Griekse hoofstad Athene, 
kronkel die nasionale pad al langs die 
see, soms gevaarlik na aan die diep 
blou waters, suidwaarts na Korinthe. 
'n Gerieflike teerpad waaraan ons in 
Suid-Afrika al so gewoond geraak het 
dat ons groot draaie ry om die ou stof- 
pad te vermy, laat hierdie 64 kilometer 
(40 myl) weldra verby skiet. Aan die 
een kant van die pad sien mens tel- 
kens die Egeiese see met water wat 
lyk asof die ou heiden-seegod Posei- 
don tonne blousel daarin opgelos het. 





DR. P. J. T. KOEKEMOER 


Plek-plek maak die bergagtige dele 
met kaaldorre rotskoppe die indruk 
dat dit die voorportaal van 'n woestyn 
is. Die groot kolle Olyfbome, so tipies 
van Griekeland, vertel egter dat hier 
geen sprake is van 'n woestyn nie. 
Wel is dit waar dat die reënval van 
hierdie land besonder laag is en dat 
ons, nadat ons met die sg. ,,Vierdaag- 
se Klassieke Toer” die land vir vier 
snikhete dae en nagte deurkruis het, 
nie op 'n enkel waterryke plek gekom 
het nie, behalwe in die omgewing van 


KORINTHE 





Korinthe: Argeoloë het die ou Bybelstad Korinthe weer oopgegrawe. Op die voor- 
grond is die winkeldeel van die stad. Die straat is duidelik sigbaar. Regs op die 
aatergrond staan die tempelpilare van die god Apollo. 





Die sewe kilometerlange kanaal wat twee Griekse seë met mekaar verbind, geleë 

op die nasionale pad tussen Athene en die ou Bybelse Korinthe. Dit is hier waar 

keiser Nero 'n goue graaf gebruik het om die eerste sooi te Spit... 'n werk wat 
eeue later, in 1894 eers voltooi is! 


OR waar die wêreld veel beter 
yk. 

Met die nuwe dorp Korinthe (nie 
dieselfde plek as die ou Bybelstad nie) 


in sig, kom mens meteens by een van 
die plekke wat so noemenswaardig is, 
so verbeeldingryk, to ver teruggaan In 
die geskiedenis, dat nlamand wat 


f 
ZN 


Korinthe besoek, daaroor skryf of 
praat, ooit hierdie plek uit die gedagte 
kan laat gaan nie. Ons verwys na die 
sogenaamde ,,Kanaal van Korinthe”. 
'n Kanaal van nagenoeg sewe kilome- 
ter uitgekap, verbind twee seë, die 
Korinthiese en die Saroniese Golf met 
mekaar, om sodoende 'n draai van on- 
geveer 300 kilometer uit te sny, 'n 
draai waarlangs die skepe voor 1892, 
die jaar van die ingebruikneming van 
die kanaal moes vaar. Blaai mens blet- 
jie in die annale van die geskiedenis 
van hierdie grootse ingenieurs-projek 
terug, dan vind jy dat vir meer as twee 
duisend jaar daar drome gedroom en 
gedagtes gewissel is oor die verbin- 
ding van die twee hawens waarvan 
ons lees in Handelinge 18 vers 18 en 
Romeine 16 vers 1. Lukas verhaak 
,En nadat Paulus nog verskeie dae 
daar gebly het, het hy van die broe- 
ders afskeid geneem en na Sirië uit- 
geseil, en saam met hom Priscilla en 
Aaguila. ,En in Kenchreë' het hy sy hoof 
geskeer omdat hy daar 'n gelofte ge- 
doen het.” Kenchreë is die hawe aan 
die Saroniese Golf, 'n arm van die 
Egeise See. Dit is in hierdie hawe waar 
die diakones Febe gewoon het, die 
dame wat deur Paulus beskryf word 
as 'n ,beskermster” van die gemeanta 
en van homself, 

DIE NEDERLANDSE KERKE EN ONS 


Dit sal seker ons baie lesers inte- 
resseer om meer te weet van die kerke 
in Nederland, ons afstamming daarvan 
en ons bande daarmee. Daarom is dit 
ons voorneme om in 'n paar artikels 
ons lesers een en ander daarvan te 
vertel. Die eerste aan die beurt kom 
die groot en ou historiese kerk van 
Nederland naamlik die Nederlandse 
Hervormde Kerk. 


BANDE DAARMEE 


—OOo— 





JOH. DREYER 





Die Hervormde Kerk is die ou refor- 
matoriese kerk uit die dae na die Kerk- 
hervorming. Met die konvent (verga- 
dering) van Wesel (1568) en die 
sinode van Emden (1571) het die Her- 
vormde Kerk vir die eerste keer in 
organisatoriese opsig na vore gekom. 


[7] Na volgende bladsy 





Die ou Bybelstad 
KORINTHE 


DO] Van vorige bladsy 


Die ander hawe, Lechaeum, geleë 
aan die Golf van Korinthe, 'n arm van 
die loniese See, is van oudsher deur 
die skepe gebruik as die ,,hek” tot 
Italië en die Middellandse See, terwyl 
eersgenoemde die aanmeerplek was 
van skepe uit die Ooste, Klein Asië 
en Egipte. Dit sou dus vir die handel 
maar ook vir die reisigers tussen oos 
en wes 'n veel korter roete wees in- 
dien 'n kanaal deur hierdie nou land- 
engte (genoem die lIsthmus) tussen 
die Griekse vasteland in die noorde, 
en die Peloponnesos in die suide ge- 
grawe sou kon word. Die langer roete 
rondom Kaap Malea was ook buiten- 
dien bekend vir sy gevaarlike winde, 
byna soos die Baai van Biskaja langs 
die Spaanse kus, wat die naam gekry 
het van die ,,Seemansgraf”. Dit is be- 
kend dat die Romeinse keiser Nero 
ongeveer die jaar 66 na C. na Korinthe 
gekom het om die Grieke toe te spreek, 
en dat hy by hierdie geleentheid, besiel 
en vol geesdrif om die landengte van 
die Isthmus te laat deurgrawe, met 'n 
spesiale goue graaf, wat vir die ge- 
leentheid gesmee is, die eerste sooi 
gespit het. Sooispitfunksies is nie 
slegs kerklike geleenthede nie! Daar- 
mee wou hy sê dat dit 'n groot ideaal 
moet wees vir die duisende werkers 
wat die projek vanaf albei die kante 
aangedurf het, om die seewaters by- 
mekaar te bring. Nero was egter nie 
die eerste man wat ,,gedroom” het om 
hierdie waterweg oop te kap nie. Vol- 
gens die Griekse tradisies was dit 
Periander (625 tot 585 voor Christus), 
een van die legendariese figure uit die 
huis van Kypselos, wat die noodsaak- 
likheid hiervan beklemtoon het. 

Die gebrekkige middele tot die be- 
skikking van die mense in hierdie tye, 
was egter 'n groot struikelblok. Waar 
was tog die swaar gepakte dinamiet- 
ladings en reusagtige stootskrapers en 
talle ander middele wat vandag se ton- 
nelgrawers gebruik om onder die Alpe 
deur weë te baan? Na Periander het 
Demetrius Polyorcetes weer daarop 
aangedring dat die werk voortgesit 
moet word. Sy tegniese adviseurs was 
egter gekant teen die projek en het 
ernstig gewaarsku dat indien hier ooit 
'n kanaal deurgegrawe sou word, die 
moontlikheid van 'n katastrofe nie uit- 
gesluit sou kon word nie omdat, vol- 
gens hulle, die stormagtige Korinthiese 
See die oënskynlik laer liggende Saro- 
niese See sou binnevloei en baie ei- 
lande, onder andere die deur toeriste 
druk besoekte eiland Aegina oorstroom 
sou word, met groot lewensverlies ten 
gevolge. En na Demetrius Polyorcetes 
het in die jaar 66 na C. keiser Nero se 
ses duisende slawe, slegs vir drie of 
vier maande met die werk voortgegaan, 
toe daar 'n rewolusie in Rome uitge- 
breek het en Nero verplig was om 
hierdie slawe terug te roep vir ander 
doeleindes. Dit was egter nie slegs 
gebrek aan tegniese kennis en middele 
dat die werk nie suksesvol kon voort- 
gaan nie. Ons moet onthou dat dit in 
die heidendom krioel van bygeloof. 
Die Romeinse historikus Dio Cassius 
skets iets van hierdie bygeloofver- 
haaltjies wat volop in omloop was en 
die toorn van die gode oor die werkers 
Sou uitstort. Die aarde sou bloed uit- 
gespuit het toe Nero die goue graaf 
in die grond gesteek het en vanuit die 
binneste van die aarde is daar geluide 
van protes en geween gehoor. Om 'n 
lang storie kort te maak: vir die vol- 
gende byna agtien honderd jaar, d.w.s. 
tot aan die einde van die vorige eeu, 
sou hier nie 'n kanaal gegrawe word 
nie. Die eeue oue droom het werklik- 
heid geword toe gedurende die jare 
1882 tot 1894 die gebrul en gedonder 


van moderne apparaat en plofstowwe 
die werk van die goue graaf van Nero 
voltooi het! 


Ons moet egter nie dink dat die 
Grieke gedurende die byna 2000 jaar 
van stilstand, maar altyd gedwee die 
lang en gevaarlike omweg gebruik het 
nie. Nee, 'n boer maak 'n plan. Die 
argeoloë het 'n klompie jare gelede 
(1956) die sg. ,diolcos” oopgegrawe. 
Wat was dan hierdie ,,diolcos”? Dis 
hoogs interessant. Hulle het oor die 
Isthmus 'n skeepspad (,,diolcos”) ge- 
bou, uitgelê met kliprollers waaroor 
die kleinere skepe as'tware oorgetrek 
is, al rollende oor hierdie rollerklippe 
van hawe tot hawe. Soos die osse- 
waens oor die Drakensberge ,,gerol” 
het, is hierdie 'ligtere skepe vanaf 
Schoenus (die moderne Calamaki, aan 
die Saroniese Golf) getrek na Posei- 
donia aan die Korinthiese Golf) op die 
,diolcos”. Aanvanklik het die argeoloë, 
toe hulle so laat as in 1956, hierdie 
stuk van die ,,skeepspad” blootgelê 
het, gedink dat ook houtwerk gebruik 
is. Al gaande weg het dit duidelik ge- 
word, namate dele van die ,,pad'” op 
verskillende plekke oopgegrawe is, dat 
hoofsaaklik ronde klipwerk die diens 
van wiele gedoen het. 


Hier waar die nasionale teerpad 
(en treinspoor) oor die sewentigmeter 
diepe kanaal loop, gaan staan mens op 
die brug om van bo af te sien hoe 
skepe van middelmatige grote onder 
jou deurvaar, slegs sewe kilometer van 
see tot see. Vlakby die brug wag 'n 
vriendelike kafeebaas om aan die 
dorstige toeris 'n heerlike glas brui- 
sende koeldrank te bied. Voor ons, 
aan die regterkant, lê die moderne 
Korinthe. Aan die linkerkant, 'n bietjie 
verder sien ons die ou Bybelse Korin- 
the... daar waar Paulus se voetspora 
Iê. Ons is juis daarheen op pad. 


(Word vervolg) 


—— 


E. 


me TE ad. 


KRONIEK — 


'n Monument is, volgens die ver- 
klarende woordeboek, iets wat 'n mens 
aan 'n persoon, 'n gebeure of handeling 
wat in die verlede lê, wil herinner. So 
'n monument kan verskillende vorms 
en afmetings aanneem. Daar is klein 
en beskeie monumente en daar is 
groot en indrukwekkende monumente. 


DR. A. J. G. DREYER 





Die monumente in ons land wissel ge- 
weldig t.o.v. voorkoms, styl en seg- 
krag. Sommige getuig deur hulle een- 
voud van groot opofferinge in tye 
van redelike armoede. Aan ander kan 
'n mens die vooruitgang in welvaart 
van ons volk duidelik sien. 


Uit praktiese oorwegings is daar al- 
tyd mense wat teen monumente ge- 
kant is. Volgens sommiges kan daar 
liewer met dieselfde geld bv. 'n ge- 





MONUMENTE 


denk-hospitaal gebou word. Daar is 
ook diegene wat graag monumente 
bou. 

Op 10 Oktober vanjaar word die 
Taalmonument op die Paarlberg feeste- 
lik aan die volk oorhandig. Baie burgers 
van die land kon daarvoor bydra en 
vir die wat nie wou nie is deur die 
regering uit die land se skatkis by- 
gedra soos die gebruik vir sulke volks- 
monumente is. 

Monumente laat my gewoonlik re- 
delik koud. Ek kan daaroor nie opge- 
wonde raak nie; dit skeel my min of 
hulle daar is of nie. Vir my is bv. Paul 
Kruger 'n baie meer dinamiese figuur 
as die bykans patetiese gebroke figuur 
soos wat hy meestal voorgestel word. 
Hy was nie alleen 'n troostelose ban- 
neling nie. Hy was ook 'n dinamiese 
man wat broedertwis onder sy volks- 
genote kon bylê, hulle kon saamsnoer 
as 'n volk, weerstand kon bied teen 
die Engelse ryk, 'n gelowige mens, 


maar hy was ook 'n mens met foute 
en tekortkominge. Al hierdie kenmerke 
kan onmoontlik in 'n beeld vasgelê 
word. Wat die kunstenaar wat die 
beeld skep, die meeste beindruk, is 
gewoonlik wat 'n mens te sien kry. 

Om 'n persoon of gebeurtenis sinvol 
in 'n monument in herinnering te roep, 
is al moeilik genoeg. Die ou spreek- 
woord sê: soveel hoofde soveel sinne. 
Die man wat almal sal tevrede stel met 
So 'n monument, bestaan nie. Om 'n 
lewende taal sinvol in 'n monument vas 
te Iê, is onmoontlik. Die nuwe taal- 
monument bevestig dit. Sonder baie 
omslagtigheid en groot verbeeldings- 
vlugte kan die betekenis van die sim- 
boliek van die monument nie verstaan 
word nie. 


Die stigters van die Genootskap van 
Regte Afrikaners verdien ons dank vir 
hulle baanbrekerswerk. Afrikaans as 

DIE NEDERLANDSE 
KERKE EN ONS BANDE 
DAARMEE 


Die naam gereformeerd as gelyknaming 
met hervormd is ook gebruik. Gere- 
formeerd is 'n verhollandsde Franse 
woord, terwyl hervormd 'n suiwer 
Nederlandse woord is. So is gewoon- 
lik gepraat van die gereformeerde leer, 
maar van die kerkhervorming. Hierdie 
kerk as die nasionale kerk het 'n lang 
geskiedenis saam met die Nederlandse 
volk. Dit is die grootste van die Ne- 
derlandse Protestantse kerke en tel 
ongeveer drie miljoen lede en het on- 
geveer 1900 predikantstandplase. 


Soos baie ander groot kerke huisves 
die Hervormde Kerk van Nederland 
verskillende denkrigtings van links na 
regs met 'n groot middegroep. Vroeër 
dit wil sê tot met die tweede wêreld- 
oorlog is gepraat van verskillende rig- 
tings in die Hervormde Kerk. Die mees 
regse party is die Gereformeerde Bond 
in die Hervormde Kerk wat die hand- 
hawing van die belydenis sterk be- 
klemtoon. Hierdie regse vleuel is te 
midde van die kerklike verwarring van 
ons tyd aan die groei, omdat baie wat 
losgeslaan is, soek na vastigheid. Hulle 
is offervaardig en trek vol kerke in 


die prediking. Leiers hier was prof. 
Visscher en is ds. Tucker en prof. 
Jonker. Die Konfessionele groep is die 
tweede regse vleuel, iets minder regs 
as die voorgaande en nader aan die 
Midde-ortodokse groep. Die naam wys 
reeds daarop dat die konfessioneles 
daarop gesteld is, dat die konfessie, 
die belydenis, van die kerk tot sy reg 
moet kom. Onder die leidende figure 
van die konfessioneles kan genoem 
word sulke manne soos Hoedemaker, 
die twee Kromsigts, proff. Haitjema, 
Van Ruler en Van Niftrik. 


Dan is daar 'n derde modaliteit, soos 
die rigtings van voor wêreldoorlog 
nou genoem word. Hulle gaan deur 
onder die naam Mlidde-ortodoksie, 'n 
naam afkomstig van prof. H. Berkhof. 
Hierdie groep huisves die ou ,,Ethiese 
Vereniging” van voor die oorlog en 
ander wat tussen die uiters regse en 
uiters linkse modaliteite staan. Lei- 
dende figure hier was en is die proff. 
Berkhof, Berkelbach van der Sprenkel, 
en ander. 


Naas hierdie regse groepe en die 
midde-ortodokse groep is daar aan die 
linkervleuel van die kerk die Vrysin- 
niges wat onderling verdeel is in 'n 
meer regse en 'n meer linkse vrysin- 
nige groep. Onder die meer behouden- 
de linkse manne was en is byvoorbeeld 
proff. Banning en G. Seventer, terwyl 


die links-radikales die Zwingli-groep is, 
asook hulle wat verteenwoordig word 
deur die Vrysinnige Protestantse 
Bond. Waar die regse groep in die sty- 
gende lyn is, daar keer van die linkse 
modaliteite al meer lede die kerk die rug 
toe, en word die dienste al swakker 
bygewoon. Die prediking in linkse rig- 
ting verloop al meer in politieke pre- 
diking en die vooropstelling van die 
mens in plaas van Christus. 


Die Hervormde predikante word e@p- 
gelei aan vier verskillende universiteite 
met teologiese fakulteite. Die linkse 
dominees kom in die reël van die 
Leidse Universiteit, die mees regses 
studeer gewoonlik in Utrecht af, ter- 
wyl die midde-ortodokse leraars be- 
halwe van bogenoemde inrigtings ook 
nog kom van die Groningse Universi- 
teit en van die Stedelike Universiteit 
in Amsterdam. Van ons eie predikante 
het alleen wyle ds. S. J. Strydom in 
Leiden afgestudeer. Al die ander se 
Nederlandse ,,Alma Mater” was die 
Utrechtse Universiteit behalwe van die 
ongeveer 'n half dosyn manne wat later 
onder invloed van wyle prof. Gemser, 
self 'n oud-student van die Groningse 
Universiteit, hulle doktorstitels daar 
verwerf het. 


(Word vervolg) 

ONS TUIS 
RUSHUIS VIR BEJAARDES 


Die rushuise vir die versorging van 
bejaardes wat bekend staan onder die 
naam Ons Tuis, kan met reg as een 
van die pioniers beskou word op die 
gebied, van bejaardesorg. 





DS. P. M. SMITH 





In 1929 het mevrou Machteld Post- 
mus die eerste 3 bejaardes begin ver- 
sorg en op 1 April 1929 is die eerste 
Ons Tuits in Proesstraat Pretoria met 
14 bejaardes amptelik geopen. Sy en 
haar eggenoot mnr. M. J. Postmus, 
destyds president van die Reserwe 
Bank het vir baie jare groot opoffe- 
rings, in geld en kragte vir die werk 
gebring. 

In 1933 is die tehuis verskuif na die 
verpleegsters tehuis van die ou Alge- 
mene Hospitaal in Potgieterstraat. Dit 
was 'n skenking van die Administra- 
teur. In 1935 word 'n Machteld Post- 
mussaal as siekeafdeling by die tehuis 
gevoeg — dit was die voorloper van 
die Machteld Postmushuis in Brooklyn 
Pretoria en die kliniek by die ander 
twee inrigtings. Mev. Machteld Postmus lê die steen van die nuwe gebou by Riviera Pretoria. 

Nadat hierdie baanbrekers, soms met Sy het ernstig siek uit die bed opgestaan om die taak te verrig. 
groot moeite en enorme persoonlike 
bydraes die tehuis bestuur en uitge- 





[7] Na volgende bladsy 





Mnr. J. M. Postmus president van die 


Reserwebank eggenoot van die stigster Prof. dr. B. Gemser die eerste voor Prof. dr. B. de Loor die eerste direksië- 
van Ons Tuis. sitter van die direksie, sekretaris. 

bou het, het die oprigters uitgesien na 
meer bestendigheid. Daar is besluit om 
die beherende aandeel aan die Neder- 
duitsch Hervormde Kerk oor te dra 
sodat 'n bestendige instansie 'n waar- 
borg van voortbestaan kan gee. Op 18 
November 71942 teken die volgende 
persone namens Ons Tuis die akte van 





Prof. dr. S. P. Engelbrecht die eerste 
direksie-ondervoorsitter. 





Mnr. J. H. H. Janson die eerste direk- 
sie penningmeester, 





Die vooraansig van Ons Tuis Riviera Pretoria. 


ooreenkoms R. Cooke (voorsitster) en 
l. de Swart (sekretaresje) en op 27 
November 1942 teken namens die kerk 
(ds.) J. J. Prinsloo (voorsitter) en 
(ds.) T. F. J. Dreyer (skriba). 


Die statuut wat in die ooreenkoms 
van krag geword het, bepaal dat 'n 
direksie, gekies deur die aandeel- 
houersvergadering, die wettige bestuur 
sal uitoefen. 


Op Maandag 7 Desember 1942 vind 
die eerste vergadering van die direksie 
plaas te Schoemanstraat 900 Pretoria 
die huis van mnr. en mev. Postmus. 
By die vergadering is die eerste direk- 
sie saamgestel prof. dr. B. Gemser 
(voorsitter), prof. dr. S. P. Engelbrecht 
(vise-voorsitter), prof. dr. B. de Loor 
(sekretaris) en mnr. J. H. H. Janson 
(penningmeester) met lede mevv. M. 
Postmus, R. Cooke, S. C. Geers (nou 
Borcherds), M. R. Oosthuizen, G. Haak, 
ds. J. G. M. Dreyer, dr. Abel Coetzee 
en prof. dr. D. Pont. Van die lede is 
mev. Borcherds nog onafgebroke lid 
tot vandag en mev. Oosthuizen tot 
verlede jaar. As eerste Daaglikse Be- 
stuur is die volgende damens benoem: 
M. Postmus, R. Cooke, M. R. Oost- 
huizen, B. de Bruyn, A. Stewart, W. 
Haak, P. B. Haak, L. Besaans en A. 
Schilz (onafgebroke tot vandag nog 
lid en vir jare al voorsitster). 


By die vergadering van 23 Februarie 
1943 is besluit om mar. P, W. Hoek 
(nou prof.) van die firma Schopf en 
Hoek aan te stol as ouditeur, Dieaalfde 





n 


d M - VR 
' Ps 
Me 
is So 


k 





Mev. A. S. Swanepoel superintendente 
Ons Tuis Riviera 


firma of sy opvolger, Hoek, Wiehahn 
en Cross is nog onafgebroke ouditeure 
van Ons Tuis. 


As ons verder deur die notules blaal 
sien ons dat baie tyd in beslag geneem 
word om die nodige huisvesting te 
bekom. 

] Blaai om 

ONS TUIS 


L! Vervolg van vorige bladsy 


In die notule van 5 Oktober 1943 
staan: ,,Die oorname van die eiendom 
in Potgieterstraat deur die Departe- 
ment van Verdediging teen die muni- 
sipale waardering van £30 700 word in 
gunstige oorweging geneem.” Dit het 
eers op 21 September 1949 plaasge- 
vind en wel vir £8920 na 'n jarelange 
onderhandeling. 


Omdat geen geskikte huis in Pretoria 
gevind kon word nie, verskuif Ons 
Tuis na Observatory Johannesburg — 
die begin van die Johannesburg afde- 
ling. 'n Deel skuif later terug na Capital 
Park Pretoria in 'n gehuurde gebou. 
Op 27 Junie 1944 word ds. J. G. M. 
Dreyer tot voorsitter van die direksie 





Mev. H. Bosman sekretaresse Ons Tuis 
Riviera 


gekies. Op 23 Januarie 1945 word be- 
sluit om grond in Riviera Pretoria aan 
te koop. Op 21 Junie 1949 word besluit 
om 'n eiendom in Alexanderstraat 373 
Brooklyn Pretoria aan te koop as ,Te- 
buis vir Invalides” vir £6 500. 

Op 1 Februarie 1951 word mev. M. 
R. Oosthuizen tot voorsitster van die 
direksie gekies, prof. De Loor as vise- 
voorsitter en mnr. Janson tot sekre- 
taris en tot penningmeester mnr. J. 
Kopuit. (Hy bly tot met sy oorlye in 
1969.) 

Op 5 Maart 1952 Iê mev. Postmus 
die hoeksteen van die tehuis in Ri- 
viera. 

Op 1 Maart 1955 word mev. H. Bos- 


man tot algemene sekretaresse by 
Riviera benoem — nog onafgebroke in 
die pos. 


Op 9 Desember 1955 word prof. dr. 
B. de Loor tot voorsitter van die direk- 
sie gekies. Op 10 April 1957 word ds. 


Die Hervormêr, April 1976, bladsy 18 





Mev. E. 
nesburg. V.Ln.r.: 


verwoerd 'ere-president van Ons Tuis onthul 
die burgemeester, mnr. 
mev. E. Verwoerd, mev. M. J. A. Ras ( 
ds. P. M. Smith aan die woord (sekretaris 


F. P. J. Boshoff 
voorsitster Huisbe 
direksie) en mev. 


'n gedenksteen op Johan- 
(direksie voorsitter), 
stuur Johannesburg), 
A. Schilz (voorsitster 


Daaglikse Bestuur). 


IS - 372 





Die vooraansig van Machteld Postmushuis in Brooklyn Pretoria. 


P. M. Smith tot sekretaris gekies en 
dien in die hoedanigheid vandag nog. 
Op 9 Oktober 1957 word mnr. F. P. J. 
Boshoff tot onder-voorsitter verkies 
en op 23 Februarie 1960 tot voorsitter, 
'n pos wat hy vandag nog beklee, 


Op 1 Augustus 1958 word mev. A. 
S. Swanepoel superintendente by Ons 
Tuis Riviera en dien nog onafgebroke. 
Op 26 November 1969 volg die admi- 
nistrateur van die Nederduitsch Her- 

vormde Kerk (mnr. A. B. van N. 
Herbst) vir mnr. Kopuit op as tesou- 
rier van Ons Tuis. Die reëling geld nog. 


Op 16 Oktober 1959 is die nuwe 
gebou van Machteld Postmus Huis 
Pretoria amptelik in gebruik geneem 
na 'n rede deur mev. E. Verwoerd, wat 
later ingestem het om ere-presidenie 
van Ons Tuis te wees. Op 16 Mei 1970 
het mevrou Verwoerd die amptelike 
opening van die nuwe gebou van Ons 
Tuis in Johannesburg waargeneem. 


Die direksie gee tans ernstige aan- 
dag aan 'n aparte afdeling vir omtrent 
80-4 verswakte bejaardes asook die 
uitbreiding by Machteld Postmus Huis. 

Na hierdie beknopte historiese oorsig 
word 'n paar gegewens oor die situasie 
vandag weergegee. 


In die drie afdelings van Ons Tuis 
word 434 bejaardes versorg waarvan 
231 bo 80 jaar is. Die hoë ouderdom 
bring mee dat hier geleidelik hoofsaak- 
lik verswakte bejaardes opgepas en 
,verpleeg” word. Dit bring die nood- 
saaklike versorging in klinieke mee. 
Daarom is daar soveel verpleegsters 
onder die personeel. Van die 55 Blanke 
personeellede is 14 gekwalifiseerde 
susters en 24 hulpverpleegsters. Daar 
is 108 Bantoepersoneellede wat ook 
hulle plek vol staan om die taak te 
verrig. 








Die eetsaal Riviera. 





Die biblioteek Riviera. 


Elke tehuis het 'n Huisbestuur van 
dames wat 'n onmisbare toesig- en 
kontak taak verrig, funksies reël, vir 
Ontspanning en vermaak sorg. Met die 
hulp van pereone van buite word bele 


gedoen om gereeld vir die inwoners 
ledige ure opbouend te vul. 


Predikante van verskillende kerke 
sorg dat daar gereeld dienste gehou 


word en na die huisbesoeke word bai 
uitgesien. 

Die beheerliggaam kon nog tot hier 
toe altyd die kop bo water hou om 
die inwoners op 'n doeltreffende wyse 
op te pas en te versorg. In die verband 
is die staatsubsidies vir die oprigting 
van geboue, personeel en mediese 
sorg asook pensioentoelaes, met die 
oog op losies van die inwoners, van 
onskatbare waarde. Ons dink ook aan 
hulptoelaes van stadsrade. Hierdie hulp 
is egter nie voldoende om so 'n tehuis 
na behore te bestuur nie. Daarom is 
donasies, nalatenskappe en die reël 
van funksies onmisbaar. Die bestuur 
gaan in die verband van die standpunt 
uit dat dit 'n taak van die hele volk is 
om hulle behoorlik te versorg, nadat 
hulle hulle beste jare, kragte en ver- 
moëns gegee het om ons toekoms to 
verseker. Die besture is alleen gewil 
lige instrumente om daardie diens te 
verrig maar sonder die nodige middele 
kan dit nie. In die verband het dié 
kinders, wie Se ouers Nou versorg 
word, 'n kosbare geleentheid om te 
dink, maar nie nét te dink nie, aan 


ouers wat vir hulle as kinders baie fei! 
gehad het. , 
Die Raad van Direkteure is tans as 


volg saamgestel: Mnre. F. P. J. Boshoff 
(voorsitter), A. J. W. de Bruyn, mevv 
A. Schilz, S. C. Borcherds, C. Rauten 
bach, A. H. Boshoff, H. C. Steene 
kamp, M. J. A. Ras, M. L. Dreyer, A 
S. Snyman, dr. L. M. le Roux en ds. P 
M. Smith 

EI 

ONS TEHUISE VIR BEJAARDES 


mu --:EN DIE JARE AANBREEK 
WAARVAN JY SAL SÊ: EK HET 
DAAR GEEN BEHAE IN NIE...” 





DR. P. J. T. KOEKEMOER 





" 


As 'n laerskoolseuntjie het ek 'n 
gediggie geleer wat my vandag nog 
helder voor die gees staan: 


,n Ou, ou tante eendag, staan op die 
straat se hoek, 

sy moes deur kargewemel, haar pad 
allenig soek. 

Maar net toe sy wou oorstap, vlieg 
woerts, 'n fiets verby; 

dan wemel weer die karre, en staan 
sy maar opsy. 

So oud, geboë, eensaam, haar tassie 
in die hand, 

met dof, vermoeide oë, staar sy na 
anderkant. 

Dan kom 'n dapper seuntjie en raak 
haar arm aan, 

,Ek sal met tante saamstap, as tante 
oor wil gaan.” 

Versigtig kyk hy alkant, eer hul die 
plek verlaat, 

Dan tree vir treetjie stap hul; lei hy 
haar oor die straat.” 


Hierdie gediggie het ek nooit weer 
êrens in 'n digbundel raakgeloop nie en 





Die jukskeispan van Ons Tuis Riviera Pretoria, 

Heerlik in die sonnetjie met sonnige verpleegsters om te versorg. 


tog het dit op my 'n merk gemaak. 
Ons ou mense... ons bejaardes... 
ons oupatjies en oumatjies! Nee, ek 
wil nie die Nederlandse uitdrukking. 
“ons outjes” gebruik nie. By ons is 
'n outjie” 'n seuntjie of 'n dogtertjie. 
Die mense wat ek in hierdie artikels 
in die oog het, is nie outjies nie. Vir 
hulle het ons groot respek. Hulle is 
diegenes wat die hitte van die somer 
en die koue van die winter trotseer het 
om ons, hulle kinders, te bring waar 
ons is. Ons hou nie van te veel mo- 
numente nie; monumente moet spaar- 
saam gebou word. Vir hulle kan ons 
maar 'n monument oprig. Hulle het ons 
volk gebou. Groot huisgesinne, tien, 
nee 'n dosyn of meer kinders is van 
plaas tot plaas groot gemaak. Hulle 
hande dra die eelte van swoeg en 
Sweet. Ons pluk die vrugtel 


Ons in die kerk het alreeds begin 
om hierdie ,,monumente” vir hulle op 
te rig; nie monumente soos die van Jan 
van Riebeeck of die Voortrekkermo- 
nument nie. Nee, die bejaardehuise van 
ons kerk is die monumente: ons Oue 
Tehuise. Merkwaardig juis die naam 
,Van Rensburg Monumente Tehuis”, 
daar in Danville, Pretoria. So wil ook 
elkeen van die ander bejaardehuise 'n 
monument” wees, 'n blyk van waar- 

dering, veel meer as net 'n krans. 'n 
Krans word gelê op die graf van 'n 
gestorwene; 'n egte monument van 
klip en steen gedenk oëk hulle wat nie 
meer daar is nie. Maar hierdie ,,Monu- 
mente'”-huise is gerig op die lewen- 
des, die nog-lewendes in die laat na- 
middagson. Straks kom die skemering. 
Ons het ,,seuntjies'” nodig, sulke seun- 
tjies soos die een wat in die gediggie 
genoem word. Ons het ,,outjies'” nodig, 
outjies” om die wat al oud geword 
het oor die besige ,,strate” van die 
lewe te help, dapper en versigtige 
outjies”. Die seuntjie in ons gediggie 
moes oor 'n hele aantal eienskappe, 
behalwe dapperheid en versigtigheid 
beskik het. Hy moes welopgevoed 
wees, ja seker, anders sou hy die ou 
tante op die besige straathoek nooit 
raakgesien het nie. Beleefdheid en 
vriendelikheid wat soos 'n eners ge- 
klede tweeling altyd saamspeel en 
saamloop ,,moes inherente deel van 
hierdie klein mensie se innerlike ge- 
wees het. Daar is egter een groot 
woord wat al hierdie eienskappe van 
die seuntjie kan saambind: LIEFDE. 
Dit is LIEFDE wat hierdie ,,monumente” 
vir die oupatjies en oumatjies opgerig 
het, En tog... dit is nie net gewoon 
liefde op sigself nie, want dan sou hul 
teen die tyd al lankal moedeloos ge- 
word het met die instandhouding van 
die ,,monumente'”. Ons moet onthou 
dat die ,,monumente” op die wêreld 
staan en wêreldse goedere, lewens- 
middele nodig het. Dié wêreld kan ook 
maar suinig wees, vreksuinig. Nee, 
hierdie soort liefde wat die ,,monu- 
mente” instand hou, is liefde wat 
steeds van dag tot dag gedra moet 
word. Die ,,voete” en die ,,bene” van 
hierdie draende liefde, wat op sy 
beurt weer ander kan dra, is GELOOF! 
Die liefde word deur Paulus die ge- 
noem... maar moenie vergeet nie: in 
| Kor. 13 vers 13 waar sprake is van 
geloof en hoop en liefde, daar word 
die geloof EERSTE genoem. So 'n lief- 
de het 'n fondament. So 'n liefde kan 
nie vernietig word nie. Is die Ouete- 
huise van ons kerk vrug van die liefde? 
Jaseker! Nee, beter: dit is vrug van 
die geloof in 'n barmhartige God wat 
sy barmhartigheid nie slegs deur die 
eeue heen beloof het nie, maar dit ook 
WAARGEMAAK het in die koms van 
die groot Barmhartige, Jesus Christus. 


Daar het die afgelope jare by skry- 
wer van hierdie artikeltjie een groot 
vraag na vore gekom: Ken ons die in- 
woners van hierdie Bejaardehuise? 
Daarmee bedoel ek nie of ons elkeen 
van die paar honderd PERSOONLIK 
ken nie. Ons vraag impliseer: weet ons 
met wie het ons te doen wanneer ons 
besig is om 'n mens, wat ons 'n ,,ou 
mens” noem, oor die ,,straat” te lei? 
Nog erger is dit wanneer ons hulle nie 


meer op die ,,straathoek” raaksien nie 
maar in die mensegemaal hulle eie 
sukkelende gang laat gaan? Het die 
KERK in sy DIAKONALE roeping ons 
ouer geslag so 'n bietjie misgekyk, 
om ons diakonale werk te vereng en 
te versmal tot 'n paar ,,armsorggeval- 
le”, terwyl ons Ouetehuise gerieflik- 
heidshalwe afgeskuif” word op ons 
kerklike hulporgaan, die Nederduitsch 
Hervormde Sustersvereniging? (Of Ons 
Tuis Bestuur.) Dié vraag kan oopgevou 
word in talle ander vragies, maar vrae 
daargelaat. 


Omdat ek my kerk ken en daarom 
weet dat die kerk sy hand nog altyd 
in barmhartigheid uitgestrek het na 
hulle wat onder ons aandag gekom 
het, moet ek beweer dat die stemme 
wat ek hoor, stemme wat spreek van 
'n feit wat staan soos 'n paal bo wa- 
ter, eintlik die een taal spreek: Julle 
ken nie die mense wat daarin woon 
goed genoeg nie. Ons wil 'n pleidooi 
lewer, nie in die eerste instansie om 
“n bydrae”, ,,n tjekkie” aan te stuur 
nie. Dis nie genoeg nie! Ons ,,bydraes” 
en ,tjekkies'” is welkom, maar dis nie 
wat ons vandag in gedagte het nie. 
Ons het die bejaarde mens in gedagte. 
Daar binnekant die mure is baie ka- 
mers; ook siekekamers. In die kamers 
woon MENSE geskape na die beeld 
van God. Sommige van hulle is daar 
,afgelaai” soos bagasie! Andere is 
liefderyk daarheen gebring. Vir baie is 
dit 'n uitkoms waarna hulle gesmag 
het. Hierdie MENSE verkeer in 'n be- 
sondere fase van die lewe, juis in 
hierdie moeilike jare waarin aanpas- 
sings nie meer so maklik gemaak word 
nie. Ons vra weer: Ken ons HIERDIE 
mens in sy en haar nood? Nou hoor 
ek al by voorbaat die beswaarmakers 
teen my vraag, en ek weet vooruit al 
wat hulle vir my gaan sê. Hulle gaan 
sê dat ek nie moet maak of die ou 
mense SPESIALE mense is met 'n SPE- 
SIALE nood wat roep na 'n Spesiale 
behandeling nie. Hulle gaan sê ek moet 
meer klem lê op GOD wat die helper 
is in alle nood, die node van jonk én 
oud: ek moet minder klem Iê op die 
MENS, want die evangelie, sê Paulus, 
is nie 'n evangelie NA DIE MENS nie. 
Nou is dit vir my 'n merkwaardige ver- 
wyt van die kant van goeie teoloë, dat 
hulle DIE ADRES WAARHEEN die 
evangelie moet gaan, ten ene male 
onderskat. Sodra mens begin praat oor 
die ADRES van die evangelie, dit is 
DIE MENS, dan sê hulle jy wil die 
werk van die HEILIGE GEES doen. Dit 
laat my dink wat die groot teoloog 
Karl Barth by geleenthid aan 'n teolo- 
giese teëstander gesê het ,As ek 
daar gestaan het waar jy die goeie hou 
geplant het, dan het jy my plat ge- 
slaan, maar nou staan ek nie daar 
waar jy slaan nie.” Ek staan ten ene- 
male nie daar waar die mens oorskat 


word en God en sy reddingswerk on- 
derskat word niel Dis geen sonde om 
die mens aan wie jy die evangelie 
verkondig, te ken nie. Dis nie sonder 
goeie rede dat die Algemene Kerkver- 
gadering besluit het dat daar in die 
nabye toekoms 'n predikant vir die 
Oue Tehuise afgesonder moet word 
nie. 


Die vraag wat ons wil probeer be- 
antwoord is die gekompliseerde vraag: 
Ken die kerk (en die kerk is u en ek) 
sy bejaardes, binne en buite sy Oue 
Tehuise? 


(Word vervolg) 





Agteruitgang in die 
Roomse Kerk in 
Nederland 


Die aantal Rooms-Katolieke im 
Den Haag is vanaf 1960 in die da- 
lende lyn maamlik vanaf 174,000 
lidmate tot 139,000. Die kerkbesoek 
het vanaf 1965 tot 1972 met 'n kwart 
teruggeloop. Ook is onder hierdie om- 
standighede die finansiële toestand 
nie juis rooskleurig nie. Ook die ge- 
tal priesters word steeds minder. In 
1972 het die nadelige saldo van dertig 
paroggies (gemeentes) in een jaar 
verdrievoudig. 


In die Hervormde Kerk in Ne- 
derland is dit nie beter nie. Ook 
daar baar die finansiële posisie sorge. 
In steeds meer gemeentes is daar 
sprake van groot tekorte. Die aan- 
tal predikante loop in iedere kerk 
daar terug. Onder predikante is daar 
'n gevoel van onsekerheid oor hulle 
eie toekoms as van die gemeentes die 
traktemente nie meer kan bybring nie. 
Sommige van hulle dink aan `n deel- 
tydse werkkring buite hulle ge- 
meentelike werk om. Ander wys op 
die moontlikheid om uit te wyk na 
Wes Duitsland, waar daar `n predi 
kante tekort is. 


By al hierdie narighede kom ook 
nog dit by, dat van die eeue-oue 
katedrale leeg staan by gebrek aan 
kerkgangers. Die swakker opkomste 
hou ook verband met die feit dat die 
ou groot katedrale, wat voor die kerk- 
hervorming Roomse kerkgebou was, 
in die hart van die stede 1ê en 
nie ver van mekaar nie. Omdat baie 
lidmate na die buitewyke van die 
stede verhuis, is daar nie meer ge- 
noeg kerkgangers vir al die groot 
kerke nie. 

VROUERUBRIEK.... 


Hervormde Predikantsvroue in Suid-Airika vanaf 1652 


32. Magdalena Elisabeth Tiemendorf, 
eggenote van ds. J. P. Serrurier 


Johannes Petrus Serrurier, wat om- 
streeks 1734 gebore is, was die jongste 
van vier seuns van ds. Lodewyk Ser- 
rurier, 'n gebore Amsterdammer en 
later predikant van die Hollandse ge- 
meente te Hanau, naby Frankfurt an 
der Main. Op die voetspoor van sy 
vader en drie ouer broers wou die 
jongste seun ook predikant word. Hy 
het in Julie 1753 met sy teologiese 
studie aan die Universiteit van Leiden 
begin en in April 1759 sy proponents- 
eksamen afgelê waarna hy deur die 
Klassis van Amsterdam tot die be- 
diening toegelaat is. 'n Maand later is 
hy deur dieselfde Klassis geëksamineer 
en met handoplegging as predikant vir 
n Kaapse gemeente georden. Die ant- 
woorde wat hy tydens sy eksamen op 
vrae verstrek het, het 'n groot indruk 
op die lede van die Klassis gemaak 
sodat hy daarna in 'n brief aan die 
Kaapse owerheid beskrywe is as ,,een 
'ongeling die door den Heere met veel 
gaven zijn toegedeeld.” Afgesien van 


sy gewaardeerde pastorale werk het 
ds. Serrurier in die loop van die jare 
ook bekendheid verwerf as 'n skit- 
terende kanselredenaar. 





H. M. REX 





Met sy aankoms in Kaapstad het die 
Politieke Raad besluit om ds. Bode 
na die Land van Waveren-gemeente 
(Tulbagh) te verplaas en die welspre- 
kende ds. Serrurier as die tweede pre- 
dikant van Kaapstad naas ds. Kroonen- 
burg in diens te stel. 


Ds. Bode wou nie die oorplasing 
na die verafgeleë plattelandse gemeen- 
te aanvaar nie en het hom sonder ver- 
wyl tot die Amsterdamse Klassis 
gewend. Nadat ds. Serrurier sy in- 
treepreek as tweede predikant van 
Kaapstad op 27 April 1760 gehou en 
met sy dienswerk begin het, het ds. 
Bode sonder traktement in Kaapstad 
bly woon in afwagting op 'n besluit 
van die Klassis van Amsterdam. Die 
Klassis het hom gelyk gegee en by die 


owerheid aangedring dat ds. Bode as 
tweede predikant van Kaapstad ge- 
handhaaf moes word. Die Politieke 
Raad het toegestem en in die loop van 
1761 het hy sy dienswerk as tweede 
predikant weer hervat. Ds. Serrurier 
het van toe af as derde predikant van 
Kaapstad aangebly en aangenaam met 
ds. Bode saamgewerk. Van toe af was 
dit die eerste keer dat die Kaapstadse 
gemeente oor die dienste van drie 
predikante beskik het. 


Op 9 Oktober 1760 — sommige 
bronne noem 9 November as trouda- 
tum — het ds. Serrurier, die gewilde 


tweede predikant van Kaapstad, in die 
huwelik getree met Magdalena Elisa- 
beth Tiemendorf, dogter van Johann 
Friederich Tiemmendorf, van Hamburg 
afkomstig, en Anna Catharina Delitzsch. 
Een bron sê dat ds. Serrurier in Neder- 
land met Magdalena Tiemendorf ken- 
nis gemaak en daar aan haar verloof 
geraak het en dat sy 'n paar maande 
na hom vanuit Nederland na Suid- 
Afrika vertrek het. Dit mag wees dat 


] Na volgende bladsy 





MONUMENTE 


[7] Vervolg van bladsy 15 


kultuurtaal is die resultaat van hulle 
ywer en deursettingsvermoë. 'n Dank- 
bare nageslag kan seker nie anders as 
om hulle eertydse wonings te restou- 
reer en miskien vir hulle 'n monument 
op te rig nie. Maar om 'n monument 
vir Afrikaans as taal op te rig is on- 
vanpas. 


'n Monument herinner aan die ver- 
lede. Wil ons hiermee nou die graf- 
skrif plaas op die gebruik van ons taal? 
Is dit die vroegtydige aftog wat ge- 
blaas word teenoor die ander amptelike 
taal van ons land? 


Onlangs het ek gelees dat iemand 
na die Afrikaans van vandag verwys 
as 'n ,,gespierde taal” in vergelyking 
met die arm en eenvoudige taal in die 
dae van die G.R.A. Spiere wat nie ge- 
bruik word nie, verpap en beteken 
niks. Die spierkrag van 'n taal lê nie 
in sy groot woordeskat nie maar in sy 
gebruik. Die gebruik word ook nie be- 
paal deur die uitgebreide literatuurlys 
nie. Die G.RA. het reeds gesien dat 

die taal wat vandag gebruik word, 
more geskryf gaan word. Wat op straat 
gepraat word en in die besigheidswê- 
reld, is die taal van mêre. 


Die handelswêreld het tot dusver, 
honderd jaar sedert die stigting van 
die G.R.A., 'n periode waarin die 
Afrikaanssprekendes tot ongeveer 57% 
van die blanke bevolking toegeneem 
het, grootliks geignoreer. Stap maar in 
die strate van Johannesburg, Pretoria, 
Bloemfontein of Kaapstad en kyk na 
die uithangborde en advertensies. Dit 
lyk eerder na besighede in London as 
in tweetalige Suid-Afrika. Bekyk die 
advertensies in die bioskope, luister 
na radio Springbok, bekyk die pro- 
gramme van sportbyeenkomste, kyk 
na die rekenings en briefhoofde van 
maatskappye — is dit nog vreemd 
dat meeste immigrante uit Nederland, 
en elders uit Europa, meen dat hulle 
sonder Afrikaans oor die weg kan 
kom? In Kaapstad is daar nog talle be- 
sighede waar 'n mens vergeefs aan- 
dring op bediening in Afrikaans. 


Die amptelike optrede i.v.m. die een- 
sydige aanbieding van Springbok-radio 
waar 'n mens gelyke tydsindeling in 
'n tweetalige land sou verwag, het 


selfs Die Burger die strydbyl laat op- 
neem. En as die Burger wat normaal- 
weg t.o.v. die taalprobleme olie op die 
waters probeer gooi, sy misnoeë uit- 
spreek, dan het die saak baie ver ver- 
loop. 


Die wantoestande is die skuid van 
ons Afrikaners self wat gewoonlik te 
ordentlik is om op die regte wat hom 
toekom, aan te dring. 


Om Afrikaans die nodige spierkrag 
te verleen, moes ons nie na verstarde 
beton gegryp het nie maar na taal- 
laboratoriums oor die hele land waar 
elke inwoner van hierdie land, im- 
migrant of boorling, wat nie Afrikaans 
magtig is nie, dit gratis en vinnig ge- 
leer kan word. Ons moet eerder sorg 
dat elkeen wat hom hier in die handels- 
wêreld wil begewe, behoorlik twee- 
talig is voordat die nodige lisensies 
toegestaan word. 


Wat my betref, ek hoor liewers die 
lewende taal oor 'n honderd jaar as 
wat ek die dooie betonvingers op 
Paarlberg sien wat wink uit die verlede. 


ie 





Die preekstoel in die Groote Kerk, Kaapstad, wat deur die beroemde beeldhouer, 
Anton Anreith, ontwerp en deur ds. Serrurier op 29 November 1789 by geleentheid 
van 'n preek in gebruik geneem is. 


sy 'n tyd lank in Nederland vir haar 
onderwys en opvoeding vertoef het 
en tydens haar tydelike oorsese verblyf 
met Johannes Serrurier kennisgemaak 
het. Haar vader word in die ,,Geslags- 
register van Ou Kaapse Families” as 
'n stamvader aangegee, terwyl haar 
moeder die dogter van stamvader, Jan 
Frederik Delits, was. Hy is in 1703 in 
Hamburg gebore en was vanaf 1729 
tot 1733, voordat hy op 26 Februarie 
1736 met Anna Delitzsch (of Delits) 
getroud is, assistent in diens van die 
Hollands Oos-Indiese Kompanjie, en 
later agtereenvolgens boekhouer, on- 
derkoopman en keldermeester van die- 


selfde Kompanjie. Magdalena Tiemen- 
dorf, die jongste van vier kinders wat 
tussen die jare 1737 en 1743 aan die 
Kaap gedoop is, was dus sonder enige 
twyfel 'n Kapenaar van geboorte. In- 
dien sy tydelik in Nederland vertoef 
het en met Johannes Serrurier daar 
kennisgemaak het, het die kennisge- 
making en liefdesverhouding wat daar- 
uit ontstaan het, moontlik 'n rol ge- 
speel in ds. Serrurier se besluit om 
aansoek te doen vir 'n aanstelling as 
predikant in die Kaapse Kerk. 'n Ouer 
broer van ds. Serrurier, Jan Serrurier, 
was ten tyde van sy koms na Kaap- 
stad in 1760 reeds geruime tyd woon- 


agtig aan die Kaap, waar hy met 
Geertruyda van Reenen hertroud is en 
as Burgerraad gedien het. Of dit sy 
broer in Kaapland of sy kennismaking 
met Magdalena Tiemendorf in Neder- 
land was wat tot sy emigrasie gelei 
het, kan nie met sekerheid gesê word 
nie. 


Vanaf 1761 tot 1787 het mev. Ser- 
rurier, wat op 16 Junie 1743 gedoop is, 
die lewe aan twaalf kinders geskenk. 
Cornelia Eliana, wat op 12 Mei 1774 
gedoop is, het die tweede vrou van 
ds. J. C. Berrangé geword, terwyl 'n 
suster en 'n broer ook met Berrangé's 
getroud is. 'n Jonger suster, Magda- 
lena Elisabeth, was getroud met adv. 
Daniel Frederik Berrangé (president 
van die Weeskamer) en hulle was die 
ouers van ds. J. F. Berrangé wat van- 
af 1843 tot 1862 predikant van Rich- 
mond was. Net soos sy grootvader, 
ds. J. P. Serrurier, was ds. J. .F. 
Berrangé ook 'n gevierde kanselrede- 
naar en toe hy op 'n keer in Stellen- 
bosch gepreek het, het ds. Herold na 
hom verwys as ,,en waar kleinzoon 
van den ouden Serrurier”. Swak ge- 
sondheid het in 1857 veroorsaak dat 
ds. Berrangé 'n moontlike beroep na 
'n Transvaalse Hervormde gemeente 
tot sy opregte spyt nie kon aanvaar 
nie. Tydens die bediening van ds. 
Serrurier is die oorspronklike Her- 
vormde kerkgebou wat in 1704 ingewy 
is, met vier vleuels vergroot. Die sier- 
like preekstoel in die teenswoordige 
Groote Kerk, wat vandag nog steeds 
deur kerkgangers en besoekers van 
elders bewonder word en destyds deur 
die beeldhouer, Anton Anreith, ont- 
werp is, is op 29 November 1789 by 
geleentheid van 'n preek deur ds. Ser- 
rurier in gebruik geneem. 


Dat die eggenoot van Magdalena 
Elisabeth Tiemendorf 'n welsprekende 
kanselredenaar en gewilde geleent- 
heidspreker was, het by verskillende 
geleenthede ten oorvloede geblyk. Op 
18 Augustus 1771, 'n week na die af- 
sterwe van goewerneur Ryk Tulbagh, 
het ds. Serrurier by geleentheid van 
die Sondagoggenddiens in die ou kerk- 
gebou sy ,,seer cierlyke lof- en lyk- 
rede” gehou. Hy het dit in ,,dusdanige 
zZielstreffende bewoordingen” geklee 
dat daardoor de vergaderde talryke 
gemeente ten uyttersten aangedaan en 
geroerd wierd. ,,Die redevoering is met 
'n ,fraaye aanspraak” en met die hart- 
grondigsten zegenwenschingen” aan 
die adres van die owerheid afgesluit. 
Dit begrafnis self, wat 'n week vroeër 
in die Kaapstadse kerkgebou plaasge- 
vind het, was 'n heel plegtige geleent- 
heid waarvan die uitvoerige beskrywing 
van begrafnisplegtighede nie minder 

DIE KATEGESE 
Kritiek 


B. Inhoudelike Wysigings. 
Vraag 1. 


Die beswaar is geopper dat die troos 
in hierdie vraag en oor die algemeen 
dwarsdeur die boekie, los staan van 
die individuele of persoonlike. Die 
woordjies ,ek” en ,my” sou dus te 

min gebruik wees. 'n Mens moet 
waardering hê vir elke poging om te 
beklemtoon dat geloof 'n persoonlike 
aspek het. Niemand word salig op 'n 
ander se geloof nie. Die persoonlike 
verantwoordelikheid (bv. Esegiël 18) 
is belangrik. Elkeen word op sy eie 
geloof salig in die sin van eie, nie in 
die sin van eiesinnig nie. 

Tog is ons van mening dat hierdie 
persoonlike aspek van die troos nie 
verlore gaan in die Geloofsleerboekie 
nie. In vraag en antwoord 1 kom ,,ek” 
en ,my'” driekeer voor in die herfor- 
mulering. In vraag 2 en sy antwoord 
kom dit vierkeer voor. So kan ons die 
vrae en antwoorde deurblaai en oral 
die eerste persoon aantref. In vraag 52 
se antwoord, om 'n enkele verdere 
voorbeeld te noem, staan dit so per- 
tnent: In Christus is ek versoen met 
God. 

Dit is waar dat ,,ek” baie afgewissel 
's met ,,ons”. Ook dit is belangrik. 
Ons is nie alleen voor God en in die 
sfeer van sy genade nie. Ek is 'n indi- 
vidu maar in die gemeenskap van die 
heiliges. Die Twaalf Geloofsartikels 
begin met: Ek glo... Die Niceense 
belydenis begin met: Ons glo... Beide 
's reg. 

Buitendien is daar vanweë die siste- 
matiek vanaf vraag twee, 'n sekere 
objektiwiteit wat in die geloofsleer nie 
verlore mag gaan nie. In vraag 1 word 
die lewens- en doodsomvattende waar- 
heid gestel dat my enigste troos is om 
aan Christus te behoort. Hierdie waar- 
heid word egter verder leerkundig ont- 
leed in die lig van die Bybel. Alhoewel 
die ontleding myself op die oog het, 
bly die inhoud daarvan in ieder geval 
wêêr — selfs buite my om. Vir my per- 
soonlike gevoel sou ek vraag 2 dus 
nog meer objektief geformuleer het, 
soos volg: ,,Hoe beskou 'n mens jou- 
self as jy aan Christus behoort? — As 
jy aan Christus behoort, sien jy jou as 
sondaar in jouself, as verlosde in 
Christus en as iemand wat dankbaar 
moet wees.” Piëtistiese subjektiwisme 
is gevaarliker as leerkundige nugter- 
heid. 

en Kommentaar op Geloofsleer (3) 


'n Ander opmerking is gemaak oor 
die spesifieke antvoorde in die Ge- 
loofsleerboekie. Daar sou dan 'n groot 
verskeidenheid van antwoorde moont- 
lik wees op baie van die vrae. Dat die 
spesifieke antwoord papegaai-agtig 
geleer moet word, sou dan verkeerd 
wees. Veral vraag 1 word genoem as 'n 
voorbeeld. Baie mense sou baie dinge 
kon noem as troosvolle sake in hulle 
lewe. Juis omdat dit sê is, wil die ge- 
loofsleer ons die enigste houdbare 
troos in lewe en sterwe bekendmaak 
— Jesus Christus. 


Vraag 9. Die antwoord moet uitgebrei 
word met ,,...en met sy bloed ons 
skuld betaal het.” Hierdeur moet die 
verlossingsdaad duidelik gestel wees, 
anders is net iets oor die wese van 
Christus gesê. Hierdie uitbreiding is 
egter nie hier nodig nie omdat in 
vraag 10 die verlossingsdaad ter sprake 
kom. In vraag 9 word gehandel oor die 
wyse van die verlossingsdaad. 


Ten opsigte van vraag 9 en 10 word 
'n wysiging voorgestel wat neerkom 
op 'n soeke in vraag 9 na 'n bepaalde 
middelaar wat aan sekere vereistes 
voldoen. In vraag 10 moet hy dan ge- 
vind word. Hieraan kan egter nie vol- 
doen word nie omdat dit te skolasties 
is. Dis 'n redeneertrant wat eerder by 
die Griekse wysgere tuishoort as by 
Bybelse teologie. Ons soek nie na ie- 
mand of iets om te voldoen in gebreke 
wat ons self by voorbaat opgemerk 
het nie. Maar omdat ons aan Jesus 
Christus behoort, Hom volgens vraag 
1 reeds ontmoet het, weet ons dat 
God in Christus gelyktydig straf en 
verlos. 


Vraag 10. lemand het voorgestel dat 
'n sekere uitbreiding in antwoord 10 
opgeneem moet word. Omdat dit 'n 
verklaring is wat reeds voorkom in die 
Geloofsleerboekie se verklaring by 
vraag 10, laat ons dit daar. Daar is 
gevra dat beklemtoon moet word dat 
Christus die straf dra vir mense. Laas- 
genoemde woorde sal So ingevoeg 
word. 'n Versoek dat die weg-dra min- 
der beklemtoon moet word, kan ons 
nie aanvaar nie omdat die straf inder- 
daad weggeneem is in Christus. Daar 
bly in Christus vir ons dus geen ver- 
oordeling meer oor nie. Tenspyte van 
die laaste oordeel. 


'n Verdere opmerking oor vraag en 
antwoord 10 is dat die 'n fyn uitge- 
dinkte formulering is wat egter eers 
na diepgaande uitleg sin en betekenis 


vir die kinders sal kry. By hierdie kri- 
tiek is egter geen alternatief aangebied 
nie. Ons moet maar onthou dat die 
geloofsleer en kategetiese stof primêr 
inlegstof is — of dit aanvanklik ver- 
staan word of nie. Dit uitleg is 'n se- 
kondêre saak wat ook nie primêr by 
die kategese hoort nie. 


Vraaa 14. By hierdie vraag was daar 
heelwat besware en voorstelle. Die 
een voorstel gee 'n herformulering vir 
die vraag, soos volg: ,,Hoe kry 'n mens 
dit reg om te glo?” Hierteen moet ons 
egter beswaar opper. In vraag 14 wil 
ons dit juis beklemtoon dat geloofs- 
vertroue 'n saak is wat 'n mens nie 
regkry nie. Dis die werking van die 
Heilige Gees. 'n Ander voorstel gee 'n 
uitbreiding van die antwoord: ,,...na- 
dat jy geluister het na die Woord van 
God.” So 'n antwoord impliseer of sug- 
gereer by 'n oningeligte 'n outomatiese 
verband tussen hoor van die Heilige 
Skrif en die werk van die Heilige Gees. 
Almal wat gehoor het sal dus glo. 
Alhoewel die hoor van Gods Woord 
voorwaarde vir die geloof is, is die Hei- 
lige Gees nie diensbaar aan die Bybel 
nie. Die wind waai waar hy wil... Die 
kritiek by hierdie vraag het selfs uit- 
gemond in 'n versugting oor die dog- 
matiese korrektheid van die hele Ge- 
loofsleerboekie. Ter gerusstelling kan 
ons konstateer dat prof. B. J. Engel- 
brecht die hele boekie grondig deur- 
gewerk het en dat ons alles deurdrin- 
gend bespreek het. Ons moet wel 
onthou dat wysigings wat by herdruk- 
ke verskyn op aandrang van kritiseer- 
ders, nie meer vir hulle dogmatiese 
juistheid al-dan-nie toegeskryf kan 
word aan die orspronklike medewer- 
kers nie. 


Een kritiseerder stel dat dit 'n halwe 
waarheid is om te antwoord dat 'n 
mens deur die Heilige Gees glo. Dat 
geloof geheel-en-al, globaal gesien, van 
God afkomstig is, is egter suiwer 
Bybels. Dit is Gods Gees wat ons in 
aanraking bring met Gods Woord. Dis 
God se bestiering. Hy het ons uitver- 
kies en gevind, nie ons Hom nie (Hand. 
13:40; Joh. 15:16; e.a; vgl. ook die 
Dordtse Leerreëls 1,6,5.). Nadat God 
ons sy Woord laat hoor het, laat Hy, 
as Hy wil, ons dit ook aanneem (Matt. 
16:17; 1 Kor. 12:3). Die hele potensiaal 
om te glo, lê dus geensins by die mens 
nie maar by God. In Hebreërs 4:2 word 
dit sê gestel: Maar die woord van die 
prediking het hulle (teenoor: ons) nie 
gebaat nie, omdat dit by die hoorders 

'N PAASVERHAAL 


LANK, LANK GELEDE ... 

'n Lang droewige sug verbreek die 
soel skemerstilte. Half vererg ritsc! 
die bome hulle blare. Stilte. Dan weer 
'n sug en hierdie keer beweeg die 
bome hulle takke en die toppe buig 
effens af. 

Ek hoop nie die ou wil weer heel- 
nag deur sug en kla nie!” sê `n lang, 
stewige boom. 

Ja”, kom dit van 'n ander boom, 
in die laaste tyd sug en kla die ou 
darem vreeslik. Hy is ontsettend onge- 
lukkig omdat hy al so baie jare hier 
staan en nog nie afgekap is nie. Maar 
die ou se stam is ook so knoetsig; nie 
So mooi, lank en glad soos ons s'n nie”. 

Die ou boom kan hoor hoe die ander 
bome van hom praat en dit maak hom 
hartseer. Dit is waar wat nul,: van 
hom sê. Hoelank staan hy al hier teen 
die berghange? 'Tagtig, negentig, hon- 
derd jaar? Hoekom is hy nooit afge- 
kap nie? Is dit omdat sy ou stam SO 
knoetsig is? Maar as hulle die knoetse 
afsaag, sal hulle darem nog `n mooi 
stoel of tafel van hom kan maak want 
Sy stam is darem baie dik. More is dit 
weer die das wat die houtkappers 

] Vervolg van die vorige bladsy 


nie met die geloof verenig was nie.” 
Dat die prediking van belang is, dat 
die hoor van die Woord absolute voor- 
waarde vir die geloof is, word deur die 
meeste volgende vrae beklemtoon. In 
vraag 14 gaan dit egter vir 'n oomblik 
om die ander sy van geloof as die sy 
van die kennis. Dit gaan hier 'n enkele 
keer om die sy van vertroue. Terwyl die 
kennis deur ons studie (kategese) op- 
gedoen moet word, word beklemtoon 
in vr. 14 dat geloofsvertroue 'n saak 
van Gods Gees is. Ons het egter 'n 
herformulering vir die proefeksemplaar 
gemaak waarin die oorspronklike be- 
doeling (deels?) behoue bly en almal 
waarskynlik sal tevrede stel. Dit lui 
soos volg: ,,Waar kom die geloofsver- 
troue vandaan? —  Geloofsvertroue 
kom slegs deur die werking van die 
Heilige Gees deur die Woord van God.” 
Vraag 15. lemand vra of ons die woord 
uken' kan vervang met ,,glo”. Dit sal 
nie die nodige klem gee aan die feit 
dat dit hier spesifiek nou gaan oor ons 
aandeel om doelbewus kennis op te 
doen nie. Ons moet feite aanleer wat 
'n onderdeel en voorwaarde van ge- 
loof is. 
(Word vervolg) 


kom en dan moet hy weer die ontset- 
tende vernedering en hartseer beleef 
om nie een van die uitegesoektes te 
wees nie. 

So mymer die ou boom deur die 
lang nagure. 

Toe die son sy eerste strale teen die 
donker hemelruim opskuif, stap die 
houtkappers die plantasie binne. Met 
'n vwerige geritsel skud die bome 
hulle blare reg en staan met hulle 
stewige, gladde stamme nog 'n bietjie 
meer regop, want hulle weet net die 
beste en mooiste honderd bome word 
afgekap. 

Die ou boom staan droewig eenkant 
en aanskou die bedrywighede met slap- 
hangende takke en blare. Hoekom 
moet hy hom probeer uitstrek en sy 
takke oplig, hulle sal hom tog nie 
raaksien nie! 

Opeens hoor hy `n stem sê: ,,Sal1 ons 
nie hierdie ou boom ook maar afkap 
nie? Sy hout sal ons tog seker êrens 
kan gebruik — al is dit nou net vir 
brandhout”. 

Die ou boom skrik! Is dit waarvoor 
hy so lank op die aarde gegroei het? 
Om vir brandhout gebruik te word! Sy 
ou boomhart krimp ineen en sy takke 

as 22 bladsye van die ,,Dagregister” 
beslaan nie. Die lyk is egter sonder 
enige godsdienstige pligpleging in die 
graf binne die kerkgebou neergelaat. 
Ds. Serrurier was onder diegene wat 
sy plek, saam met die ander Kaapse 
predikante, dienende en oud-kerkraads- 
lede, in gepaste rouklere in die pleg- 
tige stoet vanaf die Kasteel na die 
kerkgebou ingeneer' het. Op 23 Janu- 
arie 1773 het ds. Serrurier ook die 
lykrede gehou by die begrafnis van 
baron Pieter van Reede van Oudts- 
hoorn, die aangewese Kaapse goewer- 
neur wat tydens die seereis op pad 
na die Kaap oorlede is. 


Dit is waarskynlik dat mev. Serru- 
rier die lykredes in die kerkgebou en 
die toesprake van haar man by ver- 
skillende geleenthede aangehoor en 
net soos in die geval van haar tydge- 
note onder die indruk van sy welspre- 
kendenheid gekom het. 





sak nog slapper af na die aarde. Sy 
blare roer nie eers in die ligte windjie 
nie. 

Met haastige, venynige houe, kap die 
houtkappers in sy knoetsige ou stam. 
Met 'n narde kreun en sug, val die ou 
boom op die grond. Al sy kleiner 
(tikkies word vinnig afgestroop en dan 
word hy saam met die ander bome 
wesegesleep en op 'n wa gepak. Daar- 
vandaan word hulle na 'n skuur ge- 
neem waar hulle verder opgesaag en 
tot balke bewerk word. Uit die knoet- 
sige stam van die ou boom kon die 
houtkappers net twee balke saag. 


Die ou boom voel darem nou `ʼn 
bietjie beter. As hulle hom darem so 
bewerk ht soos die ander bome, sal 
hulle hom darem nie vir brandhout 
gebruik het. “aam met die ander balke 
word hy na 'n ander groot, droë klip- 
Skuur geneem vir latere gebruik en 
daar lê die ou boom vir jare rustig 
en droom. 

En toe, op 'n die word al sy rus en 
dromery versteur! 

ITaastie kom twee Romeinse soldate 
die skuur ingestorm. 


[] Blaai om 





Na 'n geseënde dienstyd van 44 jaar 
het ds. Serrurier sy emeritaat op 2 
Julie 1804 ontvang. Daarna het hy nog 
op verskillende plekke gepreek. Sy 
laaste openbare toespraak het hy op 
26 September 1815 by gel entheid van 
die opening van die weeshuis in Lang- 
straat, Kaapstad, gehou. 'n Paar jaar 
later, op 3 Februarie 1819, is hy op 
85-jarige leeftyd in Kaapstad oorlede. 
Op daardie tydstip het mev. Serruriei 
waarskynlik nie meer gelewe nie. In 
watter jaar sy oorlede is, kon nie vas- 
gestel word nie. Oor haar lewe en werk 
in Kaapstad is daar feitlik niks bekend 
nie, soos dit trouens ook die geval is 
met die meeste Kaapse predikants- 
vroue tydens die eerste twee eeue van 
ons volksbestaan. 

As die Here God nie as opperste 
Regter, as Opperheer bely en daad- 
werklik in die persoonlike lewe erken 
word nie, sal die fondamente van ie- 
dere samelewing, hoe ideaal hulle ook 
mag lyk en met hoeveel goede wil daar 
ook aan gebou word, ondeugdelike, 
wankel sandgrond blyk te wees. 


Di. G. de Ru 


Die Hervormer, April 1975, bladsy 25 

Gou, ons moet twee stewige balke 
hé om 'n kruis van te maak. Vandag 
gaan ons darem 'n ding sien. Daardie 
man van Nasaret wat homself die 
Seun van God' noem, gaan nog ge- 
kruisig word. Hoor mooi wat ek jou 
vertel.” 

Dit Iyk vir my ook so”, antwoord 
die ander Bomein. ,Ek voel tog jam- 
mer vir hom. Het jy hom al gesien? 
Ek het. Hy laat 'n mens skaam voel 
vir jouself. As hy na jou kyk, kry jy 
die gevoel dat hy jou ken — alles 
van jou af weet. Dit laat `n mens ook 
bang voel. Hy het sulke sagte, vrien- 
delike oë en `n teer glimlag.” 

,Daar word vertel dat hy baie won- 
derwerke en tekens gedoen het. Hulle 
sê hy is die Messias waarvan die pro- 
felle van die ou Israeliete duisende 
jare gelede voorspel het. Ek weet nie, 
maar dat die priesters en die Fariseërs 
hom gekruisig wil hê is baie seker,” 
lig die ander Romein sy vriend beter- 
weterie in. 

,Ons sal moet gou maak”, las hy by, 
Anders is ons te laat om die verhoor 
by te woon”. 

Die twee Romeine gryp die eerste 
en beste twee balke wat hulle kry — 
dit is die ou boom! 

Hy het gelê en luister na hulle 
gepraat en nou moet hy tot die ont- 
stellende ontnugtering kom dat hier- 
die Romeinse soldate hom gaan ge 
bruik vir 'n kruis vir daardie onge- 
Jukkige man. O, dan maar liewer vir 
brandhout! Dat hy nou vir 'n kruis 
gebruik moet word. Dit is die vreeslik- 
ste dood wat `n mens kan sterf! Om 
vasgespyker te word aan `n dwarsbalk 
en dan opsehys te word in die lus, 
sodat die ligaam se hele gewig aan 
die arms hang. Daar hang die onge- 
lukkise mens dan in die bloedige son 
en ysige nagte totdat hy sterf. Dit kan 
partvmaal dae duur. Soms is die mense 
genadig en breek hulle die persoon 
aan die kruis se bene en die dood 
word verhaas. 

Die ou boom sus swaar. Ty het al- 
tyd gewens om afgekap te word en 
vir iets moois en nutties gebruik te 
word, maar nooit, nooit het hy kon 
droom dat hy vir so 'n vernederende 
doel gebruik sou word as vir 'n kruis, 

Die Jomeinse soldate lie die balke 
op én neem hulle buite toe. Daar word 
die twee balke in die vorm van 'n 
kruis aanmekaar vasgeslaan met hout 
penne. Hulle neem die kruis op hulle 
skouers en loop in 'n smal straatjie 
af tot by die goewerneur, Pontius 
Pilatus, se paleis, 

Daar is baie mense vergader en 
hulle verdring mekaar om die beskul- 
digde te sien. Die soldate sit die kruis 
teen `n klipmuur neer en nou kan die 
ou boom alles sien. By die regbank sit 
'n man wat Swieris aangetrek is. Hy 
is 'n Romein. 'n Mens kan dit sien aan 
die kransie van blare om sy hoof. 
Dit moet seker Pilatus wees. Voor 
hom in `n opening in die plein staan 
'n man. ,Hulle moes hom mishandel 
het,” dink die ou boom. ,Ek wonder 
wie is daardie manne wat daar een- 
kant staan. Hulle lyk so bang. Miskien 
is dit sy vriende”. 

Die man op die regbank praat. Hy 
vertel aan die skare dat wanneer hy, 
die goewerneur, `n fees hou, hy ge- 
woonlik `n gevangene loslaat. Hy wil 
nou ook een loslaat. Maar watter een? 
Sal hy hierdie man hier voor hom 10s- 
laat? Hy het tog niks gedoen nie. 
Waarom wil die mense hom kruisig? 

,Nee, nee!” jil die skare. ,Kruisig 
hom. Laat Bardbbas los. Kruisig 
hom!” Die skare raak rasend. Hulle 
skree en verdruk mekaar. Die Romein- 
se soldate moet net keer dat hulle nie 
die man wat so kalm in die middel van 
die plein staan, bykom nie. 

,Kruisig hom! Kruisig hom!” skreeu 
cn gil hulle. 

Die ou boom verstom hom aan die 
gepeupel. Wat is dit dan met die 
mense? Hoekom is hulle so hatig op 
hierdie man? Is hulle bang? En vir 
wat? Ty dink weer aan die Romeinse 
Soldaat se woorde daar in die skuur. 


Ty het gesê dat hy skaam en bang was 
toe hierdie man na hom gekyk het. 
Wat sien en weet hierdie stil man wat 
die mense wil kruisig? Wie is hy? 

Hy kom met `n ruk uit sy mymering 
uit. Wat hy sien, laat sy ou boomhart 
inmekaar krimp. Die soldate maak 'n 
man uit sy boeie los en laat hom vry 
gaan. Dit moet Barabbas wees. Maar 
die ander man word gegryp en geslaan 
met swepe. Sy klere word uitgetrek 
en `n rooi mantel word om hom ge- 
hang. Hy word 'n doringkroon op sy 
kop gedruk, kry 'n riet in sy hand 
en die mense spot hom. ,Koning van 
die Jode!” gil hulle en spuug hom 
in die gesig. Hulle trek weer sy klere 
aan en lei hom weg. 


,Hulle kom reguit na my toe,” besef 
die boom. ,,O, die vernedering! Die 
arme moeë man sal my nooit kan dra 
nie.” Al sukkelend probeer die man 
die kruis dra. Dit gaan moeilik. Hy is 
uitgeput en die kruis is swaar. 

,Wag hier, Koning van die Jode”, 
sê `n stem spottend. ,,Laat hierdie 
man jou help, anders kom ons nooit 
op die heuwel nie.” 

Dit is Simon van (Cerend, en hy 
sal die kruis dra.” 

Die ou boom voel hoe hy gemaklik 
opgelig word en nou vorder die proses 
heelwat vinniger — heuwelop. 

Die kruis word neergelê en die man 
word gekruisig. Elke houtpen wat die 
man aan die kruis spyker, dring diep 

MOET DIT NOU VERDWYN? 


Die antwoord is 'n besliste Neel As verweer kan 'n teenvraag gestel word: 


Moet die kind uit die oggend-erediens verdwyn?! Is daar nie 'n ernstige aanklag 
teen ons as ouer-volwassenes nie? Elke Sondagoggend aanskou ons dit: een 
stroom (die kinders) kry haastig koers van die kerk af en 'n tweede stroom (die 
volwassenes) in teenoorgestelde rigting gaan die kerkgebou binne! Die eenheid 
van die huisgesin is verbreek! Lees Josua 24 vers 15b: ,Maar ek en my huis ons 
sal die Here dien” (onderstreping deur my), of laat ons oogluikend toe dat ons 
kinders ander gode dien? Bevoorbeeld: strokies-verhale uit Sondagkoerante. 


Die plek en tyd vir kategetiese-onderrig verdien ernstige ondersoek en besin- 
ning. Is die uur voor die oggend erediens die regte tyd en plek? Die onderwerp vir 
bespreking en ondersoek word gestel: My kind in die kerk, skool, sport, ontspan- 
ning, maats.” Die hele opset van 'n georganiseerde samelewing en inpassing van 
bedrywighede moet beplan word. Die eenheid en saamhorigheid van die huisgesin 
moet bewaar en behou word. Nou die vraag: Kan die kategese-onderrig nie op 'n 
weeksdag gehou word nie? Bevoorbeeld Vrydagmiddag. Daar is gemeentes wat 
reeds Woensdagmiddae voorbereidende kategese klasse hou. Vrydagmiddag sal 
die minste inbreuk maak op die bestaande orde en organisasie. Die kinders kan 
dan saam met die ouers die eredienste as 'n eenheid en huisgesin bywoon. Daar 
is ook geen gejaagdheid en verwarring op 'n Sondagoggend om die kinders betyds 
by die kerk te kry nie. Die gewyde atmosfeer op die sabbat word ook nie versteur 
nie. 


Met die tekort aan opgeleide en ervare personeel is dit nodig dat die lesuit- 
eensettings vir kategetiese-onderrig wel geplaas word as leidraad vir die vrywillige 
hulp beskikbaar. Die lesuiteensettings voorsien in 'n dringende behoefte. Die 
uiteensettings dien as leidraad vir ouers en kategete by die voorbereiding van die 
Eie Die priesterskap van die vader van die huisgesin kan weer in ere herstel 
word. 


Hier is nou 'n hele reeks vrae en voorstelle gemaak, — sommige sal sterk 
reaksie uitlok. Laat ons die vermaning van Hosea 4 vers 6 ter harte neem. 


Ouderling vir Kategeas 


LESERS SKRYF 





Meneer die Redakteur, 


In sy artikel ,,Diskriminasie en Rassisme” 
in ,,Die Hervormer'' van November 19874 gee 
prof. dr. A. D. Pont weer eens aan ons 'n 
baie duidelike uiteensetting van die betekenis 
van die woorde ,,diskriminasie'” en ,,rassis- 
me''. In die lig van ons volk se posisie wat 
hy tans in die wêreldsituasie beklee, is dit 
dan ook uiters noodsaaklik dat elkeen van 
ons sal kennis neem van die slinkse en skyn- 
baar suksesvolle wyse waarop. die kommu- 
nistiese propagandiste met die semantiek 
,,toor''. Vir hierdie waarskuwende artikels 
wat van tyd tot tyd uit prof. Pont se pen 
kom, waarin hy alleen maar net kerk en volk 
wil waarsku, kan ons maar net die hoogste 
waardering voor hê. 


In ,,Die Hervormer” van Februarie 1975 
verskyn egter 'n artikel (of brief?) van prof. 
C. H. Rautenbach onder die opskrif ,,Seman- 
tiese Vitterigheid'' waarin hy 'n hewige aanval 
loods op die genoemde artikel van prof. dr. 
Pont. Wat prof. Rautenbach presies in sy 
artikel wil sê, is nie vir my duidelik nie, 
maar wat vir my wel duidelik is, is dat prof. 
Rautenbach nie die inhoud en die doel van 
prof. Pont se artikel reg begryp of wil reg 
begryp nie. In sy hewige aanval teen prol. 
Pont en sy werk binne die kerk (sien laaste 
paragraaf ,,Semantiese Vitterigheid'” in die 
,Die Hervormer'' van Februarie 1975), roep 
prof. Rautenbach 'n ,,opperbelangrike kroon- 
getuienis van tien jaar gelede” in om te wil 
bewys dat prof. Pont ,,semanties vitterig'” is. 
Hierdie ,,kroongetuienis'' teen prof. Pont is ʼn 
artikel van die Algemene Kommissie van die 
Nederduitsch Hervormde Kerk van Afrika wat 
'n reaksie is op 'n publikasie van die Neder- 
landse Hervormde Kerk: ,,Het Rassenvraag- 
stuk'”, 1963. Hierdie reaksie-skrywe van die 
Algemene Kommissie, getiteld ,,Gelyke Gea- 
leenthede: die oplossing van die Rassevraag- 
stuk — die Eerlike Weg'', dié waardeer prof. 
Rautenbach soos volg: ,,... puik na vorm 
en inhoud, bly tot vandag toe aktueel en 
maatgewend, beide in algemeen menslike en 
spesifiek Christelike sin. Dit loon die moeite 
om te let op die woordgebruik aldaar.” Wat 
nou ironies is, is die feit dat hierdie artikel, 
Puik na vorm en inhoud', juis die produk 
van prof. dr. A. D. Pont se pen is! Wat 'n 
eienaardige prentjie... 'n man staan in die 
beskuldigde bank en hy is besig om teen 
homself te getuig! 


Dit straal dus uit dat hierdie kritiek op 
prof. Pont ongemotiveerd en onbillik is. Dit 
wil voorkom asof prof. Rautenbach se kritiek 
op prof. Pont se artikel onnodiglik en onver- 
staanbaar swaar gelaai is. 


Die vraag is nou: Wat skuil agter hierdie 
heftige aanval? Verdien 'n man wat sy kerk 
reeds vir vyf-en-twintig jaar lank op 'n heel 
besondere wyse dien en wat nie sy amp 
neerlê ten koste van sy kerk nie om so aan- 
geval te word? Wat skuil daar werklik agter 
die roepende stem van prof. Rautenbach dat 
die Algemene Kommissie prof. Pont tot ver- 
antwoording moet roep: en dit net omdat hy 
vir prof. Rautenbach ,,semanties vitterig'” is? 


Dit lyk vir my asof nie prof. Pont nie maar 
prof. Rautenbach die beswaarde professor is. 
Hy het reg tot kritiek maar 'n plig tot billik- 
heid. Het die tyd nie aangebreek nie dat die 
Algemene Kommissie uitsluitsel gee en die 
beswaarde professor tot orde roep, ook ter 
wille van die goeie naam van die kerk na 
buite? 'n Goeie naam is beter as goeie olie 
Ee 7:1) — selfs in hierdie tyd van olie- 

Ooikot. 


Met verwysing na 'n naskrif in ,,Die Her- 
vormer'” van Februarie 1975, bladsy 28, ver- 
trou ek dat u hierdie brief in sy volle omvang 
en inhoud sal plaas. 


Die uwe, 


Ds. P. J, van der Merwe, 


Posbus 41, 
Er dker, 


n 


SEMANTIESE VITTERIGHEID 


Waarde Redakteur, 


Insake die ,,Semantiese Vitterigheid'” arti- 
kel van prof. C. H. Rautenbach in Die Her- 
vormer van Februarie 1975. Dit was ietwat 
skokkend om te lees wat die oud-rektor van 
'n man soos prof. A. D. Pont te sê het. 


Die van ons wat prof. A. D. Pont ken, het 
baie respek en waardering vir hom. Tot die 
grief van baie mense is hy, ongelukkig vir 
hulle, nie 'n liberalis nie, en is hy dus steeds 
besig om met sy goeie visie en intelligensie 
te veg vir die behoud van ons kerk en sy 
veilige voortbestaan. 


Ons hoop prof. Rautenbach het kennis ge- 
neem, watter reaksie sy kritiek op prof. Pont 
in 'n Sondagkoerant uitgelok het. Hierdie soort 
van onding strek nog prof. Rautenbach nog 
prof. Pont of die Hervormde Kerk tot eer. Die 


vraag kom onwillekeurig by mens op, of prof. 
Hautenbach en sy geesgenole nie met $lywel 
teuéls gery moet word nie? 


In alle beskeidenheid wil ons ook vra dat 
die redakteur van ons kerkblad in die toe- 
koms meer versigtig moet optree met hierdie 
soort leesstof wat niemand tot heil strek nie. 
In ons land is daar heelparty kerke en in- 
stansies wat liberaalgesindes met oop arms 
sal ontvang. Laat die Hervormde Kerk bly soos 
hy is, So wil ons hom hê, en so is hy goed 
vir ons. 


Dankie byvoorbaat vir plasing, 
B. K. de Beer, 


Posbus 673, 
Brits. 





Die Skriba 


INSAKE PROF. PONT SE KRITIEK OP JEUG- 
KONGRESBESLUITE (DIÉ HERVORMER, NO- 
VEMBER 1974) EN DAAROPVOLGENDE ONT- 
PLOOIING; HERHALING VERSOEK TOT GE- 
SPREK AAN DIE WELEERWAARDE KOMMISSIE 


1. Blykens Die Hervormer van Februarie 
1975, het ek vragenderwys 'n m.i. aktuele 
aangeleentheid via dié blad by die Algemena 
Kommissie aanhangig probeer maak; aldus: 
het die tyd nie aangebreek dat die Algemena 
Kommissie uitsluitsel gee, ensovoorts? Mot- 
vering daartoe was in die voorgaande uiteen- 
Settung. 

2. Dit was redelik te bereken dat sodanige 
vraagstelling in ons amptelike kerkblad deur 
koerantmense met nuuswaarde beklee kon 
word. Dis hulle nering en hulle kan so lastig 
soos 'n vlooi in 'n velbroek word. Dis hulle 
job. Maar dit was nie te voorsien nie dat 
lede van die Algemene Kommissie deur die 
nuusverskaffers uitgelok sou word om in die 
openbare pers, iets wat in eerste aanleg bin- 
nekerklik beweeg en daarna eers openbare 
betekenis mag ontvang, te begin behandel. 
Die tersaaklike verwysing is prof. J. P. Ober- 
holzer, gemeld as ,,die voorsitter van die 
Algemene Kerkvergadering” se aanmerking. 
Dit is 'n geskarrel oor woorde” ,,twis wat 
minder enrstig is, ens.” Nie dat ek hom 
verkwalik dat hy potensiële koerantvlamme 
bietjie wou blus nie, maar hy het my daarmee 
ovnermydelik ook uit die tent gelok. Ek waar- 
deer sy belanglose inspanning vir die kerk 
maar betwyfel die deugdelikheid van iets met 
die sweem van 'n kerklike voorverhoor in die 
openbare pers. 

3. Daarom is deur my in dieselfde koerant 
op eie inisiatief gereageer met drie tersaaklik- 
bedoelde opmerkings: 

3.1. Oor die ,kerklike' gesprek wat op die 
ingeslane wyse in die koerant daar verder 
staan gevoer te word; 

3.2. Beeldsprakig, oor prof. Pont se woord 
— omswaai (en wat meer?2) van 1974, nê sy 
vroeëre outeurskap van die stuk wat kerklik- 
amptelik status gekry het in 1963/1964 (op- 
gestel ten behoewe van die Algemene Kom- 
missie); daarin was diskriminasie en rassis- 
me as praktyke volop skerp veroordeel en 
tereg die verdienste van differensiasie betuig, 
en in November 1974 het dieselfde professor 
dit op die kop staan gemaak (verskoon assa- 
blief paslike Bolandisme). 

'n Toespeling van tersyde vir 'n aan- 
loop tot die gewensde vorm was uiteensitting 
gerig aan die voorsitter van die Algemene 
Kommissie prof. Oberholzer, om die sakie 
weer in die regte kerklike wentelbaan te bring 
en ie hou, nadat dit dreig om daaruit los te 
raak. 

4. Dit bly my voorneme om Soos tot nog 
toe nie inisiatief oor die onderhawige in koe- 
rante te neem nie anders as by wyse van 
reaksie waartoe ek verplig mag voel. 

5. Nogtans behoort dit myns insiens bin- 
nekerklik nie as saak van vermeende woord- 
kwessies by neutrale kennisname gelaat ts 
word nie; want- 

5.1. Dit is vir meelewende Hervormde Kerk- 
mense verwarrend dat op tweërlei an taan: 
Ooorgestalde wyses geoordael word oor dis: 


kriminasie (en rassisme) — op een manier 
deur die kerk se jeugkongres ('n amptelike 
formasie) en op teenoorgestelde manier 
deur prof. Pont, 'n kerk professor en nou 
ook lid van die Algemene Kommissie ('n be- 
sondere ampsbekleër). Albei mag verkeerd 
wees, maar albei kan nie gelyk kry nie. 

5.2. Onsekerheid word vererger wyl die 
stuk — GELYKE GELEENTHEDE van 1963/1964 
— 'n belangrike amptelike —- verantwoorde 
vormgewing van kerkbeleid bly, en na ons 
beste wete nog nie herroep, vervang of ge- 
wysig is nie, nog eksplisiet nog implisiet. 

5.3. Verdere komplikasie tree in deurdat 
prof. Pont — mens aanvaar met vroeërtydse 
hartelike instemming — gemelde stuk, wat 
met dank deur die Algemene Kommissie vir 
verweer en verduideliking ontvang was, op- 
gestel het. Of prof. Pont homself daarna in 
feite gerepudieër het is minder ter sake as 
die vraagstelling of hy met versweë of uit- 
druklike instemming van die Algemene Kom- 
missie nou die kerk se verklaarde grond- 
houding verwerplik gaan ag, na vorm en 
strekking. Moet ons nou 'n nuwe kerktaal 
en houding aanleer of hoe? Verandering van 
vorm is dikwels voorloper van inhoudswysi- 
ging. 

6. Hieropvolgende los opvattings oor pro- 
sedure was tot nog toe in my gedagte — hoe 
lank al is 'n byderwetse Kerkwet net nie te 
koop nie — en die benadering bly gevolglik 
vir korreksie vatbaar: — 

6.1. Die Algemene Kommissie is per slot 
tydens die interim tussen Algemene Kerk- 
vergaderings die enigste gesagdraende be- 
leidsverklarende en vertolkende instansie on- 
der andere met betrekking tot die volkever- 
houdingsvrae. Daarom gaan dit hier in die 
grond en nie oor verskillende woord-gebruike 
en benaderings, gering of gewigtig, tussen 
hierdie professor en my nie; kan ek om redes 
verderaan ook nie 'n klaer in die gewone 
omskrewe sin wees nie, en hoort dit o.i. ook 
nie by ander opsig-liggame soos Ringsver- 
gaderings nie, en nog minder by die raad- 
gewende Predikantevergadering tensy vir VvOOor- 
advies daarheen verwys, wat in hierdie geval 
'n te riskante avontuur kan afgee. 

6.2. Dié stellingname word spesifieker aldus 
beslag gegee: 

6.2.1, NA 1951 se nuwe Kerkwet maar veral 
voor 1961 het die formulering en inhoudge- 
wing van Artikel |I| van die Kerkwet en 
daarmee saam die kerk se beleid oor ver- 
houdinagsvraaastukke, kerklik en burgerlik, — 
want Christelike politiek is toegepaste Chris- 
telike Lewensleer — dikwels baie ernstig ter 
sprake gekom. Die Algemene Kerkvergadering 
(1961) het na 5 dae en aande se diepgaande 
beraadslaging, met bystand van 'n verslag 
van 'n Kommissie van Eksegete (gespesiali- 
seerde Bybeluitlegkundiges) tot besluite ge- 
raak met rigtinggewende strekking en bete- 
kenis. Hier en nou ter sake is die riglyn vir 
prosedure waarop dié vergadering besluit het: 
eo. . dat alle ampsdraers, lidmate en liag- 
game van die kerk, nie die beleid van die 
kerk in die verband sal teenstaan nie, behal- 
we wanneer dit geskied by wyse van gesprek 
op die Algemene Kerkvergadering, die Kom- 
missie van die Algemene Kerkvergadering, 
Rinasvergadering en die Predikantevergade- 
ring", Gevooelige sake word liefs op 'n deli- 


[7] Blaai om 


Die Hervormer, April 1975, bladsy 27 


LESERS SKRYF 


[] Van vorige bladsy 


Semantiese vitterigheid 


kate binnemuurse wyse behandel. Dit moes 
die bedoeling gewees het. 


6.2.2. In die skaduwees van 1961 se be- 
sluit-reeks het die Algemene Kommissie toe 
in 1963, met goeie bystand veral van prof. 
Pont, vir verweer en bekendstelling, binne en 
buite die kerk, ons Hervormde Kerk alhier 
se kerklike en burgerlike verhoudingsbeleid 
netjies gestel, kragtig gemotiveer en  oor- 
tuigend ontvou. Dis gedoen met inbegrip van 
deurlopende afkeuring van diskriminasie (en 
rassisme) en uitdruklik bevoorkeuring van 
differensiasie met woord en aanbevole daad- 
werklikheid. Ook is die owerheid se werk 
dienaangaande geprys en aangemoedig. 


7. Ingevolge 1961 se besluit oor prosedure 
en 1963 se verdere inhoudgewende besluit 
(GELYKE GELEENTHEDE) het ek in Desember 
jongslede dit gerade, oorbaar, geoorloof en 
selfs enigsins voorskriftelik geag om na aan- 
leiding van prof. Pont se gepubliseerde verskil 
met die jeugkongres, daar (Die Hervormer) 
waar hy sy misnoeë laat blyk het, die Alge- 
mene Kommissie om 'n gesprek onder mekaar 
te versoek ter wille van uitsluitsel. Is die 
kerkjeug, ander en ek, willens en wetens, 
moontlik onopsetlik 6f is prof. Pont en sy 
medestanders, eweso afwykers van die beleid 
van die kerk al dan nie? Is die verlangde 
Pontsiaanse revisie van 1974 — om dit so te 


stel — ook by die Algemene Kommissie in 
orde of hoe? Die omvattende Algemene Kerk- 
vergadering van 1973 het weer getoon dat die 
kerk hom nie laat manipuleer nie. Mens ver- 
trou op dieselfde by die Algemene Kommissie. 


8. My uitgesproke beskouersoortuiging in 
Die Hervormer, met klem van aangehaalde 
redes, gestel, was: Die Jeugkongres se aan- 
gekondigde besluit was, ook soos ingeklee, 
in orde. So 'n uitspraak laat geleentheid vir 
verdienstelike nuanses in die kerk. Ek kan 
my vergis maar moet eers oortuig word. 


9. Behoort in die huidige situasie verder 
gepieker te word oor finesses van prosedure 
of is regstreekse hantering deur die gewaar- 
deerde en belaste Algemene Kommissie ge- 
rade, en — om voort te borduur op die keer- 
kant van 1961 se prosedure-aanwysing — 
selfs gebode? My vraagstelling word in die 
kerk vir die kerk herhaal by die tussentydse 
meerdere vergadering wat inmiddels bevoeg 
is tot uitsluitsel. Geen geding was aanhangig 
gemaak nie maar dat gepraat kan word met 
prof. Pont. Waar beland ons anders? Watter 
beeldvorming veroorsaak ons self? 


Met verskuldigde dank, 
Dienswillig en kolegiaal, 


C. H. Rautenbach, 
Lidmaat, rustende predikant, ens. 


Beleefde versoek met naskrif 


Kan 'n afskrif hiervan asseblief gaan aan 
die Redakteur van Die Hervormer vir inligting 
en gebruik? Ek oorweeg nie koerantmatige 
voetnotery en repliek nie maar stellenderwyse 
uiteensetting indien nodig, verkies egter stil- 
swye tot die Algemene Kommissie moontlik 
die vrae mag aansny. 

C.H.R. 





DISKRIMINASIE 
EN 
RASSISME 


Geagte Redakteur, 


Dit is met diepe teleurstelling dat 'n mens 
van tyd tot tyd artikels en briewe in Die Her- 
vormer teëkom waarin uitsprake oor rasse- 
diskriminasie gedoen word so asof rassedis- 
kriminasie 'n ewige beginsel is waaraan die 
voortbestaan van die Afrikanervolk dan ook 
telkemale gekoppel word. Dit kan geen leser 
seker verkwalik word as hy daarin 'n poli- 
tieke ondertoon inlees nie. Te dikwels word 
rassediskriminasie en liberalisme as anto- 
nieme gestel en dan word liberalisme alleen 
as die verderflike denkrigting voorgehou 


Dit wil voorkom dat diskriminasie al so 
deel van ons lewensbeskawing geword het 
(en dat ons al so gekondisioneer is deur ge- 
slagte heen) dat die tweede groot gebod ,,Jy 
moet jou naaste liefhê soos jouself” vir ons 
geen betekenis het, as daardie naaste nie 'n 
blanke is nie. Dit klink miskien kras gestel 
maar as ons net elkeen ons eie alledaagse 
optrede teenoor anderrassiges gaan ontleed 
sal ons beskaamd staan. Ons kan so maklik 
minagtend praat en dink aan die regte van 
anderrassiges, so maklik sê ander volkere is 
te onbeskaafd of onontwikkeld om dit of dat 
te kan doen of waardeer. 


Vir baie van ons het die beginsel van af- 
sonderlike ontwikkeling net die betekenis van 
selfbehoud, is dit net 'n beleid om toe te 
sien dat die witman die hef in die hand bly 
hou. Ooreenkomstig die tweede gebod moet 
ons uitgangspunt tog wees naasteliefde, dit 
wil sê ons moet die beleid van afsonderlike 
ontwikkeling uitvoer nie net ter wille van 
ons self nie, maar in die eerste plek ter wille 
van ons naaste. Dit, glo ek, moet dan ook 
die boodskap wees van ons kerk en daarom 
is dit so teleurstellend dat daar gedurig po- 
aings aangewend word om die Hervormde 
Kerk te koppel aan 'n beleid van rassediskri- 
minasie asof dit die lewensbeskawing van die 
Afrikaner-Christen is — sien brief van M. J. 
Koekemoer Hervormer Januarie 1975. 


) R. d. PIETERSE 
Potgiatararun 

VOORTGESETTE 
KATEGESE 


Geagte Redakteur, 


Ek het met belangstelling die artikelreeks 
van dr. M. J. Beukes gevolg oor ,,Voortge- 
sette kategese'” en het baie waardering vir 
sy gedagtegang en vir die erns waarmee hy 
hierdie aangeleentheid bejeën. 


In ,,Die Hervormer” van Januarie 1975 
bring die skrywer egter 'n paar gedagtes na 
vore wat myns insiens beter gemotiveer of 
verder uitgewerk moet word. Dit gaan naam- 
lik oor pastoraat of huisbesoek. Die skrywer 
Sê tereg dat die gesprek nie moet ontaard in 
'n monoloog nie. Hy noem twee vyande wat 
die oorsaak van 'n mislukte pastorale gesprek 
kan wees, naamlik die tydsfaktor en die on- 
kunde van die lidmaat. Hy gee dan aan die 
hand dat dit oorweeg moet word dat dit nie 
alleen uit die Kerkwet nie maar ook uit die 
gedagte van die lidmaat uitgewis moet word, 
dat die predikant elke jaar by elke lidmaat 
huisbesoek moet doen. 


Hier, meen ek, beweeg die skrywer op ge- 
vaarlike terrein aangesien hy nie duidelik stel 
hoe dikwels die huisbesoek dan tog moet 
plaasvind nie. Die bestaande moet uitgewis 
word sonder dat ons weet wat presies in die 
plek daarvan moet kom. Ek wil graag toegee 
dat in 'n groot gemeente dit nie verwag kan 
word dat die predikant sy hele gemeente elke 
jaar moet besoek nie want dit is nie moont- 
lik nie. Wat egter verwag kan word is dat 
huisbesoek getrou, gereeld en so ver as 
moontlik volgens program sal plaasvind en 
dat die kerkraad ook geken sal word in die 
opstel van So 'n program. 


In 'n jaar van 52 weke kan 'n groot ge- 
meente darem elke twee jaar besoek word. 
Gereken teen twee weke per wyk kan 20 wyke 
in 40 weke besoek word en kan 12 weke 
buite rekening gelaat word. In twee jaar 
kan 40 wyke besoek word, as daar dan ten 
minnte so 'n groot gemeente met 40 wyke is. 


Is dit dan tog nie moontlik dat daar op 
die maandelikse vergadering van die kerkraad 
ook kennis geneem word van (a) watter 
wyke die vorige maand besosk is en () 
watter wyka in dia volgenda maand bsasosk 


sal word nie? Ongelukkig is dit te dikwels 
die geval dat daar oor huisbesoek gepraat 
word slegs wanneer die ABC vorm vir die 
Ringsvergadering voltooi moet word. 


Daar is tog seker geen rede waarom die 
gemeente nie ook van die kansel af sal ver- 
neem watter wyke besoek is en watter wyke 
die volgende aan die beurt kom nie. Ook die 
gemeenteblad kan hiervoor gebruik word om 
gemeentelede te bereik wat nie in die kerk 
was nie. 


As die ouderlinge dan die regerende ou- 
derlinge is soos in die Formulier vir die Be- 
vestiging van Ouderlinge gesê word wanneer 
ouderlinge bevestig word, dan is dit billik 
en reg dat die reëlings in verband met huis- 
besoek in oorleg met die ouderlinge van die 
gemeente getref sal word op die maandelikse 
vergadering. 


Nou gaan die skrywer verder en sê: ,,Vane 
weë die tydsfaktor het ,,groephuisbesoek, 
veral in stadsgemeentes, 'n noodsaaklikheid 
geword.”” Hierdie sogenaamde  groephuisbe- 
soek mag miskien reg laat geskied aan die 
begrip ,,aroep'” maar huisbesoek is dit be- 
slis nie. Ek sal graag wil weet hoe groot so 
'n groep sal wees, of ouers met hulle kinders 
teenwoordig sal wees en waar so 'n groot 
groep kan saamkom. Hierdie sogenaamde 
groephuisbesoek kan myns insien hoogstens 
aanvullend wees en mag nooit in die plek van 
huisbesoek kom nie. 


In die boekie van prof. D. J. Booysen: 
Julle sal my getuies wees'" kom op bladsy 
47 die volgende betekenisvolle paragraaf 
voor: ,,Daar is een algemene klag wat so 
dikwels gehoor word by diegene wat die 
kerk verlaat en dit is dat hulle nie die pre- 
dikant genoem gesien het op huisbesoek by 
hulle nie...” 


Het dit nie tyd geword dat daar van hier- 
die aanklag ernstig kennis geneem word nie? 
Of is die klag ongegrond? 


Ek wil afsluit met die woorde van Paulus 
aan die Kolossense: ,,En sê aan Archippus: 
Gee aa op die bediening wat jy ontvana het 
in die Here, dat jy dit vervul” (Kol. 4:17). 


Die groete van 'n nederige ouderling vir 
buitekerklikes. 


H. L. Engelbrecht. 
Vereeniging. 





FGSKEIDING 
ARTIKELS 


Geagte Redakteur, 


Wel wetende dat die redaksie van Die Her- 
vormer, nie verantwoordelik gehou kan word 
vir die persoonlike menings van artikelskry- 
wers nie, het die broederkring vergadering 
van die ring van Bronkhorstspruit op sv jongs- 
lede vergadering van 12 Februarie 1974 een- 
parig besluit, om lanas die weg van 'n 
skrywe hom te distansieer van sekere uit- 
latings, aemaak deur mnr. Jan Marais, in sy 
reeks artikels oor die huwelik, wat die afge- 
lope paar maande in die amptelike orgaan 
van ons kerk verskyn het. 


Die broederkrina het op sodanige stap be- 
sluit, ter wille van dié lidmate van die kerk 
wat onder die indruk mag verkeer, dat mnr. 
Marais se besondere siening van die huwelik, 
ook die kerk se standpunt oor die saak sou 
wees. 


Die broederkring is dan ook van oortuiging 
dat sekere van mnr. Marais se standpunte 
oor die sewende gebod, nie Bybels gefun- 
deer kan word nie, derhalwe wil dit baie dui- 
delik gestel word, dat die broederkring van 
die ring van Bronkhorstspruit hom nie kan en 
wil vereenselwig met die bogenoemde reeks 
artikels nie. 


Met agting, 


Die uwa, 
H. J. Botes, 
Sek. Broadarkring. 


ALKOHOLISME 


El 


DWELMAFH ANKLIKHLEID 


ALKOHOLISME 


Dit word vandag algemeen aanvaar 
dat alkoholisme in Suid-Afrika, soos in 
ander lande, ons grootste sosiale pro- 
bleem is. Daar is egter min wetenskap- 
like gronde vir hierdie stelling. Daar is 
ondersoekers wat rondborstig erken 
dat die omvang van die probleem nog 
nie wetenskaplik vasgestel is nie. An- 
der ondersoekers maak skattings aan 
die hand van een of ander formule wat 
deur een of andr kenner op die gebied 
ontwerp is. Feit bly dat niemand pre- 
sies weet wat die omvang van drank- 
misbruik is, wat die aandeel van 
drankmisbruik in padongelukke, ver- 
lore werksure en gesinsverbrokkeling 
is nie. Wetenskaplike navorsing oor 
die onderwerp bly nog steeds 'n groot 
noodsaaklikheid. 





Daar kan op hierdie gebied 'n mag- 
dom van statistieke aangehaal word. 
Uit ondersoek deur die Raad vir gees- 
tes-wetenskaplike navorsing, kan onder 
andere die volgende verstrek word, 
25% van die Blankes, 36,80% van die 
Bantoes, 38,80% van die Kleurlinge en 
80% van die Indiërs is afskaffers. Dit 
beteken dat in Suid-Afrika 14 664 372 
persone drank gebruik. Uitgaande van 
die standpunt dat 6% van die persone 
wat drank gebruik, die gevaar loop om 
alkoholiste te word, beteken dit dat in 
ons land 879800 alkoholiste behoort 
te wees. 


Die jaarlikse drankverbruik in 1972 
het as volg daaruit gesien: 


Brandewyn 187,588 hectoliter 

Versterkte wyn 572,351 hectoliter 

Gewone wyn 1,930,807 hectoliter 

Bier 3,028 594 hectoliter 

Bantoebier 11,270,098 hectoliter 

In die Republiek van Suid-Afrika is 
daar gedurende 1972, bantoebier uit- 
gesluit, R583,600,000 aan drank span- 
deer. Volgens berekeninge spandeer 
die bevolkingsgroepe as volg aan 
drank: 


Blankes 4,1% van hul inkomste 
Kleurlinge 9,6% van hul inkomste 
Indiërs 3,5% van hul inkomste 
Bantoes 14,5% van hul inkomste 


Die staat bestuur 3 rehabilitasie sen- 
trums. Daar is 18 geregistreerde reha- 
bilitasie sentrums onder private be- 
stuur. Die aantal pasiënte wat toegelaat 


is by hierdie sentrums, het met 
110,86% toegeneem van 3,240 in 1963 
tot 6,832 in 1973. Uit beskikbare ge- 
gewens blyk dit dat in die groep onder 
20 jaar daar 'n toename van 350% was. 


DWELMMIDDELS 


Soos by alkoholisme moet ons ten 
opsigte van dwelmmiddels ook begin 
met die vraag: Het ons te doen met 'n 
dwelmmiddelprobleem en indien so 
wat is die omvang van die probleem. 


Die sogenaamde Grobler-komitee het 
in 1970 die opmerking gemaak dat 
dwelmmiddelafhanklikheid 'n aange- 
leentheid vir sensasionele en alarmis- 
tiese spekulasies is. Hier is dit nog 
moeiliker om presiese gegewens en 
syfers te verkry. Die probleem word 
treffend vergelyk met 'n ysberg waar- 
van alleen die boonste punt uitsteek 
maar waarvan die grootste gedeelte 
onder water is. 

Die aantal vervolgings oor dwelm- 
middels is egter 'n aanduiding van die 
omvang van die probleem. Vir die jaart 
geëindig 30-6-1970, is 37,120 vervol- 
gings ingestel oor dagga. Dit het 
233,892 kg dagga behels. Gedurende 
dieselfde periode is 79 vervolgings in- 
gestel oor ander dwelmmiddels-oor- 
tredings. Gedurende die 1970-1971 pe- 
riode was die situasie as volg: 40,935 
vervolgings oor 4,218,256,732 kg dagga 
en 154 vervolgings oor ander dwelm- 
middeloortredings. 


Hieruit is dit baie duidelik dat dagga 
die dwelmmiddel is, wat ons grootste 
probleem is. 


Die 1971 wet op dwelmmiddels het 
ook reeds sy uitwerking getoon. Ten 
spyte van verskerpte polisie optrede 
sedert 1971, het die aantal vervolgings 
gedaal van 40,935 in 1970/71 tot 28,236 
in 1972/73. Vervolgings ten opsigte 
van ander dwelmmiddels het egter in 
dieselfde tyd toegeneem vanaf 154 tot 
211. Die toepassing van die wet het 
dus 'n merkbare vermindering in die 
misbruik en beskikbaarheid van dagga 
veroorsaak. Terselfdertyd is die mis- 
bruik van ander dwelmmiddels aan die 
lig gebring. 


Die vrywel algemene siening dat 
hierdie en sodanige wetgewing alleen 
die probleem meer ondergronds dryf, 
moet ons eers wetenskaplik bewys, 
voordat ons die saak met so 'n stel- 
ling wil afmaak. 


BESTUDERING, VOORKOMING EN 
BEHANDELING 


Dit is duidelik dat daar nog deeg- 
like en voortgesette studie gemaak sal 
moet word van die probleem en die 
behandeling en die voorkoming van 
drank- en dwelmmiddelmisbruik. Daar 
word reeds baie gedoen deur die staat, 
die kerke en private instansies om ver- 
slaafdes te rehabiliteer. Gekoërdineer- 
de en gesamentlike optrede behoort 
egter baie beter resultate op te lewer. 
Daarby verskil die metodes wat toe- 
gepas word ook aanmerklik — iets 
wat duidelik aantoon dat 'n afgeronde 
studie nog ontbreek. 

Die behandeling-metodes verskil 
grootliks as gevolg van die feit dat die 
uitgangspunte verskil. Die feit dat, ten 
spyte van die toename in mens-we- 
tenskaplikes byvoorbeeld sielkundiges 
en sosioloë, en hulle toegespitste aan- 
dag aan verslaafdes, daar nog soveel 
persoonlike en sosiale patologie be- 
staan, laat die vraag ontstaan of die 
ondoeltreffendheid van hulle metodes 
nie gewyt kan word aan 'n foutiewe 
vertrekpunt en 'n gevolglike verkeerde 
eindbestemming nie. 

Een belangrike voorveronderstelling 
is dat alkoholisme 'n siekte is. Die per- 
soon word gebore as 'n alkoholis. Die 
alkoholis word met hierdie voorver- 
onderstelling alleen gesien en behandel 
as 'n pasiënt met fisiese probleme deur 
'n geneesheer. So eenvoudig kan die 
probleem nie wees nie. 

Meer algemeen word egter aanvaar 
dat 'n alkoholis fisiese, maatskaplike 
en psigiese probleme het, wat be- 
handel moet word. Daarom dat alkoho- 
liste behandeling ontvang van genees- 
here, sielkundiges en sosioloë. In die 
opset is egter nog steeds die transen- 
dente dimensie van die mens uitgelaat. 
Die alkoholis kan eers volkome genees, 
as pasiënt van 'n span deskundiges 
waaronder die aandeel van die predi- 
kant, nie onderskat mag word nie. In 
hierdie opsig blyk die behandelings- 
metode toegepas oor 2 jaar by die 
Dunwood instituut, Toronto, Kanada 
die verste gevorderde te wees. 

Met hierdie inrigting as voorbeeld 
en grond van bogenoemde uitgangs- 
punt behoort daar wat die behandeling 
van alkoholiste in Suid-Afrika betref 
'n groot verandering te kom. Die op- 
lossing lyk my geleë in enkele groot 
rehabilitasie, staatsbeheerde sentra. 

C] Blaai om 

ALKOHOLISME EN 
DWELMAFHANKLIK- 
HEID 


7] Van vorige bladsy 


Die probleem blyk so groot te wees, 
dat dit gekoërdineerd en wetenskaplik 
deur die staat aangepak behoort te 
word. Die aantal pasiënte sal sulke 
inrigtings of hospitale regverdig. In- 
dien sulke groot sentrums daar gestel 
kan word, kan die pasiënte ook deur 
'n span deskundiges bestaande uit ge- 
neeshere, psigiaters, sosioloë en teoloë 
behandel word. Daarmee kan die al- 
koholis weer in harmonie gestel word 
met die natuur, die medemens en die 
Verlosser, Jesus Christus. Sodoende 
kan die persoon wat siek geword het, 
met sy medemens en met sy Verlosser 
m disharmonie begin leef het, deur sy 
verslawing, gesondheid vind op alle 
dimensies van menslike bestaan. Die 
staat behoort hierdie trans-dissiplinêre 
benadering te implementeer. 

Dit bly egter belangrik dat ons sal 


besef dat voorkoming beter is as ge- 
nesing. 
Onder hierdie hoof verwys ek graag 


na die lesing van dr. A. Gous getiteld: 
Alternatiewe. 

Hy wys daarop dat elke kind sekere 
basiese sielkundige behoeftes het, net 
soos die liggaam sekere voedingsbe- 
hoeftes het. In dié mate wat hierdie 
behoeftes in die huis bevredig word, 
groei die persoonlikheid van die kind 
tot 'n gesonde en sterk toestand wat 
hom instaat stel om 'n bevredigende 
verhouding met God, mens en omge- 
wing te handhaaf. Elke kind het van 
meet af aan die sekuriteit van 'n goed 
gebalanseerde ouerhuis waarin vader, 
moeder en kind elkeen 'n belangrike 
taak het om te vervul, nodig. Ons moet 
besef dat die kind in ons huidige opset, 
baie jare aan primêre, sekondêre en 
tersiëre onderwysinrigtings verbonde 
is. Ons kinders bly so lank as wat 
moontlik is op skool en op universiteit. 
Met ander woorde die skole en univer- 
siteite is die sosiale omgewing waarin 
ons jeug gevorm word. Voorheen was 
die kind se omgewing hoofsaaklik sy 
ouerhuis. Vandag is sy omgewing hoof- 
saaklik sy ouderdomsgroep. Onder 
sulke omstandighede kan 'n jeugdige 
nie in alle aspekte tot volwassenheid 
groei nie. 

Die skool deel tans die sosialise- 
ringstaak van die jeug met die gesin 
en die portuurgroep. Die doeltreffend- 
heid van die gesin het aansienlik af- 
geneem. Die portuurgroep is 'n onge- 
skikte atmosfeer vir rypwording en dit 
demp die noodsaaklike kommunikasie 

tussen die jeug en die volwassenes. 
Die huidige leefwêreld van die jeug 
bestaan hoofsaaklik uit sosiale inter- 
aksie met andere van dieselfde ouder- 
dom en formele verhoudings met ge- 
sagsfigure. 

Die kind moet gouer leer om sy eie 
sake te behartig maar ook baie gouer 
leer dat die lewe arbeid vra. Een van 
die groot alternatiewe vir dwelmmid- 
dels en alkohol is om die jeug uit te 
haal uit die isolasie van skool, univer- 
siteit en portuurgroep en hulle geleide- 
lik in te skakel by die gemeenskap, 
volwassenes en arbeid. 

Verslawing en alkoholisme het 'n di- 
namiese verband met die religieuse 
dimensie van die jeug. Miskien is dit 
vir baie 'n skok, maar dwelmmiddels 
en alkohol dien vir die verslaafde die- 
selfde doel as godsdiens, of bykans 
dieselfde. 

Alkohol en godsdiens bied 'n oplos- 
sing vir sulke probleme soos afgemat- 
heid, verveling, verwerping, eensaam- 
heid en vrees vir die dood. 

Dit is 'n aanklag teen ouers, kerk en 
maatskappy dat ons hierdie gods- 
dienstige behoeftes van ons kinders 
so afgeskeep het dat hulle langs die 
skynweg van alkohol en dwelmmiddel 
daarin wou voorsien. 


SAMEVATTEND 


(a) REHABILITASIE VAN DWELM- 
MIDDEL- EN ALKOHOLVER- 
SLAAFDES. 


Dit sal die beste gedoen kan word 
deur staatsbeheerde sentra waarin 
'n span deskundiges na deeglik 
wetenskaplike studie, pasiënte tot 
genesing kan behandel. 


(b) VOORKOMING VAN DWELMMID- 
DEL- EN ALKOHOLVERSLAWING. 


Dit sal grotendeels die taak wees 
van die ouerhuis, ons onderwys- 
inrigtings en ons kerke om aan die 
jeug insonderheid, sodanige op- 
voeding en milieu te gee dat daar 
by hulle geen behoefte sal ont- 
staan om hulle toevlug tot alkohol 
en dwelmmiddels te neem nie. 


Literatuur: 


1. Alternatiewe: Dr. Andries Gous, 

2, South African Survey: H. P. J. van 
Vuuren. 

4. The identification and rehabilita- 
tion of the alcohol and drug de- 
pendent: R. Gordon Bell. 





LESERS SKRYF 
[] Van bladsy 28 


Geagte redakteur, 


In 'n vorige brief het ek 'n paar gedagtes 
geopper oor die kwessie van 'n opregte ge- 
loof en die rol wat die ouer in die kweking 
daarvan speel. In hierdie selfde brief het ek 
ook onderneem om later 'n bietjie gedagtes 
te wissel oor die aflê van belydenis van die 
geloof of te wel die kwessie van ,,aanne- 
ming'” of ,,voorstelling'”” soos dit vandag in 
die kerklike spreektaal bekend staan. 


Ter inleiding wil ek ook dadelik 'n beroep 
doen dat die genoemde twee woorde uit ons 
kerklike spreektaal geweer moet word, aan- 
gesien dit 'n totaal valse beeld en siening 
van sake opwek. Dit laat die geloofsbelyde- 
nis verwater tot 'n bloot oppervlakkige en 
skewe siening en voorstelling. Laat ons dus 
altyd praat van Kategese waartydens persone 
hulle voorberei vir die aflê van hulle geloofs- 
belydenis voor die gemeente van Christus. 


Volgens Kerkwet is die doel van die kate- 
gese, en ek haal aan ,,om die jeug van die 
kerk en hulle wat tot die kerk wil toetree te 
onderrig aangaande die leer van die kerk en 
die betekenis van hulle dooplidmaatskap van 
die kerk waarin hulle opgeneem is deur die 
doop, om hulle voor te berei vir die deelname 
aan die heilige sakramente en vir die aan- 
vaarding van medeverantwoordelikheid vir die 
opbou van die Godsryk in die algemeen en die 
Nederduitsch Hervormde Kerk in die beson- 
der.” (Hoofstuk IX art. 90(i).) 


Die Kateaese word ook in drie groepe ver- 
deel naamlik (a) ,,Voorbereidende Kategese” 
d.w.s. kinders onder 12 jaar, (b) die ,,Gewone 
Kategese'” wat kinders ouer as 12 jaar omvat 
en (c) persone wat toegelaat word tot voor- 
bereiding vir openbare belydenis van die ge- 
loof d.w.s. vanaf min of meer die ouderdom 
van 16 jarige leeftyd. 


Verder word dit duidelik in die Kerkwet 
omskrywe watter ,,sillabusse”” of ,,onderrig- 
aspekte'” op elk van die genoemde groepe van 
toepassing is. Nogtans is in hierdie saak 'n 
groot leemte aanwesig naamlik dat die prak- 
tiese situasie nie in aanmerking geneem word 
nie. Hier verwys ek spesifiek na aktuele en 


godsdiensvernietigende sake soos bv. Swart 
Teologie, verskillende ,,Jesus-bewegings'” on- 
der jongmense, kontemporêre sektebewegings 
ens. Verder word daar ook nie rekening ge- 
hou met vakansiedae waartydens baie waar- 
devolle tyd verlore gaan nie. Ook is daar geen 
positiewe beleid ten opsigte van kategese op 
Sondae waarop die nagmaal gevier word nie. 


Prakties gesproke blyk dit dus dat daar 
heelwat onduidelikhede en probleme in ver- 
band met die kategese bestaan. Verder meer 
dink ek dat die tyd aangebreek het vir die 
Nederduitsch Hervormde Kerk om opnuut te 
besin en te beraadslaag oor die ,,status”” 
van die kategese binne 'n ,,moderne” en 
steeds sondige wêreld. 


Nog 'n verontrustende aspek is die bepaling 
van artikel 93 van die Kerkwet waarvolgens 
persone vanaf min of meer sestienjarige leef- 
tyd toegelaat word om na die nodige voor- 
bereiding openbare velydenis van die geloof 
af te lê. My beswaar is teen die ouderdom 
van 16 jaar gerig aangesien persone op hier- 
die ouderdom hulle hoofsaaklik op skool in 
standerd agt bevind. Op hierdie ouderdom is 
persone heeltemal onvolwasse en onverant- 
woordelik om 'n besluit te neem oor lidmaat- 
skap van die kerk en gepaardgaande implika- 
sies daarvan. Oor hierdie saak sal die Her- 
vormde Kerk spoedig moet besin anders gaan 
ons kerk in die nabye toekoms in 'n totale 
modaliteitskerk ontaard. 


Hierdie aedagtes is maar enkele gedagtes 
oor die kategese en belydenis van die geloof 
en ek vertrou weer eens dat dit tot vrugbare 
en opbouende besinning sal lei. Die belang- 
rikheid van die kategese kan nie genoeg be- 
klemtoon word nie, aangesien dit die fonda- 
ment is waarop elke gemeente van die toe- 
koms gebou word. Ons kerk kan dus nie 
bekostig dat hierdie saak verwaarloos word 
nie anders kan dit verrykende gevolge vir die 
kerk se voortbestaan hê, 


L. P. Celliers. 


Gemsbokstraat 184, 
Wierdapark, 
Verwoerdburg. 

Gedruk deur 

Amptelike Berigte 
BEROEPE PREDIKANTE 


Aangeneem: 


Ds. P. A. Geyser van Delareyville na 
Pollackpark — Springs. 

Ds. J. M. G. Dreyer van Fonteinedal na 
Empangeni. 


Bedank: 


Ds. P. A. Geyser van Delareyville na 
Primrose-Oos. 

Ds. H. J. Botes van Middelburg na 
Wespark. 

Ds. $S. P. Pretorius van Bethal na Pot- 
gietersrus. 

Ds. W. J. Slabbert van Sasolburg na 
Krugersdorp-Wes. 

Ds. L. J. $. Steenkamp van Ogies na 
Stilfontein/Orkney. 

Ds. W. H. Steyn van Orkney na Em- 
pangeni. 

Ds. H. Bolsenbroek van Bethlehem na 
Pretoria-Wes. 


lingsvergaderinge 1975 





In terme van Bepaling 9 tot die Kerk 
wet word lede van Ringsvergaderinge 
hiermee opgeroep na onderstaande by- 
eenkomste. Ringskribas sal self verder 
alle besonderhede verstrek. Van ander 
Ringsvergaderinge is nog geen beson- 
derhede ontvang nie behalwe die wat 
reeds gepubliseer is. Reël met mej. A. 
Venter, Interne Oudit. 
Ring van Heidelberg — 13-14 Mei, 
Greylingstad. 

Ring van Bronkhorstspruit — 26-27 
Mei, Ogies. 

Ring van Krugersdorp — 8 Junie, 
Opening. 
9-10 Junie, Tarlton. 

Ring van Johannesburg — 9-11 
Junie, Johannesburg. 

Ring van Zoutpansberg — 10-11 
Junie, Tzaneen. 

Ring van Rustenburg — 17-18 Junie, 
Vliegepoort op Thabazimbi. 

Ring van Middelburg — 13 Junie, 
Witrivier. 

Ring van Trichardtsfontein — 29 en 
30 Mei, Carolina. 

Ring van Vereeniging — 2 tot 5 
Junie, Vanderbijlpark-Oos. 

Ring van Heilbron — 16 tot 17 Mei, 
Heilbron. 


DIE KINDERS SE 
HERVORMER 


[] Vervolg van bladsy 26 


tot in die ou boom se hart. Hy wil dit 
uitskree van pyn. Nie van pyn in die 
hout nie, maar van pyn in sy boom- 
hart. Hy weet hierdie man is onskuldig 
en hier moet hy nou dien as kruis 
vir hom. 

Niemand sal hom hoor as hy skree 
nie, want niemand verstaan 'n boom 
se taal nie. Hy sal die pyn maar moet 





DOODSBERIGTE 





IN MEMORIAM 


Dit het die almagtige God behaag om 
die siele van hierdie ons tans gestor- 
we broeders en susters, tot Hom te 
neem. Hulle liggame is aan die aarde 
toevertrou in die vaste en sekere hoop 
van die opstanding tot die ewige lewe 
deur ons Here Jesus Christus wat die 
vernederende liggaam aan Sy verheer- 
likte liggaam gelyk sal maak. 


In liefdevolle herinnering dink ons 
terug aan ons ontslape dierbares wat 
ons vooruitgegaan het en nou rus van 
hulle arbeid. Ons mis hulle, maar treur 
nie oor hulle soos die ander wat geen 
hoop het nie. Ons dank God vir wat 
hulle deur sy genade beteken het, 


ESPACH, Elizabeth Madalena, geb. 
Liebenberg. Dit het die Here behaag 
om van ons weg te neem deur die 
dood ons dierbare dogter en suster, 
in die ouderdom van 57 jaar 6 maande 
en 11 dae na 'n jarelang en smartvolle 
siekbed; ons gun haar die rus. 


Bedroefde ouers, susters en broer. 


B. J. Liebenberg 
Trichardt. 





verdra — net soos hierdie man sy pyn 
verdra. 


Die kruis word opgelig en bloed 
drup een vir een teen die hout af. 
Die son het skielik verduister, die 
grond waarin hy geplant is, bewe en 
rotse skeur van mekaar af. ,,Vader, in 
U hande gee Ek my gees oor!” Stilte. 
En toe hoor hy die skare roep: ,,Waar- 
lik, Hy was die Seun van God!” 


Die ou boom voel snaaks verlig. Die 
druppels bloed het droog geword op 
sy hout en hy voel nie meer hartseer 
en vernederd nie. Hy weet dit nou. In 
ys ydelheid het hy altyd gehoop om 
'n mooi tafel of stoel te word en nou 
het hy hier op Golgota die edelste 
doel gedien wat enige boom op aarde 
kon dien. 


— Tannie Micky Fourie. 

MEES! 


ALS HUISVERZORGERS GO... 
Ds. A. N. Hendriks. 98 blad- 
Prys R2,60. 


Uitgewers: De Vuurbaak. Groninge' 
1972. 


In 'n tyd waarin die ouderlingsamp 
so 'n bietjie vasgedruk word deur die 
amp van die predikant aan die een 
kant en die amp van die diaken aan 
die ander kant, is hierdie boekie 'n 
welkome stukkie Bybelse besinning 
om baie uitdruklik aan die ouderling 
voor te hou dat sy amp groot sin en 
betekenis het. Mens kry die gevoel 
dat die katkisante so min weet of 
meer wat die werk van die diaken 
behels, sowel as die werk van die pre- 
dikant. Maar... wie 'n proefneming 
wil maak oor die kennis aangaande 
die ouderlingsamp, sal wel vind dat 
dit bedroewend is. 


Dit lyk vir my of elke ouderling in 
die kerk maar dadelik hierdie boekie 
moet koop. Alhoewel die skrywer eg 
cn streng Gereformeerd is (in sy stu- 
diemateriaal kom kwalik ander outeurs 
voor) in sy behandeling van die presbi- 
teraat (ouderlingswerk), lê ons groot 
waardering vir sy werk daarin dat hy, 
by die sistematiese behandeling van 
sy onderwerp in vyf afdelings, streng 
aan die Heilige Skrif gebonde is. (Die 
ouderling en die Nuwe Testament, die 
ouderling en die huisbesoek, die ou- 
derling en die siekebesoek, die ouder- 
ling en die prediking, die ouderling en 
die bediening van die tug.) Met hierdie 
vyfledige indeling, onderstreep die 
skrywer vyf van die vernaamste sake 
waarmee die ouderling te doen het en 
waaroor hy meerdere kennis nodig het, 
naamlik: Die Bybel, huisbesoek, sieke- 
besoek, mede verantwoordelikheid vir 
die bediening van die Woord en laas- 
tens, die kerklike tug. 


Dit is jammer dat die skrywer by 
die Nuwe Testament begin, asof die 
Ou Testamentiese figuur van die oud- 
ste niks met die ouderling te doen het 
nie. Daar is al te veel mense wat dink 
dat die Bybel by Mattheus begin... 
miskien vandaar dat daar nog te veel 
Afrikaanse Nuwe Testamentjies (tog 
so handig om in ons tas te pak... 
neem nie soveel plek op nie) orals 
rondlê. Dit is so ongereformeerd 
moontlik! 


Die skrywer het weldeeglik daarin 
geslaag om die herderlike karakter 
van die ouderlingsamp te onderstreep. 
Ons beveel die boekie van harte aan. 


P.J.T.K. 

LEES! 


BUTSVEN BELIJDEN ... 
Ds. J. H. Velema. 175 bladsye. 
Ps R3,79. 


.'itgewers: Buijten en Schipperheijn, 
Amsterdam 1973. 


Die skrywer, predikant van die 
Christelik Gereformeerde Kerk in Ne- 
derland, wil in hierdie boek eerstens 
die aanstaande lidmate wat besig is 
om hulle voor te berei vir die geloofs- 
belydenis ,,ontmoet”, om hulle deur- 
dringende kritiese vrae t.o.v. die Bely- 
denis so goed as moontlik te beant- 
woord. Juis omdat Velema self uitgaan 
van die standpunt dat die ,,goeie ou 
tyd” verby is toe belydenisvoorberei- 
ding niks anders was as instemming 
met die kerkleer nie (hy noem dit 
,konformering” met die leer van die 
kerk), maar dat belydenis-doen 'n per- 
soonlike beslissing, maar dan ook 'n 
persoonlike beslissing midde-in-die-ge- 
meente verg, slaag hy daarin om op 
treffende wyse die vraestellende kat- 
kisante aan te spreek. 


Dit gaan in hierdie boekie egter nie 
slegs om die katkisante nie, maar wel- 
deeglik ook om die vrae wat gestel 
word deur diegenes wat eens op 'n 
tyd belydenis gedoen het, onlangs of 
lank gelede. Vrae wat daarop neerkom 
dat die kerklike belydenis nie meer sy 
geldigheid kan handhaaf in die laaste 
helfte van die twintigste eeu nie, word 
hier indringend bespreek en in alle 
erns opgeneem en verwerk. Die vrae 
van hierdie mense word nie slegs met 
die gesag van 'n Bybelteks van die 
tafel af gereel nie. Skrywer slaag daar- 
in om 'n pastorale gesprek in die regte 
Bybelse bewoëndheid met hierdie mens 
aan te knoop, sonder om die heils- 
waarhede af te water of so te interpre- 
teer dat die Woord van God sy krag 
verloor. Die woord van die Belydenis 
van die kerk kom sê in nuwe lig te 
staan dat die blywendheid daarvan 
(blijven belijden) ook vir die twin- 
tigste eeuse mens net so geldig is as 
vir vorige geslagte. 


Die skrywer stel sy saak pakkend, 
beredenerend en doelgerig. Die boek 
lees vlot en getuig van 'n ervare pas- 
torale gees agter die pen. Predikante en 
kategete, maar ook nadenkende lid- 
mate vir wie Bybel en Belydenis erns 
is, kan gerus hierdie boekie aankoop. 


P.J.T.K. 


LEES! 


Kuisheid voor die Huwelik 
deur ds. P. J. de Bruin. 


Uitgegee deur Pro Rege-Pers, 
Potchefstroom. 


Geskryf vir jongmense rondom se- 
wentien jaar, jongmense uit en van die 
kerk, kan alle jongmense van ons tyd 
met veel nut en tot geestelike verry- 
king kennis neem van hierdie maklik 
geskrewe en maklik verstaanbare 
boekie — 'n mens wil byna sê 'n hand- 
leiding gefundeer op die Woord van 
God. Die vrae wat deur die jongmense 
van vandag opgewerp word, die pro- 
bleme waarmee hulle worstel, word 
hier op indringende wyse gestel en 
beantwoord sonder om prekerig of 
sentimenteel 'n impak te probeer be- 
werkstellig. 


Die boekie is nie net aanbevelens- 
waardig vir soekende en vraende en 
verwarde jongmense nie, ook nie net 
vir bekommerde ouers nie, maar be- 
hoort in elke Christelike huisgesin en 
-vereniging 'n besondere plek in te 
neem. 


Dat die boekie reeds 'n tweede druk 
beleef, is bewys van sy inslag. Mag 
hierdie waardering bydra tot sy ver- 
dere bekendheid in kerk en maatskap- 
py, tot verdere diensbaarheid aan die 
koninkryk van God. 

C.J.S. v.C. 





LESERS. .sKRYF 


C] Van bladsy 30 





Rondom die gelofte 
van 1880 


Weleerwaarde Heer, 


In Die Hervormer van Desember 1974 skryf 
ds. L. J. Steyn dat na 'n diens wat gebou is 
deur ds. N.'J. van Warmelo op Sondag 12 
Desember 1880 sou ds. L. E. Brandt gesê het 
,,Gedurende de preek werd het lot van dien 
oorlog beslist.” Maar ds. L. E. Brandt het 
eers in 1904 in Transvaal gekom en is toe 
bevestig as predikant in Soutpansberg-ge- 
meente. Volgens die geskiedenis was ds. L. 
EF. Brandt in 1880 slegs 7 jaar oud. Verskoon 
die skrywe maar dit moet reggestel word. 


J. H. Coertze 
Klerkskraal 


Posbus 27 
Rysmierbult. 2701 


(Wanneer het ds. Brandt dit gesê? In 1880 


of daarna?) 


Dr. Gollin se 
Pille 


Prys 35c & 65c. 


vir GAL en LEWER 

gestelde van die volgende klagtes 

LUSTELOOSHEID 
SOOIBRAND 


GEEL GELAAT 


Die oorsaak 'n lui lewer en te veel 
Gal, 


Die beproefde en beste middel— 


Dr. Gollin se Gal- 
en Lewerpille 


Prys 35s & 65c van alle Aptekers 


of van 


G. FOURIE 


Posbus 762, Pietermaritzburg 





VERGROTINGS 


In 
LEWENSKLEUR 


van u ele 
KIEKIE OF NEGATIEF 


W. E. CAREY 
APTEKER 
Posbus 177 — Krugersdorp 











AANDAG 
PROSTAATKLIERLYERS 


'n Nuwe geneesmiddel vir die 
prostaatklier vinnige verligting en 
langdurig ook vir alle nier en 
blaas kwale en ook vir aambeie. 
Slegs R3,35 k.m.b. geen k.b.a. 
bestellings. 


TJEK MET KOMMISSIE 10c. 


Regstreeks van Mev. R. Muller, 
Pk. Krugerspos, 
Lydenburg. 


DRINK BY U EIE 
FONTEINTJIE... 


Vir alle tipe drukwerk 
BOEKWERK 
KATALOGUSSE 
BROSJURES 


KOMMERSIËLE 
DRUKWERK 


PLAKKATE, ENS. 
en binnekort ook 


LITOGRAFIESE 
DRUKWERK 


Kontak u EIE drukkery 


NH.W.-PERS 


POSBUS 18061 
HERCULES 
PRETORIA 
Tel. 77-2188/9 








Fraz oe 1aine 
vra nos 
Salusa 45! 


[oe die bekende Frankie Lame m 
April hier opgetree het. hiet hy op 
advies van `n apteker Salusa 435 begin 
neem. Selfs in die kort tydjie wat hy 
hier was het hy `n verbetering in 
homself bemerk. “Ek voel lewendiger””, 
het hy destyds gesê. “Ek slaap beter 
en ek is bai2 gretiger om te sing as 
Goit tevore.” Om die waarheid te sê, 
hy was so bemdruk dat hy `n jaar se 
voorraad met hom sa-mgeneem het 
Amerika toe. Hoewel die jaar nog 
nie verby is nie, het ons onlangs van 
Frankie gehoor toe hy laat weet het 
dat hy nog wil hê! 

“Ek neem gereeid elke dig m 
Salvsa d5-tablette.” “Tot dusver was 
die voordele so verrassend, ck glo me 
ek sal ooit ophou om dit te neem nie.” 

“Hoekom het ek dit nodig? 
Hoofsaaklik omdat my vrou in die 
stilligheid van my tablette begin 
neem het (ek moet sê die resultaat 
was baie gunstig). maar ook omdat 
ek dit nie kan weerstaan om so nou 
cn dan `n ekstra pakkie aan te bied 
aan vriende wat dit nodig het nie.” 

Dit is werklik verblydend om te 
hoor dat die goeie nuus van Salusa d5 
al so ver versprei het. Het dit jou al 
bereik? 


Slegs by apteke 

Hierdie getuigskrif is ongevraagd 

en die oorspronklike lê ter insae. 
2559/a 

MV Houtprodukte 
bied aan: 


Lamelhout- 
enige lengte, 


enige grooite, 
enige vorm. 


Wanneer u néu lamelhout bestel, 
weet u presies watu kry. U weet 
Ook presies hoe om dit te kry en 
wanneer u dit gaan kry: 
M.V. Houtprodukte— die grootste 
vervaardigers van lamelhout indie 
Suidelike Halfrond —biedu 'n 
diens wat volledige spesifikasies, 
ASOOK voor-vervaardigingsadvies 
insluit. 
Ons produkte is natuurlik van die 
allerbeste gehalte wat vandag in 
Suid-Afrika beskikbaar is. In enige 
lengte of wydte, of voorafver- 
vaardig volgens spesifieke grootte 
en vorm. 
M.V. Houtprodukte haal alles uit 
om u van die beste moontlike 
diens te voorsien. 










*DENLAM 
Nywerheidsafgewerkte 
lamelhoutbalke van dennehout 
vir strukturele aanwending. 


FORNALAM 

Lamelhoutbalke van denne- 
hout virstrukturele aanwending 
met argitektoniese afwerking. 
Ideaal vir gebruik waar die 

volle prag van die hout tot sy 
reg moet kom. 


*SALIGLAM 

Die aristokraat onder lamel- 
houtbalke. Verleen 'n ryk 
effek aan kerke, openbare 
geboue sowel as huise 


M.V. Houtprodukte (Edms.) Bpk. 


Martinus Rasstraat, ROSSLYN. 0200 Tvl Posbus 69; ROSSLYN. 0200 Tel. 58-2118 
#SANDTON CITY Posbus 78509, SANDTON Tel. 784-0330 Johannesburg 

DURBAN Posbus 101. PINETOWN, 3600 Tel. 7-6413 ! 

BLOEMFONTEIN Posbus 3258, BLOEMFONTEIN: 9300 Tel. 2-4322 

